
CUVÂNT INAINTE 


Titlul acestei cărți, deși îl aminteşte, nu are 
câtuşi de puţin ambiția să reprezinte ceeace au 
însemnat, acum aproape un veac şi jumătate, 
„cuvântările către națiunea germană“ ale lui 
Fichte. Și totuşi, adunând la un loc aceste câ- 
te-va prelegeri şi conferinţe din 1940-41, de ce 
aş tăgădui că m'a urmărit asemănarea cu iarna 
tragică din 1807-1808, în care filosoful ger- 
man rostea de pe catedra sa dela Berlin cele 
patrusprezece lecţii, menite să deștepte în po- 
porul său conştiinţa întreagă a chemării sale ? 

Tara noastră îşi pierduse granițele, învinsă 
fără a fi luptat; la dezastrele politice care arun- 
caseră pe drumuri mii de refugiaţi, izgoniți 
din căminurile lor de cea mai sălbatică pri- 
goană, se adăugaseră  catastrofele naturii. Ca 
şi cum nici aceasta nu ar fi fost de ajuns, ne-a 
fost dat să sorbim încă mai adânc paharul 
amărăciunilor : a trebuit ca în cuprinsul unor 
hotare încălcate și pândite de pofte dușmane, 

gloanțele oştirii noastre să răpună răscoala 
pornită de Români împotriva Românilor. Nu 
eram oare îndreptăţit, fără a cuteza o asemu- 
ire cu glasul profetic al lui Fichte, să mă în- 
torc cu gândul la clipa, „cea mai desnădăjduită 
din istoria Prusiei“, în care cărturarul pornise 
să insufle credință neamului său, răpus de 
vrăjmaşi şi asuprit de soartă? 

Cu atât mai mult, cu cât desvoltarea istoriei 
se dovedise purtătoare de nădejdi. La cuvântul 
lui Fichte şi al patrioților cari gândeau ca el, 
conștiința germană se deşteptase. Aşa cum îl 
înfățișa pe proorocul Izechiil, chemând du- 
hul să încheie oasele risipite de pe câmpul 
morţilor şi să sufle din patru vânturi înviere 
în credința nouă, tot astfel îi fusese dat să 
predice seminţiilor neamului germanic, împăr- 
tit de vitregiile ursitei între atâţia stăpâni, să-şi 
unească puterile şi să scuture jugul. Doar şase 
ani trecuseră dela înfrângerea, în care părea 
a se fi prăbuşit de-apururi regatul Prusiei, şi 
războiul de eliberare pornea să cuprindă toate 
țările germane, călind, la flacăra sa, legătura 
trainică a unităţii lor de mai târziu. Și în vre- 
muri mai apropiate de noi, cuvântările lui 
Fichte au rămas, în împrejurări grele, izvorul 
de încredere al acelora cari wau desnădăjduit. 

Mi-au venit atunci în minte aceste rânduri 
ce le scrisesem, cu ani înainte, ca încheiere a 
unei scrieri despre „intransigenţă şi transacţie” 
în politica noastră externă, într'o vreme în 
care prea puțini se gândiau la întoarcerea vii- 

toare a roții destinului: „Combinații trecă- 
toare pot modifica jocul alianțelor, interese de 
echilibru politic sau năzuințe de expansiune 
economică pot altera sau slăbi, în atmosfera 
internațională atât de tulbure în care trăim, 
legături ce le dorim clădite pe temelii nesdrun- 
cinate. Voi merge până la capătul acestui ra- 
ționament, oricât i-ar fi de grave concluziile: 
în prevederile noastre de viitor şi o tragedie 
este posibilă, ceasul de restriște în care ţara 
noastră... sar găsi împresurată de duşmani la 
mai toate graniţele sale. Și totuși, peste greu- 
tățile prezente şi amenințările viitoare, dincolo 
de îngrijorările ce ne cutremură, lecţia tre- 
cutului ne întăreşte în credinţa că nimic nu 
este pierdut, cât timp păstrăm, neînduplecată 
şi neştirbită conştiinţa legăturii veşnice dintre 
acest neam şi pământul său, cât timp se va 
găsi un glas, fie ca expresiune a consensului 
obştesc, fie chiar ca manifestare hotărâtă a 
unui sacrificiu izolat, care să revendice cu tă- 
rie, în fața naţiunii şi a istoriei, drepturile ce 
nu se pot perima, pe cari împrejurări potriv- 
nice le pot acoperi vremelnic, fără a împiedica 
însă triumful justiției, care întârzie adesea, 
dar nu lipseşte niciodată“. 

Iată că vremurile se împliniseră. Tragedia 
pe care o întrevedeam atunci, ca o amenin-= 
tare depărtată a viitorului, izbucnise în reali- 
tatea aspră ce ne-o impuneau evenimentele. In 
fața deslănţuirii forțelor uriașe, învrăjbite în 
tot cuprinsul. lumii, ce mai puteau cântări, în 

ceasul al doisprezecelea, iscusinţele şi socote- 
lile politice ? Mai era totuşi o datorie de îm- 
plinit şi o credință de afirmat. Revendicarea 
drepturilor veşnice, pe care nu totdeauna o 
pot face oamenii încărcaţi de răspunderile câr- 
muirii, se poate rosti în orice împrejurare de 
pe tribunele de învățământ ale conştiinţei pu- 
blice. Aceasta m'am străduit să o îndeplinesc, 
de câte ori mi s'a oferit prilejul, în zilele grele 
pe cari le-am trăit în decursul iernii şi primă- 
verii trecute. In acest gând se va afla legătura 
între paginele şi subiectele răzlețe, ce alcă- 
tuiesc volumul de față. 

Nici de rândul acesta, de-altfel, nădejdea nu 
s'a dovedit zădarnică. N'au trecut zece luni, 
dela hotărîrile cari, ne prăbuşeau hotarul, dela 
ceasul în care, din batjocura unora şi compă- 
timirea altora, simțisem cât de adânc se nă- 
ruiseră puterea şi prestigiul ţării, şi  oştile 
noastre refăcute porneau peste granița vitregă 
din Răsărit să şteargă  nelegiuirea cumplitei 
nedreptăţi şi să înlăture apăsarea celei ma: 
mari primejdii. Am avut bucuria şi cinstea 
de-a le putea însoți, în cea mai mare parte a 
drumului lor răzbunător şi victorios. 

Dar lupta nu s'a încheiat. Dăunăzi cu cuvân- 
tul, ieri cu armele; astăzi din nou cu tâlcul 
ce-l pot cuprinde vorbele, mâine iarăși cu 
arma, de va fi nevoie, războiul nostru conti- 
nuă. El trebuie dus până la capăt, până la bi- 
ruința deplină, împotriva tuturor dușmanilor 
și la toate hotarele. 

Problemele le deschid împrejurările poli- 
tice, armatele le îndreaptă ştiinţa conducăto- 
rilor. Ceeace este însă necesar în orice clipă, 
la orice cotitură a drumului lung şi greu al is- 
toriei, este o conştiinţă pururea vie a chemă- 
rii şi a dreptății neamului, a suferințelor şi a 
jertfelor, a luptelor si a biruințelor trecutului, 
pentru a păşi cu mai mult temei şi mai mare 
încredere pe căile ce ni le-au deschis strămoșii. 

Fie ca aceste cuvinte către Români, seminte 
purtate de vânturi potrivnice în ceasuri grele 
de încercare și de mâhnire, să  rodească în 
conștiința românească şi în îndeplinirea în- 
treagă a tuturor nădejdilor şi năzuințelor sale. 


Decembrie 1941. 

DOMNULE DECAN, 
DOMNILOR COLEGI, 
ONORAT AUDITORIU, 


Mărturisesc că am avut, înainte de a mă 
prezinta în faţa Dvs., o ezitare; o ezitare pro- 
venită din două motive:  întâiu fiindcă rare 
ori a fost dat unui profesor la oricare univer- 
sitate să-şi deschidă prelegerile în împreju- 
rări mai tragice, în mijlocul acestor clipe de 
durere care apasă asupra Universităţii ca si 
asupra Țării întregi 1). Niciodată poate n'am Im. 
teles mai deplin cuvintele cronicarului: „La 
asemenea lucru, gând slobod şi fără valuri 
trebueşte, ci noi trăim cumplite vremi de mare 
cumpănă pământului nostru şi nouă... Al doi- 
lea motiv era maj vechiu şi aş putea zice, mai 
adânc ` era o îngrijorare, — şi veţi înţelege 
desigur, îngrijorare firească în fața misiu- 
nei care îmi incumbă. A fi, în vremurile pe 
cari le trăim, profesor la catedra de istorie 
universală în capitala României în 1940, nu 


1. 11 Noembrie 1940. 

insemnează, desigur, numai îndeplinirea unor 
obligaţiuni profesionale. Profesorul, cum sa 
spus foarte bine la deschiderea anului nostru 
de studii, nu trebue să stea în asemenea vre- 
muri în „turnul de fildeş“, şi, fără a se abate 
o clipă dela obiectivitatea, care este condiţiu- 
nea esențială a ştiinţei, el are, mai presus 
de aceasta, de menținut și de întărit o conș- 
tiință. Am zis de menţinut şi de întărit, nu de 
creat. Pentrucă această conştiinţă există. A 
existat și există în poporul român, și, putem 
afirma cu mândrie : din generaţie în generaţie 
şi mai ales de un secol încoace purtătorii ei de 
cuvânt s'au găsit, cu deosebire, în rândurile 
tineretului universitar ; ei au purtat flacăra 
idealului nostru prin cele mai grele vremuri 
şi prin toate momentele mari ale isto- 
riei naţionale. Și de aceia adresându-mă as- 
tăzi acestui tineret în capitala Țării, ce pot 
spune mai mult decât că sunt convins că și în 
cel de astăzi ca și în predecesorii săi svâcnese 
puteri, unele încă neîncercate, altele poate 
înăbușite de vitregia vremurilor ` aceste puteri 
îşi caută locul lor de folosință într'o direcţie 
sau alta, unele din ele poate râvnesc să fie fo- 
losite în domeniul nevoilor sociale, în alinarea 
suferințelor care apasă pe cei umili şi mulți. 
Dar oricare le-ar fi preocupările, oricât de 
mari, oricât de imperioase ar fi asemenea. ne- 
voi, este un scop către care trebue în mod per- 
manent călăuzite aceste avânturi şi aceste pu- 
teri. Este acel ideal al națiunii noastre pe care 


16 


www.dacoromanica.ro 


generaţia Dvs. singură, în lungul seriilor de 
generaţii care s'au perindat pe pământul ro- 
mânesc, a avut destinul unic de a-l vedea în- 
făptuit în scurtul răstimp care s'a scurs între 
1918 şi 1940. L-a privit înfăptuit, l-a văzut 
dărâmându-se și tot către el trebue să râv- 
nească, pentrucă conștiința îi poruncește și ne 
poruncește ca prin orice mijloace să-l reclă- 
dim. 

De aceia, în aceste împrejurări și chiar în 
cadrul acestor prelegeri, studenţii de isto- 
rie, — pentrucă lor mă adresez mai cu deose- 
bire, — studenții de istorie nu trebue să uite 
rostul de căpetenie al învățământului ce li se 
predă dela această catedră de istorie univer- 
sală, dar să nu părăsească nici o clipă preocupa- 
rea de a așeza în cadrul istoriei universale ros- 
tul neamului nostru, rostul Românilor în isto- 
ria Europei, în istoria lumii; iar prin rostul 
acesta să ne definim şi misiunea. 

Tâlcul istoriei așa cum l-a înţeles acum 
aproape un secol în nemuritorul său Cuvânt 
de deschidere la Academia Mihăileană din 
Iaşi, Mihail Kogălniceanu, atunci când rostea 
acele cuvinte ce par'că răsună mai puternic 
astăzi în conştiinţa noastră „Neavând istorie, 
oricare popor duşman ne-ar putea zice: înce- 
putul tău este necunoscut, numele ce porţi nu 
este al tău şi nici pământul pe care îl lo- 
cueșşti... In adevăr, toate aceste cuvinte, ni s'au 
zis de către străini, începutul nostru ni s'a tăgă- 
duit, numele ni s'a prefăcut, pământul ni s'a 

sfâşiat, drepturile ni sau călcat în picioare, 
numai pentrucă n'am avut conștiința naţiona- 
lității noastre, numai pentrucă n'am avut pe 
ce să ne întemeiem ai să ne apărăm dreptă- 
Die", De aceia, întemeiat pe tradiţia acelei ve- 
chi universităţi ieşene, căreia până  deunăzi 
am avut onoarea de a-i aparține, întemeiat pe 
tradiția acelui oraș care rămâne pentru fie- 
care din noi un loc sacru, un templu al jert- 
felor și al măririlor, al zilelor de restriște şi al 
zilelor de nădejde, orașul Uhnirilor; întemeiat 
pe această tradiție mă adresez astăzi Dvs. 
străduindu-mă să răspund chemării mari și 
grele a unui asemenea învățământ.  Ingădui- 
ț.-mi să v'o spun, nu ca dela profesor la stu- 
donn, dar ca dela un coleg ceva mai în vârstă 
la colegii ceva mai tneri, dela care așteaptă 
cu nădejde, cu dragoste, o firească colaborare 
pe care o doreşte rodnică, în cursul preiegeri- 
lor care vor urma. 

In cadrul acestor preocupări îmi propun să 
reluăm împreună studiul unei mari probleme 
legată, nu numai de ființa de stat dar și de 
conștiința însăși a neamului nostru, problema 
originilor şi desvoltării ideii naţionale, a ideii 
de naţionalitate. 

Știu, Sa spus aiurea : Statul, Statul mai pre- 
sus de toate, totul dela Stat, nimic în afară de 
Stat, Statul creator de drepturi și de naţiune. 
In istoria noastră nu ştiu însă dacă putem 
adopta asemenea concluziune. Cred mai de- 
grabă că se dovedește că națiunea a creiat 

Statul; în orice caz, Statul, în marginele ce 
i le-am cunoscut, Statul către care râvnim. 
Spre a defini însă mai bine şi mai limpede 
rosturile existenţei noastre proprii, îmi veţi 
îngădui ca, paralel, să căutăm săi vedem 
evoluţia şi înțelesul, odată cu acela din trecu- 
tul nostru, la vecinii cu cari un destin milenar 
ne opune într'o luptă ce cred că e departe de 
a fi luat sfârșit: acei cari au înfiinţat ai cari 
susțin şi astăzi Statul maghiar. Intâmplarea 
face că de curând sau expus două teorii asu- 
pra sensului şi originilor acestei idei în isto- 
riografia ungurească. 

Anul trecut, îmi pare pe la sfârşitul lui 
Septembrie, rectorul universităţii din Buda- 
pesta, d-l Alexandru Domanovszky, istoric cu- 
noscut, rostea cuvântul de deschidere al stu- 
diilor universitare în capitala Ungariei, tra- 
tând despre formarea spiritului naţional un- 
guresc., Această conferinţă, a fost reprodusă 
pe urmă în cunoscuta publicaţie: „Nouvelle 
Revue de Hongrie“, Dar aproape imediat după 
apariția ei a apărut acolo un alt articol sust. 
nând o altă teză, o altă teorie asupra aceluiaș 
subiect şi intitulată : „Ideia ungurească de na- 
iune“, datorită unui domn Tibor Jóo. Imi veţi 
îngădui să le analizez pe scurt înaintea Dvs. 

Teoria d-lui Domanovszky îmi era cunoscută, 
ce e drept, ceva mai de mult, — o întâlnisem 
acum doi ani la ultimul congres internaţional 
de istorie dela Ziirich. Acolo ea avea alt titlu: 
„Statul naţional unguresc în evul mediu“. D-l 

Domanovszky pornea dela unele idei mai re- 
cente, ale istoricului german Meinecke şi 
susținea că ajunge, pentru a vorbi de con- 
Ştiinţa naţională, de o naţionalitate definită, 
voinţa de a fi a naţiunii. Cu această simpliiu- 
care a ideii naţionale şi a elementelor ei pu- 
tem ajunge departe, căci iată ce ne spune: 

„Națiunea ungurească sa născut când Arpad 
a fost ales principe de triburile de diferite 
limbi şi de rase amestecate. Această hotărîre a 
dat Ungurilor conştiinţa comunității lor de as- 
piraţii şi de instincte“, dar a mai trebuit încă 
un secol, totuşi, pentru ca odată cu Sf. Ștefan să 
se nască „ideologia ungurească de astăzi”, în 
preajma anului 1000. Cu alte cuvinte, „reforma 
primului său rege a fost marea revoluţie spiri- 
tuală a poporului unguresc“, De atunci această 
conștiință naţională se manifestă continuu tot 
mai puternic, prin lupta împotriva vecinilor şi 
a păgânilor, Dar aci să dăm cuvântul d-lui Do- 
manovszky: „Fiecare, spune el, chiar şi cei ce 
mau decât cunoştinţe istorice superficiale, ştiu 
că noi am apărat Europa împotriva Semilunei ; 
dar cine cunoaște sacrificiile poporului maghiar 
în acest domeniu înainte de ivirea Turcilor? 

S'a auzit poate numele Mongolilor, dar 
nimeni nu ştie ce şuvoaie de sânge a vărsat 
poporul nostru în luptă cu Pecenegii, Uzii, Cu- 
manii, iar după năvălirea mongolă cu Tătarii. 
Intr'adevăr, ne-ar ajunge să răsfoim bulele pon- 
tificale din veacul al XIII-lea și să citim epitetul 
regilor Ungariei : athleta Christi, care este e- 

chivalentul epitetelor umaniste : clipeus, mu- 
rus, antemurale, prepugnaculum Christianita- 
tis, scutul şi zidul de apărare al Creştinătăţii. 

„A fost o sarcină grea şi ingrată pentrucă po- 
porul unguresc a trebuit să se achite singur de 
misiunea sa care a devenit, pentru el, o ches- 
țiune vitală, Din partea celorlaltor popoare pe 
care le avea de apărat şi pe care primejdia di- 
rectă încetase să le amenințe, nu putea aştepta 
nici un ajutor“. Şi această teorie se întregeşte 
cu afirmaţiunea că ideia națională maghiară e 
deasupra legăturilor de sânge şi obârşie : „A- 
ceastă conştiinţă a unei misiuni supranaționale 
se arată superioară afinităților de rasă; indivi- 
zi, grupuri de popoare, chiar de rasă străină 
au avut totdeauna posibilitatea de a intra în 
marea familie a războinicilor Unguri. Străinul 
care îşi oferea sacrificiile era primit cu bună- 
voință ; astfel se opera asimilațiunea, Astfel 
Ioan Huniadi, fiul unui refugiat valah, a deve- 
nit cu totul Ungur, a fost un ctitor de biserici 
ungureşti şi reprezintă o culme ungurească a 
culturii umaniste a timpului său”, 

Deci, dacă este să credem pe d-l Domanov- 
szky, Ungurii au manifestat, cel puţin din vea- 
cul al XI şi XII-lea „un naționalism activ şi 
conștient“. Sunt propriile sale cuvinte. El face 
caz mai ales cum vom vedea mai departe, de 
acel epitet de „athleta Christi“ pe care nu-l a- 
flă numai în perioadele târzii ale cruciatelor, 
ci în veacul al XIII-lea, în 1238, deci înainte 

de invazia tătară. Aceasta este, se pare, un 
punct capital al teoriei savantului maghiar. 

Intâmplarea face ca această ideie să întâl- 
nească în drum altele, manifestate de istorici 
străini cărora poate întreaga construcţie și toate 
consecințele acestei doctrine nu le-au apărut 
din primul ceas. Am văzut astfel la Congresul 
din Zürich un profesor dela o universitate aus- 
triacă, pledând pentru conștiința națională ma- 
gh.ară în secolul al X-lea, pentrucă i se păruse 
în cercetările sale, că o conștiință națională a 
Italiei ar fi început cam în aceeași vreme. Deci 
faptul că Ungaria era izolată în mijlocul altor 
popoare — supuse şi vrăjmașe — i-ar fi dat 
devreme conștiința naţiunii sale. Dar iată ce 
spune în această privinţă un cercetător francez 
în recenta sa carte asupra „societăţii feudale” 
(al doilea volum a apărut anul acesta), profeso- 
rul dela Sorbona, d-l Marc Bloch: „Prin reac- 
Dune împotriva istoriografiei romantice, a fost 
o modă la unii istorici mai recenți, de a tăgă- 
dui primelor secole ale Evului Mediu orice 
conștiință de grup, naţional sau etnic. Aceasta 
înseamnă să u.tăm că sub forma naivă și bru- 
tală a antagonismului împotriva străinului, a 
„veneticului““, asemenea sentimente nu cer un 
prea mare rafinament al spiritului. Noi ştim 
astăzi că s'au manifestat, în vremea năvălirilor 
germanice, cu mult maj mare putere decât cre- 
dea, de pildă, Fustel de Coulanges”, 

Desigur că în astfel de împrejurări teoria în- 
văţatului maghiar a întâlnit un teren favora- 

bil. Incă dela Ziirich am avut ocazia, chiar în 
discuţiunile ce au urmat comunicării sale, să 
arăt unele dintre argumentele ce i sar putea 
opune. Dar înainte de a ajunge acolo, să ne a- 
mintim metoda pe care reprezentanţi iluştri ai 
învățământului istoric au folosit-o în această 
facultate. Mă gândesc la cuvintele, care revin 
aproape ca o obsesiune, ale răposatului Onciul, 
Când se emitea o ideie sau o teorie avântată şi 
îndrăzneață, el întreba întotdeauna: „Unde 
este documentul ?“ 

Nu trebue să exagerăm această metodă, dar 
întoarcerea la document este, oricum, o nece- 
sitate a studiilor noastre; cu condiţiunea, fi- 
rește, să nu ne mărginim numai la această pre- 
ocupare, să nu fie numai documentul. In cazul 
de faţă însă, este un exemplu tipic al unor îm- 
prejurări pe care le veţi mai întâlni și mai 
târziu în studiile Dvs. şi care vă vor dovedi un 
lucru, anume: cu documente se poate face 
orice, dacă știi să extragi din ele anumite 
părţi, o anumită frază, câteva cuvinte care 
conving, lăsând la o parte, fireşte, tot ceea ce 
ar fi mai puţin de natură să sprijine teza sus- 
ținută. 

Așa s'a întâmplat şi cu vestitul „Athleta 
Christi“. 

Am avut curiozitatea să citesc documentul în 
care figurează acest cuvânt, document din 
1238, prin urmare înainte de invazia Tătarilor. 
Ce este acest document ? Este o scrisoare pon- 
tificală, scrisă de Papa din acea vreme, de Gri- 

gore al IX-lea, prin care îndeamnă pe regele 
Ungariei, Bela al IV-lea, să plece cu războiu 
asupra unuia din vecinii săi, ţarul Valahilor şi 
Bulgarilor Ion Asan al II-lea. 

Ce se întâmplase ? 

Imperiul latin de Constantinopol, creațiunea 
Cruciatei a IV-a, era amenințat de mari pri- 
mejdii. Pe de o parte Grecii din Niceea, de altă 
parte Valahii şi Bulgarii îl copleșeau. Cel mai 
indicat pentru a provoca o diversiune şi a eli- 
bera acest post înaintat al Bisericii apusene, 
era regele Ungariei, pe care Papa l-a chemat 
în ajutor. Regele Ungariei, care din întâm- 
plare era înrudit cu ţarul din Târnova şi cu 
împăratul dela Niceea, nu prea manifesta însă 
entuziasm pentru a duce războiu împotriva lor 
și atunci Papa a trebuit să caute argumente ca 
să-l îndemne, să-i prezinte toată importanţa 
acestei expediții; a dat expediției împotriva 
unui suveran creștin ortodox, adversar, dar 
creștin, caracterul unei cruciate, a unei lupte 
împotriva păgânilor: „Pentru ca prin tine, 
spune el, credinţa catolică să fie răspândită, li- 
bertătea bisericii păstrată şi religia creștină 
apărată, în acest scop să pleci la luptă“, „ve- 
lut fortis Athleta Christi“, ca un puternic at- 
let al lui Hristos, pentru a merita coroana 
promisă „celor cari iau armele pentru credință 
şi locul lor în împărăţia cerurilor“, 

Dar mă întreb atunci, ce este oare naţional 
în acest titlu de „Athleta Christi“ promis de 
papă pentru o expediţie în folosul Bisericii 

dela Roma, ce este național în această misiune 
de cruciată — fapt eminamente, esențialmente 
internaţional — şi care luminează cu adevărat 
misiunea apostolică, misiune nu naţională, ci 
internațională a coroanei Sft. Ștefan şi a re- 
gatului unguresc? De altfel în secolul al 
XV-lea acest titlu a mai fost hărăzit şi lui Ioan 
Corvin de Huniadi. Chiar dacă adoptăm teoria 
d-lui Domanovszky că Ioan Corvin, care era de 
origine valah, a ajuns reprezentantul strălucit 
al națiunii maghiare, mai este Ștefan cel Mare 
care şi el a fost Athleta Christi, tot că- 
tre sfârşitul veacului al XV-lea și, dacă nu ne 
înşeală memoria, Ștefan cel Mare era totuşi 
stăpânul ortodox al unei țări româneşti. Și ast- 
fel, dacă o comparăm cu documentele pe care 
se sprijină, teoria d-lui Domanovszky apare 
deosebit de şubredă. Am mai putea adăoga s 
alte exemple, vom avea prilejul să le adânctra 
mai mult în cursul prelegerilor viitoare. De 
pildă la un moment dat, vorbind de regele 
Vladislav al IV-lea care s'a înconjurat de fel 
de fel de elemente păgâne, de Tătari, de Mu- 
sulmani, domnul Domanovszky ne spune, că 
s'a produs atunci o reacțiune atât de vie a na- 
Dun) ungureşti împotriva acestor streini în- 
cât această perioadă se poate defini „a doua pe- 
rioadă a Sfinților maghiari“. Dacă cercetăm 
însă şi aci mai de aproape baza documentării, 
ce vom vedea? Vom vedea că papa, care în- 
demna împotriva acestui rege necredincios pe 
vecinii și pe supușii săi, pe împăratul Roma- 

nilor, pe regele Boemiei, pe nobilii poloni, pe 
nobilimea slavonă, înțelegea să apere patrimo- 
niul comun al creștinităţii încredințat Scau- 
nului Sfântului Petru, deci aceeaşi misiune 
internaţională de cruciată la marginile creşti- 
nătății. N.mic specific, nimic naţional. 

Domnul Domanovszky a simţit valoarea a- 
cestor argumente, pentrucă în însăşi cuvânta- 
rea pe care o aminteam, protestează împotriva 
lor. „Dușmanii noştri au încercat adesea să 
scadă meritele şi jertfele ungurești din acea 
vreme, pretinzând că nici un scop naţional n'a 
călăuzit în luptele lor pe strămoşii noștri, că 
Ungaria naţională sa născut deabia în sec. al 
XIX-lea, că singurul nostru merit e de a fi 
realizat ce ne propunea Biserica ` aspirațiunea 
universală a creştinismului“. Este important 
să citez şi cuvintele prin care se caută o înte- 
meiere a principiilor Coroanei Sfântului Şte- 
fan, așa zisele învățături ale regelui către fiul 
său, a căror autenticitate nu este nici azi do- 
vedită, dar cari, în orice caz, corespund men- 
talităţii timpului: Regnum unius linguae fra- 
gile et imbecille est, domnia unei singure limbi 
este gingașă şi slabă. In aceste învățături gă- 
sim deci aceleași caracteristici. Căci ce poate 
fi de un caracter mai neunitar, într'un stat 
național, decât afirmarea acestei necesități a 
unei stăpâniri poliglote ? 

Se pare însă că istoricii unguri înşişi sau 
convins destul de repede de greutatea de a 
susține asemenea argumentări și asemenea 

idei. Atunci a apărut cealaltă teorie, întrupată 
în articolul pe care-l mentionam  adineaori 
„ideia ungurească de naţiune“. Aci se caută 
să se așeze împrejurările pe alte baze şi anume 
autorul ei se ridică împotriva ideii naționale 
așa cum o înţelegem astăzi. Reluând teoria 
unui predecesor al său, Franz Kaszonyi, auto- 
rul unei cărți asupra rudeniei de rasă a po- 
poarelor dunărene, el susține la rândul său că 
ideia naţională sprijinită pe obârşie și limbă 
nu este o binefacere, ci mai degrabă un bles- 
tem al popoarelor dunărene. Se caută a se face 
din capul locului o deosebire adâncă între dzs- 
voltarea ideilor de naţiune şi de stat la cele- 
lalte popoare și la Unguri. „La Germani, la 
Slavi, la celelalte rase înrudite, naţiunile au 
ieșit din triburi; la baza colectivităţii e deci 
originea descendenţii comune, rudenia ; și cu 
aceasta în chip firesc, limba şi obiceiurile. 
Este acolo o noţiune opusă aceleia a imperiu- 
lui, care a ieșit din nevoia comună a popoarelor 
diverse de a sta la umbra unui stat care să te 
apere. Națiunea ungurească aparține, prin ori- 
ginea ei, unei sfere de civilizaţie cu totul de- 
osebită ; ea aparține popoarelor nomade ale 
Eurasiei. Acolo nu mai este tribul statornic 
care este germenul vieții naționale ; este im- 
periul, care îşi întinde stăpânirea peste spaţii 
infinite. Din timp în timp cete de călăreți au 
așezat un imperiu peste această mare ome- 
nească, cu valurile sale mișcătoare. Această 
diversitate era pentru ei un mare subiect de 

mândrie, Ei ştiau, ceeace de altfel e foarte fi- 
resc, că un imperiu nu ar putea fi naţional, 
mai ales în sensul naționalismului modern și 
încă mai puţin să aibă un fundament etnic“. 
Despre acest imperiu autorul ne dă un tablou 
aproape idilic, „Această stăpânire nomadă era 
tolerantă și ușoară, am putea spune: liberală, 
rațională și luminată“. Cucerirea, ce e drept, 
e totdeauna o cucerire“ (ceeace e un elegant 
eufemism), dar odată cucerirea terminată, tot 
ceeace cerea stăpânirea era îndeplinirea pres- 
tațiunilor, de care avea nevoie existența ma- 
terială a imperiului. lar conducătorii înşişi 
primeau în rândurile lor pe oricine voia să se 
asocieze. Această colectivitate nu este înteme- 
iată pe legături de sânge şi nu este nici etnică, 
dar cuprinde grupări omeneşti foarte  deose- 
bite. 

Acest din urmă e al doilea punct, care tre- 
buie subliniat : păstrarea liberă a obârşiei, căci 
spiritul comunității imperiului nomad are 
drept caracteristică „toleranța”. Națiunea un- 
gurească, ne spune el, este ansamblul membri- 
lor Sfintei Coroane. Aceşti membri sunt aris- 
tocraţi, nobili ; Sfânta Coroană este mai mult 
decât un simbol, este esenţa însăşi a naţiunii. 

Avem deci un stat naţional, supranaţional, 
în care distingem două categorii: privilegiaţii, 
care formează națiunea, şi bădăranii, oamenii 
de rând cari nu sunt membri ai națiunii, dar 
cari trăesc o viață etnică autonomă. Ideia ungu- 
rească de națiune se sprijină numai pe lealis- 

mul faţă de coroana Sfântului Ștefan ; nu este 
sângele care te face membru al naţiunii ungu- 
rest, Dar statele cele mai perfecte nu pot 
dăinui veşnic, şi acest ideal atât de frumos, 
s'a prăbuşit şi el. La popoarele vecine sa des: 
teptat funesta idee de a întemeia naţionalita- 
tea pe limbă și obârşie şi de acest gând funest 
au fost cuprinși chiar unii reprezintanţi ai 
națiunii maghiare. Şi atunci misiunea popo- 
rului unguresc de astăzi, e tocmai contrară; 
trebuie să asculte învățămintele unui mileniu, 
învățămintele primului său rege, să se în- 
toarcă la această doctrină care a fost apărată 
cu disperare. „Desigur, adaugă autorul, „în- 
deplinirea acestei misiuni nu e o sarcină uşoa- 
ră; dimpotrivă, cere sacrificii. Cât ar fi de 
simplu şi de comod de a ne mulţumi să fim un 
popor modest, De câte probleme, de câte griji, 
de câte temeri nu am fi scutiţi ; şi de câţi duş- 
mani“, 

Dar Ungurii sunt obişnuiţi să se sacrifice; 
ei nu fac altceva de o mie de ani încoace! 
Deci, să accepte misiunea lor, — care e aceea 
de a supune pe toate celelalte popoare ale re- 
giunii dunărene, Nu este, cum s'ar putea crede, 
beţia unei glorii trecute, ambiția anarhică a 
unui popor mic şi voința de a părea mari se- 
niori; nu este, nici mai mult nici mai puţin, 
decât acceptarea unei misiuni dumnezeești. 

Jată-ne, desigur , în orice caz foarte departe 
de concepţia statului național în evul mediu, 
şi de teoria d-lui Domanovszky. Am putea ase- 

mui orizontul acestei doctrine, înţelesul aces- 
tei concepţii cu ideologia şi concepţia contem- 
porană şi ar fi aci de amintit judecata dela 
sfârşitul veacului al XVIII-lea, aşa de aspră şi 
de cuprinzătoare a lui Herder care, vorbind 
de limbile naţionale şi de destinul lor, a spus 
încă de atunci: „Singurul popor de această 
origină fino-ugrică, care a pătruns în rându- 
rile cuceritorilor sunt Ungurii sau Maghiarii. 
Ei constituiesc acum printre Slavi, Valahi şi 
alte popoare, cea mai mică parte a locuitori- 
lor ţării și peste câteva secole poate deabia se 
vor mai găsi urme de limba lor“. Această ju- 
decată a provocat o reacțiune asupra căreia nu 
stăruiesc astăzi, a provocat în special la re- 
prezentanţii ideologiilor înaintate liberale din 
veacul al XIX-lea la Unguri, sforțări cari au 
mers foarte departe pentru a realiza un acord 
cu celelalte popoare din jurul lor. Dar rezulta- 
tul acestor sforțări l-am găsit definit în cuvin- 
tele pe care le rostea în convorbirile sale cu 
Cavour, în 1859, un trimis al guvernului Mol- 
do-Valah care se numea Dimitrie Brătianu, cu- 
vinte în care se rezumă întreaga sa credinţă : 


„Nu cred — spunea el primului ministru al 
Piemontului, care îl îndemna la alianţă între 
Principatele Unite şi răsculații Unguri, — nu 


cred în liberalismul Ungurilor. Nu este decât 
o mască pentru a înșela pe împărat, Știu că 
sunt mai exclusiviști ca niciodată. Dar chiar 
de ar fi altfel, nu ne-am putea niciodată Inte: 
lege cu Ungurii în privinţa Transilvaniei”. 

Dar această neîncredere rezultă ea însăși 
din experiența unor vremuri mai vechi. 

Inainte de deşteptarea naţională din veacul 
al XIX-lea, să căutăm să pătrundem în aceste 
vremuri, să vedem cum se manifesta atunci 
această stăpânire „tolerantă, raţională şi lu- 
minată“, față de popoarele alogene cu care 
trăia împreună şi anume nu ne vom duce mai 
departe decât în veacul al XVII-lea. In veacul 
al XVII-lea, două exemple ne lămuresc. Este 
scrisoarea lui Vasile Lupu care, în 1643, scri- 
ind regelui Poloniei despre dușmănia în care 
se afla cu vecinul său din Transilvania, prin- 
cipele Rakoczi, pomenește de poporul româ- 
nesc din Ardeal, care e profund nemulțumit, 
pe care îl poate răscula şi astfel ar paraliza 
forțele adverse. ,„Promiţându-le libertatea, îi 
voiu ridica împotriva Ungurilor“. 

Avem, câțiva ani mai târziu, acel document 
atât de interesant, relaţiunea călătoriei ger- 
manului Conrad Jacob Hildebrand dela 1656, 
care, însoțind o misiune suedezá în ţările 
noastre, a cutreerat în special Ardealul şi 
Muntenia. 

In Ardeal el a găsit poporul românesc, „des- 
cendenţii acelor vestiți ostași dela graniţă ai 
Romanilor” pe care îi consideră populaţia 
cea mai veche şi mai numeroasă a provinciei. 
Insă, totdeodată adaugă, că ei nu fac parte lin 
stările privilegiate şi suferă un tratament foar- 
te aspru, aşa de aspru, încât au ajuns să con- 
sidere spânzurătoarea ca o favoare, în locul 

tragerilor în ţeapă, — care era pedeapsa obiş- 
nuită pentru orice greșală săvârşită de ei îm- 
potriva stăpânirei. 

Oare această groaznică privelişte a Români- 
lor (rest în ţeapă la intrarea tuturor satelor pe 
care le-a parcurs în această ţară, se potriveşte 
cu regimul tolerant, raţional și luminat pe care 
ni se spunea că se sprijină Sfânta Coroană ? Si 
atunci se explică două împrejurări fundamen- 
tale: se explică cum au isbucnit în Ungaria 
înainte de Mohaci, răscoalele țărănești, răscoala 
țărănimii care era frământată de aceste sufe- 
rințe încă dela sfârșitul secolului al XV-lea şi 
începutul secolului al XVI-lea; şi se mai ex- 
plică cum această stăpânire, care nu era încă 
milenară, dar avea totuşi cinci secole, s'a pră- 
buşit într'o singură bătălie, aceea în care regele 
Ungariei a pierit în mlaștinile dela Mohaci. 
Aşa vă veţi lămuri mai bine şi pentru ce regi- 
mul dualist care sa întemeiat într'a doua ju- 
mătate a secolului trecut, când s'a împărţit mo- 
narhia între Austria și Ungaria, pentru ce 
acest sistem n'a dăinuit mai mult decât o ju- 
mătate de secol, acela care desparte 1867 de 
catastrofa din 1918. 

De altfel, n'am găsit o definiţie mai potrivită 
și mai cuprinzătoare a acelei teorii decât în 
titlul unei cărți maghiare recente, cartea lui 
Tibor Kardos: A virtuális Magyaroszág Un 
garia Imaginară. Vorbind de tradiția Craiului 
Matiaș şi de legendele care o înconjurau, el 
mărturiseşte că această imagine a Ungariei era 

frumoasă ca un vis, că regatul imaginar era de 
neînvins, Această vedenie înşelătoare îi urmă- 
reste pe istoricii maghiari din ultima. vreme şi a 
urmărit şi pe predecesorii lor. E, poate, rămă- 
şița unei aspirații atavice: după cum strămoșii 
„lor îndepărtați rătăceau prin stepe după mira- 
gii înșelătoare care apăreau în zare, tot astfel 
şi. ei urmăresc această vedenie, care apare şi se 
risipeşte parcă la fiecare răspântie mai însem- 
nată a veacului nostru: Ungaria Imaginară. 
Să căutăm acum să ne înfățişăm originile 
şi desvoltarea ideii naționale la poporul româ- 
nesc. Vom vedea că, departe de a fi obiectul 
unor teorii abstracte, care să se sprijine atât 
de puțin pe realități, ea s'a desvoltat ca o fi- 
ință organică, prin evoluţia şi creșterea ei nor- 
mală, firească, i 
* Intr'adevăr, după cum ştiţi, apare întâi con- 
ştiinţa. limbii. „In sfânta biserică e mai bine 
a grăi cinci cuvinte cu înțeles decât zece mii 
în limbă străină“, Aceasta e lozinca prin care 
tipăriturile lui Coresi s'au răspândit în toate ți- 
nuturile unde se vorbeşte limba românească, 
adică după cum ni se spune: „să fie popilor ru- 
mâneşti să înțeleagă“. Aceeaşi conștiință de lim- 
bă o arată şi Mitropolitul Moldovei Varlaam 
tipărindu-şi Cazania la 1643, anul în care Vasile 
Lupu îndeamnă la răscoală pe Românii Ar- 
deleni. Apare pe urmă conştiinţa originei. Un- 
gurii pot să spună că am împrumutat-o dela 
umaniștii Renaşterii, la care sa manifestat 

mai de mult cu înţelesul că ne tragem ba dela 
Traian, ba dela Flacus, strămoșul mitic al Vlar 
hilor, dar ea apare ca o realitate permanentă 
pentru toți străinii care au venit din vremu- 
rile cele mai vechi în contact cu o ramură sau 
alta a poporului român, din secolul al XII-lea, 
când Papa Inocentiu al III-lea vorbeşte de 
această conştiinţă a originei romane care avea 
la bază limba și până la Grigore Ureche, de la 
care ştim că „dela Râm ne tragem și cu a lor 
cuvinte ni-i amestecat graiul“ şi care dă acele 
exemple pe care astăzi le cunoaștem cu toţii: 
pâine dela panem, găină dela galina, ş. a. m. d. 
De aci trecem la afirmări mai concrete în seri- 
erea lui Miron Costin, De neamul Moldove- 
nilor, în care se rezumă aceeaşi ideie: „lar 
acest Traian împărat au venit pe aice şi au 
înconjurat această parte de loc... şi el au des- 
călecat neamul seminţiei, limba, care trăește 
până acum în Moldova şi în Țara Românească 
şi norodul cât este în Ardeal, cu acest nume 
român.“ O aflăm mai departe, în Muntenia, la 
Constantin Cantacuzino care spune că „Ro- 
mâinii din Ardeal, Moldovenii şi Țara aceasta, 
tot un neam sunt, tot o limbă fiind”. Din vea- 
cul al XVII-lea, conștiința originii s'a  înte- 
meiat la noi pe ideia de unitate a graiului, 
atât de izbitoare în toate ţinuturile locuite de 
Români. 

Pe lângă conştiinţa limbii, pe lângă con- 
știința obârşiei, avem deci conştiinţa unității; 
a unităţii politice care, cel puţin instinctiv, 

apare în vremea mai veche atunci când Mihai 
Vodă scrie că Țara Românească și Ardealul 
sunt cetăţi înaintate ale creştinătăţii sau 
când boerii munteni, pribegi în Moldova afir- 
mă că ei se vor în comunitate şi unire cu Mol- 
dova „pentrucă toți suntem de o limbă şi de 
o lege“, Această conştiinţă care se desvoltă la 
scriitorii ardeleni ai secolului următor, sub în- 
râurirea unirii bisericești, o găsim sintetizată 
tot în acel cuvânt de deschidere al lui Mihail 
Kogălniceanu, card spunea acum. un secol: 
„Departe de a D părtinitorul unui simțământ 
de ură către celelalte părți ale neamului meu, 
eu privesc ca patria mea toată acea întindere 
de loc unde se vorbeşte româneşte şi ca istorie 
națională, istoria Moldovei întregi, înainte de 
sfâșierea ei, a Valahiei şi a fraţilor din Tran- 
silvania“. 

Astfel, precum vedeţi, două concepții stau 
astăzi față în față. Aceea a Ungurilor, înteme- 
iată pe tradiţiile Sfintei Coroane, pe doctrina 
susținută de ordinele privilegiate ale acestei 
coroane, pe închipuirea, în definitiv care n'a 
existat decât în imaginaţia celor care vor în 
veacul nostru restaurarea evului mediu, restau- 
rarea unor stări privilegiate înconjurate de 
supunerea devotată a unor iobagi mulţumiţi : 
lucru care, o ştim prea bine, n'a existat decât 
în Ungaria imaginară, 

Ideia cealaltă, de naţionalitate, a neamului 
nostru, este sprijinită pa desvoltarea firească, 
pe creşterea treptată a conștiinței sale de limbă, 

de obârşie, de unitate. Această conștiință, o sim- 
Hm cu toții astăzi când pământul Ardealului 
e sfâşiat. Poate niciodată n'am citit cu mai mult 
înțeles cuvintele acelui modest istoric bănă- 
Lean dela începutul secolului nostru care a 
șcris o voluminoasă istorie. a lui Mihai Vodă 
şi în care am găsit pagini care se ridică dea- 
supra celorlalte şi care merită să fie amintite. 
Iată ce spune istoricul Sârbu, când amintește 
de stăpânirea lui Mihai Viteazul în Ardeal: 
„Transilvania, Transilvania, ţara munţilor pă- 
duroşi, țara de peste păduri, țara de peste 
munți, ţara plină de atâtea daruri dumneze- 
ieşti... Două puteri de stat se frământă în ti- 
ința lor de grija ta: una de durere, alta de 
ciudă şi de necaz ; una de nădejde, alta care te 
ţine în ghiare, îngrozită de frica viitorului tău. 
Chinuitorii tăi, Transilvanie tristă, necinsteau 
acum 307 ani numele împăratului dela Viena...“ 

S'a spus, acum în urmă, că hotărîrea care 
imparte Ardealul, este un compromis între 
dreptul istoric al Ungurilor şi revendicările 
etnice ale Românilor. Poate, da, este un com- 
promis, dar nu în acest înţeles. Este un com- 
promis între Ungaria: imaginară şi realitatea 
românească ; este compromisul între ficțiune și 
adevăr. Dar noi ştim din experienţa istorică 
şi o ştim şi din pulsul adânc al sentimentelor 
şi nădejdilor noastre că asemenea compromi- 
suri n'au dăinuit şi nici nu vor dăinui. 

De aceea îngăduiţi-mi să cred că nu pot găsi 
un cuvânt mai potrivit de încheere la această 

prelegere inaugurală decât acela pe care îl 
rostea un factor de mare răspundere, sunt 
acum aproape 21 de ani, după războiul de în- 
tregire, în primul parlament al României Mari: 
„Cea mai bună definiţiune, spunea atunci Ion 
I. C. Brătianu, a ceeace însemnează o naţiune 
este aceea a conștiinței morale. O naţiune este 
o conștiință naţională ; cât valorează una, atât 
însemnează cealaltă. Conştiința a ceeace eşti 
şi hotărîrea fermă de a fi este puterea cea 
dintâi a unui popor. 

Consiliul suprem, cu hotăririle sale, este o 
instituție  vremelnică. Peste el, pe deasupra 
lor, stă interesul superior şi permanent al po- 
poarelor civilizate, care vrea în aceste ţinuturi 
ale lumii să se aşeze şi să se desvolte un Stat 
puternic, puternic prin constituirea sa internă, 
puternic mai presus de toate prin conștiința 
care o are despre înalta lui misiune... 

In lupta de azi între cele două concepţiuni, 
ale Consiliului suprem şi a noastră, noi avem 
pentru noi ideia cea mare, avem astfel pentru 
noi siguranţa triumfului în viitor.. 

Sunteţi, domnilor toţi, reprezentanţii unui 
popor care este mândru şi poate să fie mândru 
de trecutul său... 

Fiți cât de modeşti pentru persoana Dvs., 
nu fiţi modești pentru poporul pe care îl re- 
prezintaţi. 

Aveţi conștiința că, cu numărul lui și cu si- 
tuația în care a fost pus, nu e popor care să fi 
putut să îndeplinească un rol mai nobil, un 

rol mai rodnic decât l-a îndeplinit neamul 
nostru... i 

Daţi-vă seama cu toţii că trăim zilele învierii 
-şi să zicem cu toții împreună: Sus înimile!“. 


: * 
+ + 


Lecţia de deschidere a acestui curs, care a 
a avut loc acum două săptămâni a făcut obiec- 
tul unor oarecari comentarii în presă. Aceste 
comentarii m'au bucurat, deoarece am avut 
posibilitatea să iau cunoştinţă de un ecou pe 
care prelegerea l-a avut în presa maghiară. 

Eu n'am intenția să transform acestă ca- 
tedră într'o tribună de polemică, dar cum ar- 
ticolul în chestiune este în directă legătură cu 
preocupările noastre, să-mi daţi voe să vi-l co- 
munic ai dv. Pe de altă parte aceasta cores- 
punde şi intenției pe care vam făcut-o cunos- 
cută la deschiderea cursului, dea consacra pri- 
mele lecţii problemelor care privesc în mod 
special ideia naţională în Ungaria, raporturile 
între ideia naţională în Ungaria şi cea din Ro- 
mânia, urmând ca apoi să trecem la expune- 
rea ei pe un plan general, adică originea ideii 
naţionale în Europa. 

Vă dau imediat lectura pasagiilor mai carac- 
teristice ale articolului publicat în Uj Magyar- 
sâg, a cărui traducere aparține Direcţiei Pre- 
sei, deoarece limba maghiară nu-mi este în- 
deajuns de familiară pentru a putea-o citi în 
original. Iată ce spune articolul despre care e 
vorba : „Nu mai este nicio supărare, locul gol 

al d-lui Iorga şi-a găsit stăpânul, care, în cali- 
tate de ‘succesor al profesorului, poate să 
furnizeze şi în viitor opiniei publice române 
teorii departe de adevăr şi fapte care, pe sem- 
ne, sunt necesare dincolo de Carpaţi, pentru a 
menţine trează o conștiință naţională“. 
Urmează apoi oarecari considerații asupra 
ascendenţilor mei, după care continuă: 
„Gheorghe Brătianu şi-a început cursurile de 
ştiinţă istorică şi chiar dela prima prelegere 
Şi-a luat sarcina — care de loc nu ne onorează 
— de a se ocupa de noi. A făcut aceasta astfel, 
că, sub masca ştiinţei istorice, a atacat violent 
hotărîrea dela Viena. Tatăl (Ionel Brătianu) se 
mai mulțumea să cerce a dovedi că tratatul 
de pace dela Trianon este doar un compromis 
în dauna României, întrucât frontiera naţională 
de drept a acestei ţări ar fi Tisa; fiul său 
însă, iată că merge mult mai departe şi în- 
cearcă să convingă lumea că, de fapt, noi 
nici nu avem dreptul la un loc sub soare, 
că doar Ungaria nu este un Stat naţional ; 
în schimb România, în domeniul idealului 
național, prezintă o  desvoltare organică, 
întrucât pe teritoriul său „deja în secolul 
al 16-lea, s'a manifestat conştiinţa comuni- 
tății de limbă, iar în secolul următor și con- 
ştiinţa  originei latine“. lată ceva deosebit 
de frumos, — mai frumos decât aceasta 
este doar afirmaţiunea că „ideia unității po- 
litice a Românilor sa manifestat pentru pri- 
ma oară prin acțiunea lui Mihai Vodă Vitea- 

zul”... „Așa şi este, — dacă politica româ- 
nä o concepem ca ceva în care banul duce 
rolul hotărîtor, fie sub forma facturii prezen- 
tate străinătăţii, fie a bacșișului, fie a soldei. 
Aceste amănunțite  „acţiuni” ale lui Mihai 
Vodă Viteazul, la care se referă cu atâta 
mândrie Brătianu, precum se ştie sau petre- 
cut în solda Habsburgilor. Putem să-i servim 
şi prețul — ca o complectare a  prelegerii 
ținute... ca comandant mercenar şi în schim- 
bul acestor sume considerabile, şi-a şi înde- 
plinit misiunea ` şi-a asmuţit hoardele asupra 
Ardealului”. 

La acestea se adaogă şi alte consideraţii de 
altă natură, mai speciale : se face aluzie la răs- 
coalele țărănești dela 1907, care nu mai intră 
în cadrul acestor preocupări. 

Această întâmpinare a ziarului din Buda. 
pesta, mărturisesc că am văzut-o cu satis- 
facţie, întrucât îmi permite să lămuresc la 
rândul meu unele probleme. 

Intâi greşeşte  onoratul meu comentator 
când mă consideră drept succesor la catedră 
al lui Nicolae Iorga, Eu am fost încadrat pe 
lângă catedra de istorie universală, pe care 
o deținea profesorul Iorga. Au fost împreju- 
rări independente de voința mea care au fä- 
cut să rămân singur la cursul de istorie uni- 
versală. 

Pe de altă parte însă în ce priveşte me- 
toda istorică pe care a folosit-o prof. Iorga 
și pe care aș folosi-o eu, cred că trebue să 

așteptăm alt judecător decât pe autorul arti- 
colului din Uj Magyarsâg. Dacă însă, după 
cum mi se pare, aluzia în ce privește pe prof. 
Iorga şi opera ce am de îndeplinit aici s'a 
făcut la acțiunea pentru  deșteptarea și men- 
tinerea conștiinței naționale pe care prof. 
Iorga a avut-o altădată, înainte de 1916 și în 
timpul războiului de întregire, atunci declar că 
primesc această comparație cu satisfacţie şi 
chiar cu mândrie. 

Să trecem însă la argumentele pe care le 
aduc preopinenţii noştri maghiari. Este vorba 
anume de Mihai Viteazul ca mercenar, ca sti- 
pendiat al Habsburgilor în luptele sale din 
Ardeal. Eu aşi desfide pe oricine ca în epoca 
în care a luptat Mihai Viteazul, epocă în care 
toate armatele din întreaga Europă erau com- 
puse din mercenari, să găsească pe un suve- 
ran care să fi luptat independent de aseme- 
nea consideraţii. Totdeauna acțiunea politică 
era o combinație de puteri militare şi finan- 
ciare: unul aducea ostași, altul aducea bani. 
Cât priveşte compunerea armatelor, din acea 
vreme datează în limba franceză unii ter- 
meni: „reître” sau ,„lansquenet” (Reit>,, 
Landsknecht) a căror origină destul de evi- 
dentă vă arată de unde se recrutau armateie 
care luptau în timpul războaelor religioase 
din Franţa. 

Dacă Mihai Viteazul avea în armată nu 
numai elemente naționale, dar şi elemente 
mercenare, aceasta era o lege generală a tim- 

pului. Cât priveşte chestiunea stipendiilor 
primite dela Curtea din Viena, în această 
atuație sau aflat, înainte și după Mihai 
Viteazul, mulţi suverani, cu mai mult răsunet 
în Europa. 

Foarte mulți suverani erau astfel susținuți 
financiarmente de puterea britanică. Imi aduc 
aminte că am citit de curând, undeva, acest 
dialog între regele Frederic al II-lea al Pru- 
siei și ambasadorul Angliei. 

Ambasadorul Angliei comunica regelui că 
armatele engleze au suferit oarecari eșecuri, 
— era pe vremea războiului de şapte ani — 
„insă cu ajutorul luj Dumnezeu vom repara 
repede aceste neajunsuri“, 

„Nu ştiam — îi răspunse regele, care avea 
obiceiul de a fi ironic — că Dumnezeu este 
printre aliații Dvs.” — la care ambasadorul îi 
răspunse: „In orice caz ne costă mai puţin 
decât alții”. Aluzia, precum vedeţi, era destul 
de evidentă la metoda de susținere pe care An- 
glia o dădea în această vreme unui Stat, nu 
mai puțin important decât Prusia, Adaug, 
pentru complectarea dialogului, replica rege- 
lui : „In orice caz, răspunse dânsul, el vă ser- 
veste cam în măsura costului“, 

Precum vedeţi, situația lui Mihai Viteazul 
pe care preopinentul nostru maghiar îl con- 
sideră stipendiat, nu este decât aceea a multor 
suverani şi încă cu amploare politică euro- 
peană mai mare decât aceea a lui Mihai Vi- 
teazul, la începutul veacului al XVII-lea. 

In ce priveşte chestiunea conştiinţei uni- 
tății naţionale, am avut prilejul de a examina 
această problemă în conferința dela 1 
Noembrie. In orice caz cred că vam dovedit 
la tirńp că dacă este greu de vorbit pe vre- 
mea lui Mihai Viteazul de o conştiinţă în- 
treagă a unităţii naţionale, nu se poate totuşi 
tăgădui instinctul ei. 

Nu insist asupra argumentului cu  întâile 
tipărituri româneşti din Ardeal, răspândite 
sub înaltul protectorat al principilor ma- 
ghiari. In această vreme (1564), prima tipări- 
tură .românească dela Braşov, datorită diaco- 
nului Coresi, este mai mult opera judelui 
Brașovului Hanăş Begner, iar dacă oficiali- 
tatea principilor maghiari din acel timp a 
avut vreun rol de răspândire, aceasta nu se 
datora decât grijei pentru confesiunea calvină 
ai cărei protectori se considerau şi pe care că- 
utau s'o răspândească nu numai la maghiari 
dar şi la celelalte popoare. . 

Dealtfel în prefața primei tipărituri a lui 
Coresi, sunt pomeniți domnitorii Ţării Ro- 
mâneşti şi ai Moldovei. 

Vorbind despre despotismul fanariot, co- 
mentatorul prelegerii noastre trece cu oare- 
care ușurință asupra întregii perioade de re- 
naștere naţională din timpul lui Matei Ba- 
sarab şi Vasile Lupu, a cronicarilor noștri, 
care au precedat cu un secol și mai bine așa 
zisa stăpânire fanariotă. V'am amintit aceste 
argumente, nu pentrucă am intenția să pole- 

mizez cu autorul articolului din Uj Magyar- 
sâg, ci pentru ca să vă arăt încă odată cum 
înțeleg să discute vecinii noştri problemele 
istorice. Eu voiu trage de aci un singur în- 
vățământ ` dacă se zice că lauda dușmanului 
ne indică o greşală, s'ar putea inversa: că in- 
sulta ne confirmă dreptatea „şi de aceea am 
intenția să continui 1)... 


1. 25 Noembrie 1940. 

MISIUNEA ISTORICĂ A UNGARIEI 

In luna Aprilie a acestui an) ar fi trebuit 
să aibă loc anumite comemorări, împlinindu- 
se şapte secole dela unul din evenimentele 
importante din istoria politică şi militară a 
regatului vecin. Nu am avut însă impresia că 
atenția Ungurilor, atât de vie în ceeace pri- 
veşte alte etape ale trecutului lor milenar, să 
se fi oprit mai îndelung asupra acestui episod 
foarte însemnat. Sunt şapte secole de când, 
la 11 Aprilie 1241, regatul vecin a suferit una 
din cele mai mari catastrofe ale istoriei sale, 
în fața marei invazii tătărești, de când arma- 
tele tătărești au pătruns în Europa centrală 
şi oştile Ungariei, cum ne spun isvoarele vre- 
mii, sau împrăștiat ca „frunzele de toamnă“. 
Câteva luni mai târziu, călăreţii” acestei ar- 
mate formidabile, — cea mai puternică orga- 
nizație militară a vremii, cu cei mai mari 
strategi — urmăreau pe regele ungur Bela al 
IV-lea până pe coasta Dalmației, iar el nu 
găsea adăpost decât în insule; a fost un acci- 
dent al istoriei că această catastrofă nu şi-a 


1) 8 Mai 1941. 

avut toate urmările. Numai moartea neprk- 
văzută a marelui han, întâmplată undeva în 
depărtările Asiei, a oprit marşul năvălirii şi 
a întors drumul năvălitorilor; astfel a rămas 
în ființă regatul coroanei Sf. Ștefan și a pu- 
tut să-şi continue existenţa. Catastrofă care 
nu se poate asemui decât cu aceea care, — cu 
consecințe mult mai grave — sa întâmplat 
trei secole mai târziu pe câmpia dela Mo- 
haci. înfrângerea în care un alt rege al Unga- 
riei a căzut împreună cu o mare parte a nobi- 
limei, iar Ungaria pentru o lungă perioadă de 
vreme a fost supusă stăpânirei turceşti. Iată 
fapte a căror evocare nu se potriveşte tocmai 
bine cu această misiune istorică de apărare a 
lumii creştine, pe care o revendică vecinii no- 
ştri şi a cărei mândrie constitue unul din te- 
meiurile principale ale existenței lor politice ; 
cu atât mai mult cu cât ei fac din această mi- 
siune un monopol. 

Nu aşa de mult unul dintre principalii sus- 
ținători ai acestei idei, profesorul Domanow- 
szki scria: „Oricine la apus de ţara noastră — 
ştie că noi am apărat Europa împotriva se- 
milunei. Dar cine cunoaște jertfele poporului 
unguresc în această privinţă, înainte de ivirea 
Turcilor ?... A fost o sarcină grea şi ingrată, 
căci poporul unguresc a trebuit să îndepli- 
nească singur misiunea sa, care devenise pen- 
tru el o chestiune vitală; din partea altor po- 
poare pe care le apărase şi pe care nu le mai 

ameninţa direct primejdia, el nu mai putea 
aștepta nici un ajutor...” 

Revendicare exclusivă, care, o ştim prea bine 
din propriul nostru trecut, corespunde atât 
de puţin cu realitatea faptelor. A trebuit să 
vină obiectivitatea istorică a învățaţilor Apu- 
sului pentru a restabili și în această privinţă 
adevărul. Sunt, acum câțiva ani, am cetit a- 
ceastă părere a unui istoric francez care a 
judecat cu mai multă claritate problema: 
„Ne ocupăm prea mult de luptele sterile ale 
Franței şi ale Angliei în secolul al XIV-lea 
şi al XV-lea. Ceeace importă istoriei euro- 
pene e împotrivirea în contra Turcilor, a 
Grecilor,' a Sârbilor, a Ungurilor, a Munte- 
nilor, a Moldovenilor, a Rușilor, înfine, din 
veacul al XIII-lea până în al XVI-lea; mul- 
ţumită sacrificiului „Balcanicilor“ şi al Sla- 
vilor din Răsărit, civilizaţia occidentală a pu- 
tut continua în Apusul Europei şi despre 
aceasta Germanii, Italienii, Francezii, etc. 
nu-și dau seama în de-ajuns”. 

De atunci am fost determinat să cercetez mai 
de aproape originile şi temeiurile acestei idei 
a misiunii istorice a regatului vecin și aceste 
cercetări m'au făcut să vă expun în această 
comunicare rezultatele obţinute. 

De fapt, ideea acestei misiuni istorice. a 
acestei misiuni exclusive a poporului maghiar 
pare a avea o altă obârşie. In trecutul acestei 
regiuni dunărene, unde naţiunile sunt atât de 
amestecate, ideea aceasta pare mai bine ac- 

centuată din momentul în care pătrunde şi 
în această parte a Europei şi se desvoltă con- 
știința naționalității: momentul în care, la po- 
porul maghiar şi la popoarele conlocuitoare, 
se desvoltă conștiința particularismului naţio- 
hal, a destinului naţional propriu al fiecărui 
popor cu rădăcinile în trecutul său deosebit, 
cu desvoltarea în viitorul său deosebit. Din 
momentul în care din punctul de vedere al 
națiunii se rostesc anumite vederi pesimiste 
asupra destinelor viitoare ale poporului ma- 
ghiar, apare şi ideea misiunii sale istorice. 

` Stim că încă din veacul al XVIII-lea marele 
scriitor german Herder, dela care se poate data 
o concepție mai limpede a unui spirit popu- 
lar, a spus despre Maghiari: „Singurul popor 
de această origine (fino-ugrică) care a intrat 
în rândul cuceritorilor sunt ungurii sau ma- 
ghiarii.., 

Ei sunt acum, printre Slavi, Germani, Va- 
lahi și alte popoare, cea mai mică parte a lo- 
cuitorilor ţării, iar în câteva secole nu se va 
mai găsi nici o urmă a limbii lor“, 

Desigur asemenea  observațiuni nu puteau 
să rămână nediscutate și s'au întipărit adânc 
în mintea acestui popor, izolat, puţin la nu- 
măr, odată ce ne mărginim numai la elemen- 
tele adevărat maghiare. El este înconjurat de 
neamuri vrăjmașe, a căror desvoltare consti- 
tuie o ameninţare pentru el, 

O carte publicată de curând sub auspiciile 
Institutului unguresc de pe lângă Universita- 

tea din Berlin, cartea învățatului german 
Ludwig Spohr, „Temeiurile spirituale ale na- 
țional:smului în Ungaria” ne-o spune foarte 
Tămurit : 

„Un popor care se ştia puțin la număr și, 
ca rasă, fără altă rasă înrudită în Europa, se 
simte amenințat; nu că această conștiință ar 
rezulta numai din împrejurări recente : în tot 
cursul secolului trecut, acest gând e activ. E 
poate cauza ultimă a naţionalismului, așa cum 
a apărut tocmai în Ungaria; teama de pier- 
dere a substanței poporului aflat în descreș- 
tere a îndemnat la imperialismul naţional sub 
forma maghiarizării. 

Micul spaţiu al statului de astăzi (cartea 
e din 1936) aminteşte și mai aspru această du- 
ră realitate: că poporul maghiar este puţin 
la număr şi ar putea fi aproape de peire. Sim- 
bolul oricărei activități publice şi private e cu- 
prins într'un singur cuvânt: revizionism, Dacă 
însă intrăm mai adânc în analiza acestui ter- 
men, constatăm că revizionismul nu reprezin- 
tă numai un program... el privește toate teme- 
iurile actualelor alcătuiri de stat sau de po- 
por”. Cum s'a îndeplinit programul pe care cu 
foarte multă claritate profesorul Spohr l-a în- 
trevăzut aici? El s'a îndeplinit, după cum se 
pare, printr'o îndoită metodă : 

Pe de o parte prin aceea de a dovedi cu 
orice preț că poporul maghiar ca naţiune de- 
osebită, cu particularismul său bine afirmat, 

este poporul cel mai vechiu şi cel mai nume- 
ros al regiunii pe care o locuiește. 

Pe de altă parte, atunci când sa constatat 
că principiul naționalităților nu este îndestulă- 
tor pentru a întemeia întreaga stăpânire a ma- 
ghiarimei şi pentru a-i asigura viitorul la 
care aspiră, atunci sau căutat fundamentele 
alcătuirii sale de Stat în altă parte și în locul 
ideii naționale ştiţi că astăzi, la baza tuturor 
revendicărilor maghiare, sa căutat să se așe- 
ze — şi să le lămurească în acelaş timp — 
ideea unei misiuni pe care numai poporul 
maghiar a îndeplinit-o şi o poate îndeplini în 
această parte a Europei. 

Să ne oprim o clipă la prima metodă: dove- 
direa vechimei și a numărului. 

Chiar la Domanowszki se află următoarea 
constatare în a sa „Istorie a Ungariei” dela 
care a pornit polemica lui cu Nicolae Iorga 
(e vorba de starea în care sau găsit Ungaria 
şi Transilvania la începutul veacului al 
XVIII-lea, după retragerea Turcilor): „în spe- 
cial imigrarea în massă a unor elemente de 
limbă străină, cu deosebirea a Valahilor din 
ţinuturile învecinate a fost un mare neajuns 
pentru Ungaria. In anul 1700 numărul Vala- 
hilor din Transilvania era de-abia 250.000. 
Numai în secolul al XVIII-lea sa ridicat la 
800.000. In secolul al XVIII-lea se știe doar că 
populaţia Valahiei, din cauza asupririi Fana- 
rioților a căutat adăpost în Ardeal...” (vestita 
teorie a imigrației în massă a poporului ro- 

mân în Ungaria afirmare care nu se prea po- 
trivește cu ceeace ştim din trecutul nostru şi 
în special din trecutul Munteniei unde vedem 
că imigrația a fost nu numai dela sud spre 
nord ci și dela nord spre sud, lucru care se 
poate dovedi cu denumiri de ținuturi, azi dis- 
părute, cum ar fi Secuienii, etc.). Dar, deoa- 
rece este vorba de statistici din alte vremuri, 
` ne vom îngădui, pentru a rămâne obiectivi să 
le așezăm în lumina lor adevărată prin com- 
parațiune cu statistici din vremurile noastre. 
Aceeași dorință de obiectivitate mă face să nu 
folosesc statisticile noastre ci să recurg la 
cercetările unui fruntaș al vieții săşeşti din 
Ardeal, ale d-lui Rudolf Brandsch, din studiul 
său despre chestiunea ungurească din revista 
Volk im Osten (1940). Dl. Brandsch face în 
acest studiu următoarea constatare : 

După statistica maghiară din 1920 se aflau 
în Ungaria dela Trianon 6.722.215 maghiari. 
Zece ani mai târziu, numărul lor a sporit la 
8.001.112, deci cu aproape 20%. In acelaş timp 
numărul nemaghiarilor a scăzut dela 816.203 
la 634.384, deci cu mai mult de 28%. Straniu 
rezultat al statisticei oficiale, care îndreptă- 
țeşte concluzia severă a d-lui Brandsch: „ci- 
îre mult exagerate care nu corespund reali- 
LG. 

Dacă acestea sunt considerațiunile pe care 
un observator obiectiv le face într'o revistă 
care nu ne aparține şi care reprezintă un alt 
punct de vedere decât cel românesc asupra 

exactităţii statisticilor maghiare din secolul 
nostru, să ne fie îngăduit să ne gândim cu în- 
doială şi la statisticile întemeiate pe mult mai 
puţine elemente sigure, pe care istoricii ma- 
ghiari le înşiră pentru secolele trecute. 

Dacă este vorba să rămânem numai în mar- 
g.nele obiectivității nu trebuie să lipsească din 
această expunere constatarea făcută acum 
câțiva ani de către unul din cei mai mari spe- 
cialişti ai Germaniei, în ceeace privește evolu- 
ţia demografică a popoarelor Europei. Este 
vorba de cartea cunoscută a profesorului Reit- 
hinger, în care datele înşirate sunt îndeajuns 
de impresionante. Studiind comparativ Unga- 
ria și România (1936) el ajunge la constatarea 
că pe când în Ungaria procentul de creştere 
al populaţiei este în a doua perioadă de trei- 
zeci de ani a secolului nostru de 15,4, în Ro- 
mânia pentru aceeaşi perioadă procentul de 
creştere este evaluat la 46,6 şi el ajunge la 
concluzia că Ungaria aparţine regiunilor de 
demografie medie sau de quasi-stagnarc, ce se 
află în ajunul regresiunei demografice, — pe 
când România aparține  regiunei de supra- 
populaţie, de supracreştere a populaţiei. Ori- 
cât ar fi de abil mânuite statisticile în ochii 
lumii străine, aceste realități nu au scăpat ne- 
observate. Ele au fost ţinute în seamă de ve- 
cinii noştri, care au ajuns la încheerea că mâ- 
nuirea de statistici nu ajunge pentru a consti- 
tui un puternic temeiu al stăpânirii lor. 

Trebuia un alt temeiu pentru a-și afirma 


54 


www.dacoromanica.ro 


aspiraţiunile lor politice, pentru a-şi lămuri 
pretenţiunile de realizare a acestor aspirațiuni 
în faţa Europei, Și astfel, de câteva decenii, în 
locul ideii naţionale care stă la baza existen- 
Lei tuturor popoarelor europene, Ungaria și-a 
căutat o altă idee, aceea a misiunii ei istorice: 
că poporul maghiar este singurul chemat să 
îndeplinească o misiune de apărare şi de civi- 
lizaţie în această regiune europeană. 

Cercetând acum elementele acestei teorii 
istorice şi politice, mi sa părut a desluși în 
special trei, Sunt trei raţiuni principale pe care 
ea se întemeiază ; 

Una din ele este ideea Sf. Coroane, doc- 
trina Coroanei Sf. Ștefan, misiunea legată de 
Coroana Sf. Ştefan şi care se află la funda- 
mentul însuşi al existenţei istorice a regatului 
vecin, 

Al doilea element este tradiția Ungariei 
milenare, deci singura care a putut dăinui în 
aceste locuri, singura care poate aduce aci o 
pace, o linişte şi o ordine europeană, 

In sfârşit al treilea element, asupra căruia 
stăruiesc istoricii maghiari, este că singură 
stăpânirea maghiară a putut în veacurile tre- 
cute să aducă popoarele diverse care locuiau 
în această regiune, la o convieţuire pașnică şi 
fericită: cu alte cuvinte, stăpânirea Coroanei 
Sf. Ştefan a însemnat pentru minorităţi un 
regim ideal, mai mult decât atât, o vârstă de 
aur, cum o caracterizează marele istoric ma- 
ghiar Szekfii. 

Să analizăm pe rând aceste elemente, pen- 
tru a căpăta o noțiune mai limpede a funda- 
mentelor pe care se sprijină misiunea istorică 
a regatului vecin. Și începem desigur cu ele- 
mentul cel mai însemnat: Coroana Sf. Ștefan. 

Cine nu are înaintea ochilor imaginea aces- 
tei coroane joase cu crucea strâmbă, trimisă de 
Papa Silvestru II primului rege al Ungariei, 
împreună cu o diplomă. 

Din nefericire, la temeliile acestei tradiţii 
au săpat în ultima vreme neiertătoarele cer- 
cetări istorice şi au ieşit la iveală două îm- 
prejurări : în primul rând însăși diploma a 
fost contestată. 

Dl. Profesor Lupaș, întrun articol pe care 
a avut bunăvoința să mi-l comunice, s'a ocu- 
pat de aproape de „mitul sacrei Coroane a 
Ungariei și a titlului de „rege apostolic”. 
Chiar istoricii unguri au constatat că în se- 
colul al XVII-lea, un cleric aflat la Roma unde 
se iviseră unele controverse cu privire la drep- 
turile bisericii din Ungaria, a aflat cu cale să 
înfăţișeze drepturile acestei biserici, ca deri- 
vând dintr'o bulă venerabilă, pe care Papa ar 
fi trimis-o la 1002 primului rege creştin al 
Ungariei, Ștefan cel Sfânt, împreună cu co- 
roana și titlul de rege apostolic. Istoricul ma- 
ghiar Karacsony precizează şi data plăsmuirii 
— 1635 — iar în anul 1644 iezuitul Mathias 
Imhofer a publicat diploma în colecţia sa de 
acte, Annales Ecclesiastici Regni Hungariae. 
' La acea vreme, simţul critic în materie de do- 

Coroana Sf. Ștefan 

cumente era mai puțin desvoltat şi chiar fap- 
tul plăsmuirei unui document mai puţin con- 
damnabil decât în zilele noastre. Astfel sa 
înrădăcinat în istoriografia maghiară tradiţia 
diplomei de învestire pontificală a primului 
rege al Ungariei. 

Să trecem la obiectul însuși pe care se spri- 
jină întreaga construcţiune istorică a doctri- 
mei Coroanei Sf. Ştefan. Mult timp această 
Coroană a fost ferită de vederi profane, însă 
Intro vreme, Impăratul Iosif al II-lea a luat 
Coroana dela Budapesta şi a dus-o la Viena 
unde a putut fi examinată mai de aproape. 

E într'adevăr, un obiect artistic și istoric de 
deosebit interes. S'a observat atunci că ea se 
compune din două rânduri de plăci smălţuite 
care o înconjoară : cel da sus e fără inscripții, 
cel de jos prezintă însă o serie de icoane smăl- 
fuite cu inscripţii în litere greceşti. Aceasta a 
deșteptat mai de mult curiozitatea cercetă- 
torilor ` mai mare însă le-a fost surprinderea, 
când au recunoscut chipul împăratului bizan- 
tin Mihail VII Dukas (1071 — 78), iar pe altă 
placă acel al „regelui Turciei“ (așa cum îi nu- 
meau Bizantinii pe Maghiari, înrudindu-i cu 
alte neamuri turceşti) cu numele de „Gheo- 
vitza“ sau propabil Gheza. E deci limpede şi 
nici istoricii unguri care s'au ocupat de acea- 
stă problemă, Darko sau Moravesik, n'o con- 
testă, că acest rând de plăci smălțuite împo- 
dobea o diademă trimisă nu dela Roma, ci dela 
Constantinopol. Ce semnificație se poate da 

acestei împrejurări? Este un semn de vasali- 
tate al Ungariei față de Bizanţ, un dar făcut 
regelui Gheza de către împăratul Mihail, un 
semn de recunoaștere al suveranităţii statului 
maghiar, teorie pe care însuși Darko o soco- 
tește mai puţin acceptabilă? Fapt este că 
această parte a Sfintei Coroane nu are nicio 
legătură cu o misiune încredinţată de scaunul 
pontifical. 

Rămân ce-i drept plăcile din partea supe- 
rioară, acea fără inscripții: un arheolog bine- 
voitor a recunoscut în ele factura secolului al 
X-lea. 

Aceasta ar fi deci coroana trimisă la 1002 
de Papa Silvestru al II-lea. Dar cum se îm- 
pacă această ipoteză cu originea vădit și in- 
contestabil bizantină a  rândului inferior? 
Unii istorici ingenioși au presupus atunci exis- 
tența a două coroane, una dela Roma, cealaltă 
dela Constantinopol. ! 

Nu ştim nici astăzi care din ele va fi fost 
sfântă, poate să fi fost amândouă. Se pare că 
în luptele interne care s'au desfășurat în re- 
gatul Ungariei în acel timp, în veacu! al XI-lea 
şi al XII-lea, fiecare coroană să îi fost simbolul 
unei tabere, până ce la urmă, împăcarea fă- 
cându-se, ele sau unit și din suprapunerea lor 
a rezultat Coroana autentică una, singură şi 
sfântă a regatului maghiar. 

Să fim însă largi. Să ne îngăduim în acea- 
stă problemă generozitatea. Să facem abs- 
acte de toate aceste argumente, care totuși 

se sprijină pe incontestabile realităţi, şi în 
privința cărora ne putem referi la istoricii 
maghiari cei mai autorizaţi, dar să facem to- 
tuşi abstracţie de ele şi să presupunem că în- 
tradevăr partea superioară a Coroanei a ve- 
nit dela Roma împreună cu Bula papală şi că 
într'adevăr la această dată îndepărtată, regele 
Ungariei a căpătat dela Roma această distinc- 
ție. Ce ar însemna din punct de vedere istoric 
o asemenea constatare? Ar însemna că sa 
conferit regelui maghiar o misiune naţională, 
o misiune unică în această parte a Europei? 
Sau nu ar fi altceva decât acea misiune tra- 
dițională de cruciată dată de Papi tuturor su- 
veranilor, tuturor seniorilor aflați la marginile 
creştinătăţii : Cavalerilor Teutoni în Prusia, 
stăpânitorilor latini în Siria şi în Grecia ?.. 
Misiunea de cruciată, de convertire a păgâ- 
nilor, misiune prin definiţia şi esenţa ei in- 
ternaţională, pentrucă ea se aplică întregii 
creştinătăţi al cărei cap este pontificele dela 
Roma, căpetenie spirituală a luptei creştinilor 
împotriva păgânimii. 

Nici privită sub acest aspect, nici măcar 
admițând ca reală vechimea coroanei şi a di- 
plomei, şi încă o misiune istorică naţională nu 
putea să rezulte din această interpretare a 
problemei. 

Să trecem însă la al doilea element pe care 
se sprijină teoria istorică a vecinilor noştri: 
Ungaria milenară, 

Desigur impresionantă a fost ceremonia în 

«care, acum o jumătate de secol, Statul Maghiar, 
lumea şi corpurile științifice maghiare au 
sărbătorit cu atâta fast la Budapesta, 1000 de 
ani dela venirea lui Arpad, strămoșul dinas- 
tiei întemeietoare, în câmpiile Panoniei. S'au 
produs atunci oarecari proteste ale României 
june la Viena și alte proteste ale altor asoci- 
ațiuni din cuprinsul statului Austro-Ungar. 
Voi împinge indiscreţia până a arăta că atunci 
şi tineretul german se găsea în rândul acelora 
ce protestau. Să considerăm totuși faptul: 
1000 de ani de existență, 1000 de ani de du- 
rată, ce dovadă mai impresionantă de conti- 
nuitate pentru trecut ! ce imbold mai puternic 
de dăinuire în viitor! 
Care e însă realitatea ? 

Ungaria ca regat organizat, Ungaria ca formă 
de stat, nu ca adunare de triburi războinice şi 
prădătoare, s'a întemeiat în jurul anului 1000 
cu trecerea la creştinism a sf. rege Ștefan, dar 
Ungaria nu a cuprins în întregime și deodată 
marginile ei şi veacurile XI şi XII ne arată pe 
maghiari luptând încă pe plaiurile Transilva- 
miei, deci nu atinseseră chiar atât de 
repede şi de ușor hotarele veşnice ale coroanei 
Sf. Ştefan. Dacă nu ar fi fost accidentul amin- 
tit mai sus, după năvălirea Tătarilor (moartea 
marelui han), alta ar fi fost poate desvoltarea 
istoriei, şi nu putem prevedea cum gar fi con- 
tinuat ființa regatului. Vedem însă că el își 
urmează existența sub dinastii streine, cum a 
fost Casa de Anjou. A continuat apoi sub regi 

de neam polon sau din alte neamuri, chiar și 
din acel al Valahilor, cum a fost neamul Cor- 
vinilor, de care se leagă culmea gloriei ma- 
ghiare. lar pe urmă a venit catastrofa care nu 
a mai fost oprită de nici un accident: dezas- 
trul dela Mohaci (1526), unde a pierit ultimul 
rege al Ungariei în mlaștinile Tisei şi unde 
atâția nobili și o numeroasă armată şi-au gă- 
sit sfârşitul. 

Se ştie că de pe urma acestui dezastru nu 
a mai fost o Ungarie unitară, ci trei Ungarii: 
o Ungarie supusă Turcilor, o Ungarie care nu 
a cunoscut nici măcar regimul de autonomie 
pe care în cele mai grele vremuri ale asupririi 
otomane l-au avut întotdeauna Principatele 
Române. A fost în această regiune un paşa- 
lâc, având un paşă instalat în castelul dela 
Buda. A fost o altă parte, care pe la 1540 sa 
alipit posesiunilor Casei de Habsburg și în 
fine a mai rămas Ardealul, mare principat care 
se bucura de autonomie şi avea un principe 
confirmat de Sultan şi în care maghiarii al- 
cătuiau numai unul din ordinele privilegiate 
ale acestei regiuni şi desigur nu ordinul cel 
mai numeros. 

Ajungem deci la concluzia că dela 1526 pâ- 
nă la 1688, data recuceririi acestor ţări de 
armatele imperiale, nu a mai existat o Unga- 
rie: au fost trei fărâme ale ei. Iar după 1688, 
timp de aproape două secole nu a mai fost o 
Ungarie independentă ci a fost o Ungarie 
integrată Coroanei habsburgice şi a fost o 

Transilvanie, peste care Impăratul stăpânea 
direct, Unirea acestor părți sa făcut abia la 
1867 şi a ţinut doar o jumătate de secol, tim- 
pul dela 1867 până la 1918. 

Se poate spune deci că avem de a face cu 
o Ungarie milenară care n'a durat nici jumă- 
tate de mileniu pentru a se reconstitui numai 
o jumătate de secol, 

Trecem acum la al treilea şi ultimul ele- 
ment constitutiv al misiunei istorice a Unga- 
riei, regimul ideal al minorităților. Maghiarii 
au reprezentat singura stăpânire care a putut 
asigura liniștea între diferitele popoare care 
conviețuiesc în această regiune. O stăpânire 
raţională, luminată, ași fi ispitit să spun li- 
berală — dacă cuvântul nu ar fi astăzi atât de 
întunecat de împrejurări — stăpânire tole- 
rantă, singura în măsură să asigure pacea și 
ordinea în regiunea dunăreană. 

Nici în această privinţă, să nu ne depărtăm 
dela regulele obiectivităţii. De rândul acesta, 
nu voiu aduce mărturia, nici a unor autori ro- 
mâni, nici a unor istorici streini, voiu recurge 
la autoritatea unui istoric maghiar, a marelui 
istoric Szekfi în studiul său Ungaria şi mino- 
vităţile sale în Evul Mediu (în Siidostdeutsche 
Forschungen, vol. II) din care vă voi citi nu- 
mai pasagiul final „Marea transformare se în- 
deplinește la sfârșitul veacului al XV-lea; ea 
nu a fost însă pricinuită de voința de stăpâ- 
nire și asuprire a maghiarimii, ci de desvolta- 
rea socială şi economică ce a avut loc în acea 


www.dacoromanica.ro 


vreme în toate țările Europei Centrale, care 
nu a mai lăsat pe oameni să trăiască în mici 
grupuri, împărţiţi în stări de drept deose- 
bite, ci i-a contopit în masse, Această struc- 
tură socială a vremii moderne, schimbările de- 
mografice petrecute sub Turci şi transformă- 
rile petrecute în sec. XVIII şi XIX ne arată 
relații cu minoritățile cu totul deosebite. Faţă 
de ele şi de nouile împrejurări, cu situația lor 
mult înrăutăţită se poate cu adevărat numi 
Evul Mediu unguresc „vârsta de aur a mino- 
rităților”, ` 

Să arătăm şi de astă dată generozitatea de 
care nu avem parte dela alții. Să admitem că 
până în sec, al XV-lea ar fi fost un regim ideal 
al minorităților, deşi lucrul ar părea straniu; 
un regim special al minorităților se aplică 
după câte ştim părții mai puțin numeroase a 
locuitorilor unej țări, dar aici, când vorbim 
de minorități, avem a face cu partea cea mai 
numeroasă a populației; căci dacă adunăm la 
un loc dif-ritele popoare de sub stăpânirea 
maghiară, desigur că întrecem cu mult numă- 
rul acelora de obârşie pur maghiară. Să ad- 
mitem totuşi că în această vreme depărtată 
şi mai ales în timpul Casei Arpadiene, regi- 
mul de cârmuire al Ungariei să fi fost într'a- 
devăr un regim tolerant. Este posibil, pen- 
trucă regii acelor vremi nu aveau o concepție 
națională, ei considerau că îndeplinesc o 
misiune de ordin internaţional creştin; dela 
întemeierea regatului stăruiește această maxi- 

mă, care poate exista şi mai înainte „Stăpâni- 
rea unei singure limbi este șubredă şi slabă“. 
Prin urmare cineva se considera suveran cu 
atât mai puternic, cu cât cârmuia peste limbi 
mai numeroase şi mai deosebite. Insă la un 
moment dat această tradiție a început să se 
șteargă până ce sa uitat cu totul. 

In secolul al XV-lea, dată la care s'a oprit şi 
Szekfu, în locul acelei misiuni de apărare 
creştină la marginile creștinătății se substitue 
în Ungaria ideea unui stat întemeiat pe or- 
dine privilegiate, unei Ungarii în care pre- 
domină egoismul claselor pe care se întemeia 
toată puterea regatului unguresc: interes ego- 
ist cana a dus până la împăcarea acestora cu 
stăpânirea turcească, egoism pe care un con- 
temporan din sec. al XVI-lea îl descrie în cele 
mai negre culori: dacă ai încerca să strângi dela 
Unguri trei taleri pentru apărarea ţării lor, și 
încă nu ai reuşi. Iată cum din organizaţia de 
stat a Ungariei nu a rămas decât interesul e- 
goist de exploatare al claselor conducătoare. 

Dar să recurgem şi aci, înainte de a în- 
cheia, la un criteriu obiectiv, la mărturia unui 
strein aflat în trecere prin Ardeal și care nu 
avea legături nici cu stăpânirea nici cu lo- 
cuitorii ţării. Este textul acela, de curând 
publicat, din nefericire prea puţin citit şi ci- 
tat în ţara noastră, al relațiunii lăsate de pa- 
storul german Konrad Iakob Hildebrand care 
a însoțit trei ambasadori suedezi în drumul 
lor spre Constantinopol. 

El se arată izbit la 1656, de numărul Ro- 
mânilor din Ardeal care în unele părți depă- 
şesc pe Unguri și pe Sași la un loc. Acest 
neam pe care-l consideră „coboritor direct al 
acelor vestiți ostaşi grăniceri ai Romanilor“ 
constituie populaţia cea mai veche a provin- 
ciei, Dar tot deodată adaugă că aceşti valahi 
nu fac parte din stările de drept privilegiate 
şi îndură un tratament foarte aspru, aşa de 
aspru, că în loc să fie trași în țeapă, pedeapsă 
groaznică ce li se aplică de obicei, ei consi- 
deră ca o favoare să fie trimişi la spânzură- 
toare. De-altminterea nu li sau lăsat nici 
proprietăți, nici case ale lor, şi duc o viață 
obidită de iobagi sau de muncitori cu ziua. 

Iată o mărturie precisă dintr'o epocă apro- 
piată de sfârşitul veacului al XV-lea, la care 
se oprește Iuliu Szekfii şi care nu ne arată un 
regim tocmai ideal al așa ziselor minorităţi, 
— noi le-am spune majorități sau naționali- 
tăți, — cârmuite de clase privilegiate sn ex- 
ploatatoare. ' 

Am ţinut să examinăm în lumina realită- 
ţii istorice, elementele pe care se întemeiază 
ideea atât de des trâmbițată a misiunii istorice 
a regatului maghiar. Dar puterea propagan- 
dei pe care a dus-o cu atâta râvnă pentru apă- 
rarea ei a fost aşa de mare, încât anii din urmă 
ne-au arătat o Ungarie care, pas cu pas, a re- 
dobândit o bună parte din teritoriile supuse 
odinioară coroanei Sf. Ștefan. Etapele evolu- 
Dei sunt prea proaspete în memoria noastră 

pentru a fi nevoit să le evoc aici, dar această 
Ungarie, oricâte cuceriri ar face nu poate 
ascunde contrastul adânc dintre aspiraţiunile 
ei şi realitatea etnică și istorică. Aceasta a 
făcut pe unii să numească această ficţiune 
istorică, Ungaria imaginară, o Ungarie care 
nu există decât în mintea propagandiștilor ei 
de astăzi, în mintea acelora care îi desvoltă 
aspirațiunile şi urmăresc cu atâta tenacitate 
și atâta succes, uneori, realizarea lor. 

Decât şi aici este o margine. Această mar- 
gine să-mi daţi voie la sfârşitul acestei comu- 
nicări, să o găsesc în temeiul realităților isto- 
rice pe care vi le-am înfățișat. Ion Brătianu, a 
cărui comemorare sa făcut acum câteva zile, 
a spus odată: „nimeni nu poate fi biruitor îm- 
potriva adevărului și a voinței naţiunei“. Noi 
credem în această lozincă, credem si astăzi, cu 
atât mai mult cu cât nimic din ce se înteme- 
iază împotriva adevărului, împotriva voinţei 
naţionale nu poate dăinui și nu va dăinui. 

Tin să vă arăt întâi întreaga mea mulțumire 
de a fi putut ajunge la această prelegere de în- 
cheiere 1) necesară pentru deplina înţelegere a 
cursului pe care Dap urmat. Rareori un șir de 
prelegeri a fost ţinut în împrejurări mai grele, 
la umbra unei mai mari și constante amenin- 
țări. Inceput a doua zi după cutremur, întune- 
cat de tragedia ce a pus capăt vieţii lui Nicolae 
Iorga, întrerupt de frământările sângeroase din 
Ianuarie — şi constatăm cu satisfacţie că nu 
ne lipseşte în urma lor decât o singură pre- 
legere — n'a fost aproape săptămână în care să 
nu mă întreb dacă îmi va fi dat să ajung la ca- 
pătul cursului. Şi totuși iată-ne ajunşi ca prin 
miracol, la această încheiere, ce nu trebuia să 
lipsească. Să zicem și noi, cu recunoştinţă: Deo 
gratias. 

Am urmărit originele şi desvoltarea ideii na- 
tionale până în pragul veacului al XIX-lea, pe 
„drept numit „secolul naționalităților“.  V'am 


1) 24 Mai 1941, 

arătat în prelegerea trecută efectele Revoluţiei. 
în desfășurarea acestui proces istoric: reacţiu- 
nea pe care a provocat-o în Europa sistemul de 
cârmuire al imperiului  napoleonian, care în 
unele ţări a contribuit la deșteptarea unui sen“ 
timent național, desvoltând conştiinţa lor de 
unitate : Belgia, Italia, Polonia, iar în altele a 
provocat împotriva lui însuși deslănțuirea păti- 
maşe a naționalităţii asuprite, cum s'a întâm- 
plat în Spania si în Germania. 

Cu drept cuvânt observă D-l P. Benaerts în 
lucrarea asupra „Unităţii germane“ *) vorbind 
de Confederaţia Rinului întemeiată de Napo- 
leon I la 1806 și de reorganizarea politică a 
Germaniei ce a avut loc atunci: 

„Ceeace a fost temeinic în această creaţiune 
vremelnică a fost simplificarea hotărâtoare a 
hărții teritoriale a Germaniei, înlocuirea fără- 
miţării seculare prin comasarea în câteva state 
mari. Mediatizarea a zeci de seniorii mărunte 
în folosul Statelor confederate, rectificarea 
multiplelor hotare odinioară încâlcite, dispari- 
Da celor mai multe enclave reprezintau o re 
topire aproape complectă a situației teritoriale 
în Germania occidentală. 

Pe lângă influenţa ideilor și instituţiilor fran- 
ceze, această retopire teritorială şi politică e 
una din părţile temeinice ale operei  napoleo- 
niene. Ea a supraviețuit dispariţiei Imperiului 
francez şi, în marile sale linii, concentrarea te- 


1) Paris, col. Amrand Colin, 1939. 

ritoriilor a fost consacrată de remanierile suc- 
cesive ale hărții Germaniei. Confederaţia ger- 
manică din 1815 nu va mai număra decât 39 
de State suverane; Germania, după formarea 
Confederaţiei nordice, va fi alcătuită din 29 de 
membri, Imperiul german din 25, Reichul dela 
Weimar din 17, iar al treilea Reich va fi un 
stat unitar, în care orice suveranitate particu- 
lară va fi desființată. 

„Opera“ franceză din această vreme, în 
urma împrejurărilor, a servit deci mai mult 
interesele germane decât acele ale Franţei. Nu 
era totuși decât continuarea tradiţiei politice 
franceze. Un crud paradox a voit însă ca ea să 
constituie temeliile unităţii germane în condiții 
cari au costat Franța atât de scump...“ 

E însă interesant de constatat că și unitatea 
germană, reacțiune a politicii franceze, a stâr- 
nit la rândul ei alte reacțiuni naţionale, cari 
nu s'au arătat, la rândul lor, mai favorabile 
intereselor germane. Ele se pot desluși foarte 
limpede din studiul ce l’a consacrat profesorul 
Oncken „influențelor spirituale germane în 
mișcarea naționalităților din Europa în sec. al 
XIX-lea“, apărut în culegerea de comunicări 
făcute la congresul din Oslo în 1928 asupra 
„naționalităţii şi istoriei“ 1). De fapt însăși ideea 
naţională germană s'a desvoltat prin contactul cu 
moravurile, obiceiurile și caracteristicele altor 


1) Bulletin of the International Commitie of Hist. 
Sciences, II, 2, 1929 p. 249 și urm. : 

popoare. Astfel Herder a recunoscut în ființa 
naţională o devenire determinată de un destin, 
şi în limbă expresiunea acelui suflet al popo- 
rului, Volksgeist, a cărui statornicie înfruntă 
vremurile, privind lângă Riga jocurile tradiţio- 
nale ale țăranilor letoni la sărbătoarea solstițiu- 
lui de vară Ideile lui Herder au aflat însă un 
imens răsunet, nu numai în Germania, dar şi 
dincolo de hotarele ei: Mazzini s'a inspirat dela 
ele, şi ideologia naţională a Polonilor și chiar 
a Rușilor îi păstrează urmele, 

In două direcţiuni, înrâurirea mişcării naţio- 
nale germane se poate urmări însă cu o deo- 
sebită preciziune, în desvoltarea altor mișcări 
naționale: la Cehi și la Iugoslavi, 

De mult se cunoaște înrâurirea pe care au 
avut-o în această privință nu numai Herder, 
dar și întreaga mișcare romantică germană, ca 
și progresele cercetărilor filologice, literare şi 
istorice din Germania. Fruntași ai deșteptării 
naţionale cehe, Kollar, Şafaryk, Palacky au 
studiat la Iena, La serbarea studențimei ger- 
mane la Wartburg în 1817 — al treilea cente- 
nar al Reformei — ieau parte Kollar, Hoznek 
şi Ferientsek. Trei decenii mai târziu, după ma- 
rea adunare a Slavilor la Praga, scriitorul 
Franz Grillparzer care, ca austriac, era fireşte 
opus oricărei mișcări naţionale, putea scrie în 
cunoscuta-i polemică împotriva lui Palacky: 
„Din fericire mentalitatea D-lui Palacky nu e 
acea a majorităţii compatrioţilor săi, ci numai 
a unei mici fracțiuni, acea a Cehilor germani- 

zați. După ce au învăţat dela Germani tot ceea 
ce ştiu şi pot, le imită, drept recunoștință, şi 
ultimele absurdităţi. Căci de unde vine acest 
strigăt de naționalitate, această precumpănire 
a cercetărilor localnice de limbă și antichităţi, 
decât dela catedrele învățământului german, de 
pe care învățați zmintiţi împing la nebunie și 
crimă sufletul înțelegător al unei națiuni liniş- 
tite ? Acolo este leagănul slavomaniei voastre 
şi atunci când Bohemul se ridică mai aprig îm- 
potriva Germanului, el nu e decât un German, 
tradus în limba bohemă“. E incontestabil că in- 
teresul pentru istoria şi limba poporului ceh au 
întărit un sentiment naţional, care în ultimă 
analiză, reluând vechi tradiţii particulariste, s'a 
întors cu vrăjmăşie împotriva naționalităţii 
germane. 

Dar şi în deșteptarea mișcării naţionale a 
Slavilor din Sud, influențele germane se în- 
trevăd ușor. Cei dintâi cercetători ai literatu- 
Tii populare sârbești, Kopitar și Vuk Karad- 
gici, au fost în legături cu Iacob Grimm, iar 
cea dintâi lucrare care a înfățișat publicului 
european drepturile ai luptele Sârbilor, a fost 
istoria revoluţiei sârbeşti a marelui istoric Ran- 
ke — afirmare tot atât de însemnată pe tărâ- 
mul politic ca şi pe acel al disciplinei istorice. 

Nu mai puţin în legătură cu mișcarea naţio- 
nală germană şi în special cu ideile luj Herder, 
a fost și deșteptarea conștiinței naţionale fin- 
landeze. Iohann Wilhelm Snellmann, cel dintâi 
Şi cel mai radical dintre fruntașii mișcării din 

Finlanda, își datoreşte în mare rnăsură inspi- 
raţia lui Herder și lui Fichte. Desigur, a dăi- 
nuit multă vreme antagonismul lăuntric între 
limba şi literatura finică, desteptate la o nouă 
viață, și acea suedeză, până ce lupta împotriva 
Rusiei, prelungită până în zilele noastre, a unit 
ambele curente într'o singură direcţie națională. 

Dar dacă aci în Nord, influențele pornite din 
Germania nu au avut prilejul să se întoarcă 
împotriva ei, nu se poate spune că sentimentul 
naţional ceh sau cel iugoslav s'au manifestat în 
deceniile următoare pe o linie favorabilă inte- 
reselor germane. Sa întâmplat şi aci ceva 
asemănător cu ce au trebuit să constate Fran- 
cezii în urma marilor prefaceri, teritoriale și 
politice, pe cari le-a adus în Europa și în spe- 
cial în ţările germane, geniul centralizator al 
lui Napoleon I Cu atât mai mult se verifică 
frumoasa definiţie a istoricului german Wil- 
helm Dilthey ` „Misterul istoriei se întrezărește 
acolo unde vedem voinţa oamenilor, totdeauna 
preocupată de ea însăși, lucrând împotriva in- 
tenţiei sale la un complex de rezultate ce o 
depăşeşte, sau când privim inteligența lor 
mărginită săvârşind în acest complex un ce ne- 
cesar, pe care însă inteligența singuratecă nu 
Pa putut nici urmări nici prevedea.“ 

Cu această concluzie din domeniul filosofiei 
istoriei, ne oprim cercetarea în pragul veacu- 
lui al XIX-lea, în care ideea naţională se desă- 
vârşeşte pentru a ajunge în preajma vremu- 
rilor noastre la deplina ei realizare. Cum ob- 

servă cu dreptate istoricul francez Eisenmann, 
în ale sale „aspecte noi ale ideii de naţiona- 
litate““, în acelaș volum al congresului dela 
Oslo închinat naţionalităţii și istoriei, se pot 
distinge de-acum înainte două mari etape în 
progresele acestei realizări, 

Până la 1870 este epoca marilor unități na- 
tionale, în care se desăvârșesc într'o largă mè- 
sură unitatea germană şi italiană și se alea- 
tuiește sâmburele politic al acelei române. 

Dla 1870 la 1918 se înfăptuiesc micile uni- 
tăţi naţionale, prin procesul de deșteptare şi de 
unificare al popoarelor din centrul și răsări- 
tul Europei. Problemele ridicate de aceste două 
faze stăpânesc viaţa politică a timpurilor 
noastre, ele îi dau structura ei specifică, a celor 
două etaje în viața naţiunilor, cari se desem- 
nează dela Conferința Păcii din 1919, cu îm- 
părțirea «i în state cu interese nemărginite si 
mărginite, în mari şi mici Puteri, egale în te- 
orie în adunările Societăţii Naţiunilor, atât de 
neegale însă în practica politicii internaţio- 
nale, 

Această concepţie trăește şi astăzi: ea aşea- 
ză spaţiul vital în politica lumei alături de 
dreptul naţional. 

De este să ne gândim la o soluţie românească 
a problemei, o aflăm în întâmpinarea pe care, 
încă dela 31 Mai 1919, o făcea primul nostru 
delegat la Conferința păcii dela Versailles: 
„Dacă marile Puteri au un rol mai considera- 
bil în raport cu întinderea lor, răspunderea și 

rolul statelor independente, oricare le-ar fi în- 
tinderea, rămân întregi... Astfel în ceasul de 
față, România e nevoită să asigure cu propriile 
ei trupe, apărarea nu numai a hotarelor sale, 
dar a unei cauze ce interesează tot centrul Eu- 
ropei.“ 

Deci, pe lângă impulsul instinctului naţional, 
desvoltat de împrejurările ce le cunoaștem în- 
tr'o conștiință tot ma; deplină, este și impera- 
tivul misiunii naţionale, misiune ce se cere 
însă întemeiată pe realități și nu pe ficțiuni, 
pe adevărul istoriei și nu pe minciuna propa- 
gandei. 

Să recapitulăm. Am început printr'o privire 
paralelă asupra ideii naţionale la Unguri și la 
Români, Am constatat că nu era greu de a în- 
lătura teoria „statului naţional ungar în Evul 
Mediu“, susținută cu atâta stăruință de învă- 
țatul nostru coleg dela Universitatea din Buda- 
pesta,. d. Alexndru Domanovszky. Şi istoricii 
maghiari și-au dat seama că asemenea vederi 
nu se puteau susține cu argumente îndestulă- 
toare și au recurs la aită justificare a existen- 
ţii statului lor: misiunea istorică a Ungariei. 
In realitate — şi via confirmat-o Aer la semi- 
nar expunerea D-lui Ruland — această con- 
cepție are la baza ei cu totul alte elemente. 
Este teama ce a cuprins intelectualitatea ma- 
ghiară, în fața slabului potenţial demografic și 
“biologic al neamului lor, izolat în mijlocul po- 
poarelor Europei, depășit de creşterea tot mai 
repede a populațiilor slave și românești din 

cuprinsul Monarhiei, de presiunea crescândă 
a naţiunilor înconjurătoare. Vederilor pesimiste 
exprimate de Herder le răspund profeţiile nu 
mai puţin îngrijorătoare ale lui Szechenyi. 
Trebuia deci găsit alt temei pentru a îndrep- 
tăţi setea de stăpânire și nevoia imperioasă de 
asimilare cu orice preţ a elementelor alogene, 
ce le manifesta nobilimea maghiară, purtătoa- 
rea calificată a acestei ideologii, De aci doctrina 
Sfintei Coroane, teoria Ungariei milenare, sin- 
gură în stare să aducă pacea și ordinea în va- 
lea Dunării și să reprezinte la porţile Răsări- 
tului civilizaţia Europei, printr'o conviețuire 
pașnică a neamurilor diverse așezate sub stă- 
pânirea ei. Este spectrul „Ungariei imaginare“ 
pe care a definit-o atât de bine d. Tibor Kardos, 
a Ungariei ce există în imaginaţia propagan- 
diștilor şi cârmuitorilor ei de astăzi, dar pe 
care no aflăm în examinarea obiectivă a is 
voarelor ei istorice. 

In faţa acestei imense ficțiuni căreia acţiu- 
nea unei diplomații iscusite și stăruitoare i-a 
dat conţinutul unei realităţi, tăiate din trupul 
viu al dreptății noastre, am schițat desvoltarea 
procesului românesc de  deșteptare treptată 
normală, organică, a conștiinței de naţiune si 
de unitate. Aţi văzut deșteptându-se pe rând 
conștiința graiului — unul și acelaș al tuturor 
Românilor dela Nordul Dunării, acea a obâr- 
șiei — dela Râm ne tragem — și însfârșit con- 
știința unității de limbă, de origine, de simţire 
peste care sa suprapus în mod firesc, atunci 

când spiritul vremii a cerut-o, nevoia unităţii 
politice. 

Am considerat pe urmă problema într'un 
cadru mai general, acel al nașterii şi evoluţiei 
conceptului de națiune. Ne-am oprit, dintre 
toate definițiile ce s'au încercat de un secol 
încoace, la aceea a lui Renan care cuprinde 
totuşi esenţialul: națiunea este o conștiință 
morală. 

Desigur însă, această conștiință morală nu 
se poate desvolta în abstract, fără elemente 
alcăţuitoare și determinante. Ea presupune o 
bază preexistentă, un complex de elemente şi 
de împrejurări, în care se îmbină trupul și 
sufletul, sângele si graiul, geografia și istoria. 
Cum o spune atât de cuprinzător profesorul 
Steinacker în studiul său, pe care lam mai 
amintit: „Popor, stat, patrie şi relațiile lor la 
popoarele romano-germanice“ 1), 

„Naţionalitatea nu a fost creată de stat şi de 
istorie din nimic. Ea e mai degrabă întemeiată 
de natură în comunitatea de limbă şi este ela- 
borată mai încet sau mai repede de destin, așa 
cum desprinde sculptorul statuia din blocul de 
marmoră. Deaceea în sec. XIX-lea evoluția 
spre statul naţional a poporului așezat în 
massă, la un loc, a devenit de neînlăturat, ca 
și acea spre autonomia naţională a grupurilor 


1) Bullet. of. the internat. Committe af hist. Soien- 
ces, II, 2, p. 288. 

răzlețe și a popoarelor mici, cari trebuie să 
ducă o viață de stat comună cu altele“. 

Am văzut că instincte particulariste au fost 
în toate timpurile, în Antichitate ca și în Evul 
Mediu ; multă vreme ele au fost acoperite și 
înăbușite de tendinţele universaliste, de unita- 
tea imperială sau pontificală a lumei vechi. 

Acest instinct nu se ridică la starea de con- 
Ştiinţă decât în pragul veacurilor moderne, 
atunci când păturile conducătoare şi intelec- 
tuale sunt şi ele atinse de formula unei noui 
ideologii. Uneori sa putut constata o pro- 
fundă divergență între instinctul massei, care 
nu se poate depărta de caracteristicile si aspi- 
rațiunile esenţiale ale naţiunii, și atitudinea 
păturii conducătoare, câştigată de alte interese 
sau supusă influențţii altor îndrumări. 

Cazul tipic e Franţa din a doua perioadă a 
războiului de o sută de ani. Am văzut cum în 
primele decenii ale secolului al XV-lea cei mai 
mulţi şi mai puternici seniori, parlamentul, 
universitatea recunoscuseră la Paris pe Henric 
al VI-lea, rege al Angliei și al Franţei. Dacă 
a fost vreodată, după expresiunea scriitorului 
francez Julien Benda, o „trădare a cărturari- 
lor“ — la trahison des cleres — în înțeles na- 
țional, a fost atunci și acolo. Regele legitim al 
Franței rămăsese doar un biet „roi de Bour- 
ges“, la discreția năvălitorilor englezi. A isbuc- 
nit însă instinctul popular, condus de minunatul 
avânt al păstoriţei dela Domremy, şi încoro- 
narea lui Carol al VIl-lea la Reims a fost 

triumful sentimentului național francez împo- 
iriva stăpânirii străine, 

Cele trei etape ale desvoltării lumei moderne: 
Renaștere, Reformă, Revoluţie, au însemnat 
fiecare, la rândul lor, desvoltarea și creșterea 
ideii naționale, Mommsen spunea când-va că 
„Istoria tinde dela fărămițare la unitate“. In 
această privință însă și evoluţia inversă se 
poate constata, iar până acum mișcarea alter- 
nată a cumpănei destinului, între universal și 
naţional, nu s'a oprit. Cum ne spune iarăși cu 
multă dreptate Steinacker în lucrarea citată: *) 
„Noi știm doar una: în ritmul de aparenţă 
eternă, în care pendula istoriei universale osci- 
lează între imperialismul de suprafață mon- 
dială, și separatisme strâmte, nu e decât un 
punct de odihnă, de echilibru — la mijloc, 
acolo unde atinge forma statornică a naţiunii 
și a statului unitar naţional. Aci este efectul 
istoric al principiului naţional în veacul al 
XIX-lea: formarea naţiunilor europene mo- 
derne, cari, conștiente de ele înseși, au devenit 
indestructibile, și au trecut această calitate 
asupra statului naţional care le cuprinde“. 

Desigur, cine ar putea nega acţiunea cărtu- 
rarilor în procesul de lămurire și de desvoltare 
al ideii naționale? El reprezintă tradiția înte- 
meiată pe cercetarea și răscolirea trecutului, 
pe știința graiului, pe cunoașterea elementelor 
permanente de folklor și de obiceiuri popu- 


1) Ibid. p. 230. 

lare. Cuvântul lor pătrunde în sfere tot mai 
largi, insuflând massei, ca odinioară spiritul 
evocat de profetul biblic și de Fichte, încrede- 
rea în rostul și destinele neamului. Dar oricât 
ar fi de stăruitoare acţiunea de lămurire a in- 
telectualilor, oricât de puternic le-ar fi în- 
demnul, încă nu e de ajuns pentru a închega 
deplin și temeinic o conștiință naţională. Mai 
trebuie un element esenţial: fapta, lupta co- 
mună împotriva primejdiei din afară, care fău- 
reste în focul ei legătura de oţel a solidarității 
ce constituie o comunitate. Nici o naţiune nu 
sa născut cu adevărat, fără ca stindardul ei să 
fi primit botezul focului. l 

E desigur o lege inexorabilă a istoriei, ca la 
locul de răspântie care e acel la care ne aflăm 
așezați, fiecare generație să treacă prin această 
grea încercare. Acea a bunicilor D-voastră a 
înfruntat-o în 18'77—78, acea a părinţilor dvs. 
în 1916—19, rămâne ca generaţia D-voastră să 
depună la rândul ei examenul de sânge și de 
glorie. Eu aparțin unei generaţii care a mai 
avut cinstea, în anii dintâi ai tinereţii, să stea 
în rândurile luptătorilor şi vă asigur că nu am 
dorință mai fierbinte, după toate câte s'au în- 
tâmplat, decât de-a trece a doua oară examenul 
alături de D-voastră. 

Asemenea luptă pentru a izbuti, n'are nea- 
părat nevoie de izbândă imediată: indiferent 
de e fericită sau nefericită, vitejia ei înalță 
sentimentul național și-i asigură respectul celor- 
laltor popoare. In războiul de astăzi, Finlanda 

şi Grecia nu au fost învingătoare; dar erois- 
mul luptei lor, recunoscut de adversari, le dă 
chezășia de dăinuire şi de înflorire a vieţii na- 
tionale, oricare le-ar fi spaţiul sau numărul 
populaţiei. Noi Românii trăim zile de adâncă 
mâhnire ` am putea zice că ne aflăm într'un 
moment de cea mai mare depresiune, aproape 
de desnădejde, în evoluţia naţiunii, de mwar fi 
locul să ne amintim că niciodată întunericul 
nu e mai adânc, decât înainte de revărsatul 
zorilor, i 

Pentru lupta aceasta să ne încordăm puterile 
şi nădejdile. Hansa de altădată, ale cărei co- 
răbii cutreerau toate mările dela Miază-noapte 
şi Apus, avea o mândră lozincă: Navigare ne- 
cesse est, vivre non est necesse (A naviga e 
necesar, a trăi nu e necesar). Aplicând-o împre- 
jurărilor noastre, să spunem şi noi: Militare 
mecesse est, vivere non est necesse; a lupta 
pentru ideia națională e necesar, a trăi fără ea 
nu e necesar! Amintiţi-vă în vremurile în care 
trăim, că viaţa are valoare, nu prin durata, ci 
prin conţinutul ei. Urarea pe care v'o fac și cu 
care închei, e ca viaţa D-voastră și a noastră 
să capete acel conţinut care singur îi poate da 
valoarea ei întreagă t). 


1) Partea finală a acestei prelegeri a apărut în zi- 
arul „Curentul“ din 16 Iunie 1941, 

INTRAREA LUI MIHAI VITEAZUL 
IN ALBA-IULIA 

La 1 Noembrie 15991) Mihai Vodă Viteazul, 
biruitor la Șelimber, și cuceritor al Ardealului, 
își făcea intrarea în Alba Iulia. Izvoarele tim- 
pului ne-au păstrat descrierea amănunțită a 
acestei clipe de biruință: Domnul Țării Româ- 
nești, călare pe un cal roib, cu mantia albă pe 
care luceau șoimii cusuţi cu aur, fluturând în 
vântul toamnei, sabia bătută cu pietre scumpe 
atârnând de-alungul șelii, în cap cu vestita 
cuşmă împodobită cu pene de cocoș. In urma 
lui se desfășura alaiul învingătorului : opt cai 
cu podoabe aurite, duşi de slujitori în vest: 
minte bogate, trâmbițaşii sunând după obiceiul 
turcesc, fără să lipsească nici taraful lăutari- 
lor, cântând din scripcă, cărora le urmau pur- 
tate pe laturi, și plecate la pământ, steagurile 
cucerite dela oastea învinsă a lui Andrei Ba- 
thory şi cetele boierilor și ostașilor. Astfel intra 
pe poarta cea mare a cetăţii și a istoriei Ar- 
dealului, în pragul veacului nou, stăpânirea 


1) Conferinţă la Radio, 1 Noembrie 1940. 

voevodului de acelaş sânge cu acel al poporu- 
lui românesc, asuprit de atâtea sute de ani de 
stările privilegiate ale provinciei. Se aprinsese 
în sufletul acestui norod împilat şi umilit lu- 
mina unei nădejdi ce nu era să se mai stingă, 
oricât de protivnice sau arătat, după această 
scurtă clipă de izbândă, împrejurările şi vre- 
murile ce i-au urmat până în zilele noastre, 

La această încheiere atât de firească pentru 
noi, astăzi, nu s'a ajuns desigur decât după trer 
cere îndelungată de timp. Oare voevodul care 
număra printre ostașii săi pe câmpia dela Ṣe- 
mber, pe lângă oastea de ţară, lefegii cazaci 
Sau sârbi, care se înconjura în sfatul său dela 
Alba Iulia și de nemeși unguri, putea fi soco- 
tit cu adevărat altfel decât un cuceritor vre- 
melnic, ca un reprezintant al unei idei și unei 
conștiințe naţionale ? 

Oare putea această conștiință să înflăcăreze 
luptele lui Mihai Vodă, întro vreme în care 
de-abia în țările luminate ale Apusului începea 
să i se întrezărească desvoltarea ? 

Asemenea întrebări au frământat multă 
vreme pe cercetătorii trecutului. 

„La 1600, ne spune un învăţat istoric ande- 
lean, când cele trei ţări române au ajuns sub 
sceptrul politic al lui Mihai Viteazul, tocmai 
lipsa conştiinţei naţionale, a fost un motiv de 
căpetenie al scurtimii acestei domnii româ- 
nești... Pentru ca unitatea națională să se poată 
înfăptui aevea după războaiele glorioase atât 
de bogate în peripeții dramatice și după căde- 

rea tragică a lui Mihai Viteazul, a trebuit să 
urmeze îndelungatul războiu al condeielor, al 
muncitorilor cu tiparul, al cronicarilot, al Gren: 
ților cărturari, al predicătorilor, cari timp de 
trei sute de ani au frământat necontenit sufle- 
tul neamului, l-au trezit, l-au lămurit prin seri- 
sul lor, l-au înălţat și l-au întărit prin descope- 
rirea amintirilor unui trecut de glorie, accen- 
tuând cu neîntreruptă stăruință, că Moldovenii 
și ;Muntenii şi Ardelenii, fiind de aceiaşi origi- 
ne, formează un singur neam...“ 

Cine sar gândi să tăgăduiască rostul cărtura- 
rilor, al luptătorilor cu scrisul, în deșteptarea şi 
în izbânda conștiinței româneşti? Și aceasta 
mai ales astăzi, când am putut învăţa chiar dela 
vrăjmaşii noștri ce rezultate se pot obține numai 
prin acest război al tiparului și al propagandei, 
atunci când nu i se ştiu opune arme egale! Dar 
nu e mai puțin adevărat că nu ajung, pentru a 
întemeia drepturile unei naţiuni, numai truda 
cărturărească, răscolirea trecutului, afirmarea 
prin grai şi scris a conștiinței ei de unitate și de 
neatârnare. Mai trebuie și fapta, care să întă- 
rească, așa cum spunea odinioară Bismarck, prin 
fer şi prin sânge, năzuinţele ei firești şi legiti- 
me, să le impună realizarea împotriva vitregi- 
ilor soartei și asupririlor dușmane. 

In procesul de frământare al unităţii româ- 
neşti, Mihai Viteazul a adus fapta; el a creiat 
precedentul istoric, a întrunit întâia oară pe 
pecetea unui Voevod român armele celor trei 
principate, a primit jurământul ca Domn al 

"Țării Româneşti, al Ardealului și al Moldovei. 
Dela intrarea lui în Alba Iulia, ori câte neno- 
rociri şi greutăţi sau mai ivit în cale, unirea 
neamului românesc de dincoace și de dincolo de 
munţi, n'a mai fost numai visul unor cărturari 
străini de realităţile lumei, ci un fapt îndepli- 
nit odată în vâltoarea vremurilor, o stare care 
în împrejurări prielnice se poate oricând reface 
odată ce ea răspunde de-apururi realității et- 
nice și dreptăţii politice. Şi atunci desigur are 
mai mică însemnătate rezultatul imediat al ac- 
Dun lui Mihai Vodă și trage mai puţin în 
cumpănă, dacă triumfului dela Alba Iulia și 
drumului său victorios până la Nistru le-au ur- 
mat zilele de restriște și de înfrângeri. „A dat 
o formă reală aspirațiilor noastre“: astfel îi 
judeca lupta pentru Ardeal, în preziua unei 
noui treceri a munţilor, Ion I. C. Brătianu, câ- 
te-va zile înainte de a porni războiul întregi- 
rit noastre din 1916. Implinirea unei asemenea 
misiuni e mai presus de norocul schimbător al 
armelor, de biruință sau de înfrângere. 
Ceeace nu se va putea însă tăgădui biruito- 
rului dela 1600 este, dacă nu conștiința deplină, 
dar cel puțin instinctul unității, ce o înfăp- 
tuise. El îşi dădea bine seama — și o dove- 
desc scrisorile ce ni s'au păstrat, cuprinzând 
instrucțiunile sale către solii trimiși la Impă- 
ratul dela Viena —, că îndeplinea la margi- 
nele de Răsărit ale Europei creştine, o misiune 
superioară de apărare a legii și a civilizaţiei 
ei: „Impăratul Măria lui și Țara Ungurească 

Intrarea lui Mihai Viteazul 
în Alba Iulia 

să caute bine aceasta, că Mihail Voevod Dom- 
nia lui n'a gândit cu aceasta că are a fi el în 
gura Turcilor şi în loc de peire în Ţara Ro- 
mânească... n'a gândit de paguba ţării într'a- 
tâţia ani și de chelciugul lui“, El ştia că de 
trei sferturi de veac Ardealul „a fost lepădat 
dela Curuna Țării Ungurești“, de când ultimul 
rege al Ungariei pierise în mlaștinele dela 
Mohaci și că îl luase „cu tocmeala lui și cu 
peire a mulți voinici, Ce se roagă Impăratului 
şi Ţării Ungurești să-i socotească pentru acea- 
stă slujbă şi nevoinţă ce sa nevoit, să-i lase 
Ţara Românească şi ţara Ardealului, să-i fie 
de moşie lui și cine se va ținea din feciorii 
lui...*%. Deci nu numai guvernatorul, locote- 
nentul imperial, al cărui titlu ni Va îngăduit 
odinioară Curtea din Viena să-l săpăm sub 
chipul lui de bronz din faţa Universităţii, ci 
domnul stăpânitor și ereditar al ţărilor româ- 
neşti, de o parte si de alta a Carpaţilor. 

Dar aflăm mai mult din aceste scrisori; Ar- 
dealul îl voia întreg, nu numai cât putuse cu- 
prinde cu avântul oștilor sale:, Alta poftesc 
dela Împăratul şi dela Ţara Ungurească, cum 
ce hotar au făcut părintele Măriei lui, Maxi- 
milian Impăratul, cu al doilea Ianăș Craiu, în- 
tre Ardeal și Țara Ungurească, acel hotar să 
fie și de acum; din care hotar din ceastă 
vreme de răzmiriți a tras la Impărăţia lui: 
una, Oradea cu ţinutul Bihorului şi Hustul cu 
ținutul Maramurășului, și ţinutul Crasnei şi 
ale Sonocului și ale Sărandului și Nagbaia cu 

Baia de Sus şi toate ţinuturile lor, care au fost 
date de Maximilian Împărat supt Ardeal, cum 
au fost mai dintâi“. Deci Ardealul ale cărui 
hotare fuseseră recunoscute cu cincizeci de ani 
în urmă, nu numai cu Clujul şi scaunele se- 
cuiești, dar cu toate părțile sale dinspre Miază 
Noapte si Apus, până la Oradea şi dincolo de 
Sighet şi Baia Mare, cu întregul masiv al Mun- 
ţilor Apuseni, ținutul de baştină al Valahilor 
de dincolo de munți. Va fi fost amintirea isto- 
rică a graniței trase de Impăratul Maximilian 
şi de Zapolya, dar n'a putut lipsi nici grija 
pentru țăranii și preoții români, pe care chiar 
în timpul scurtei sale domnii, Mihai Vodă to- 
tuși le-a arătat-o în dietele întrunite la Alba 
Iulia. De ar fi cârmuit mai mult, cine ştie ce 
alte dovezi am fi căpătat ale acesţui instinct 
de unitate și de conservare națională, ce se 
vădea până și la vrăjmașşii săi, boierii munteni 
pribegiţi în Moldova, cu care se simțeau uniţi 
„pentru că toţi suntem de o limbă şi de o lege“. 

Dar soarta a voit altfel și stăpânirea lui 
Mihai a trecut ca un fulger prin noaptea vre- 
murilor. lar dacă ea na putut dăinui, nu e 
nici din nenorocul războiului, nici din vina lui 
sau a neamului său, care poate nu l-a putut 
înțelege deplin. 

Căci cu Mihai Vodă, cu mărirea și căderea 
lui s'a desfășurat întâia oară pe scena istoriei 
tragedia, ce încă n'a luat sfârşit, a legăturilor 
dintre Împărăția cea mare, din mijlocul Euro- 
pei, Imperiul germanic care dăinuiește peste 

veacuri şi popoarele dela marginea sa de Mia- 
ză-zi şi Răsărit: Ungurii și Românii. 

Mihai Viteazul și-a închinat spada creştină- 
tăţii, considerând de conducătorul ei firesc pe 
Măritul Impărat, căruia i se făgăduise „de 
acum înainte până va fi viu, cu mare credință“. 
Răzbeaiele împotriva Turcilor le-a purtat pen- 
tru a-şi păzi granițele, iar în Ardeal a năvălit 
atunci când simțea că stăpânitorul său, cardinalul 
Andrei Báthory este unealta Turcilor şi Polo- 
nilor împotriva Imperiului. Ne-o şi spune în 
scrisoarea sa în care îi desvăluiește gândul de 
dușmănie, atunci când i-a trimis vorbă „ca să 
ies din țară și din pământul acesta, căci aşa 
este voia Măriei sale... căci Craiul a făcut pace 
cu Turcii și a făcut alianță şi cu Polonii si cu 
Țara Moldovei şi cu Inglitera şi cu Franța“. 
Impotriva acestei constelații de puteri vrăj- 
mașe și pentru apărarea Imperiului a pornit 
Voevodul român peste munți şi a purtat şirul 
biruinţelor sale, dela Sibiu până sub zidurile 
Hotinului. 

Dar Impăratul şi sfetnicii săi nu i-au văzut 
dreptatea și nu şi-au cunoscut folosul. Şi-au 
aplecat urechea pârilor şi bârfelilor cu care 
l-au încărcat pe Voevodul român nemeșii ce 
nu-i puteau suferi domnia. 

Mai mult au cântărit știrile interesate tri- 
mise la Viena de solii lui Naprâgy şi ai lui 
Ştefan Csâki, decât faptele de arme ale vitea- 
zului, care îşi legase credința de Impărat. Mai 
multă crezare a găsit uneltirea lui Basta, cal- 

culatorul rece, dușmanul din umbră împotriva 
„Valahului insolent“ decât : izbucnirea uneori 
pătimașă a credinței românești  nesocotite. 
Mihai nu-și ascundea gândul şi nu-și prefăcea 
vorbele: un sol al împăratului ne descrie 
ceeace numește în termenii vremii „ein brusko 
Audientz“ la Voevodul român, pe care îl invita 
să-și părăsească cucerirea. „Impăratul, îi stri- 
gase plin de mânie Mihai Vodă, îmi trimite ca 
dar trei coli de hârtie pline de otravă, rușine și 
batjocură, şi vrea să mă gonească. Mi sa spus 
mie să nu mă încred... căci voi avea proastă 
răsplată a slujbei mele credincioase, cum a și 
urmat !“, Iar ceva mai târziu, în timpul petre- 
cut în pribegie, la curtea aceluiaș Impărat unde 
până la urmă ajunsese să-și spună năpăstuirile 
și aflase o dreptate târzie, își denunţă la rândul 
său uneltitorii și vrăjmaşii. „Ci fiindcă toate 
intrările şi ieșirile erau închise de către Arde- 
Jeni, s'a întâmplat de au căzut în mâinile lor 
toți solii mei trimiși cu scrisori către Măria Ta 
și scrisorile le-au ţinut la sine, spre a putea 
săvârși, după datina lor, trădarea ce au cuge- 
tat împotriva  Măriei Tale, căci dușmanul cel 
mai de temut și mai primejdios mi-a fost chiar 
acela care se laudă cu numele de creștin, care 
însă totdeauna a călcat învoielile şi a tulburat 
pacea ` Ardelenii”. Sub numele acesta, el înțe- 
legea firește stările privilegiate ale provinciei, 
și cu deosebire nemeșii unguri, împotriva că- 

rora aflase reazăm la Secuii războinici din păr- 
Oe munţilor, nemeşii cari nu-i puteau ierta 
nici gloria biruinţei, nici omenia stăpânirei. 

Poate va fi fost și supărarea împotriva opor- 
tunismului orășenilor înstăriți de negoțul cu 
Ţara Românească, cari își deschideau porţile 
biruitorului, dar i le închideau cu aceeași grabă, 
atunci când norocul îl părăsise. 

Tragedie a destinului românesc, care a dus 
pe cel dintâi făuritor al unirilor sale, prin 
amărăciunea drumului dela Viena la mişe- 
leasca ucidere din Câmpia Turdei; tragedie 
mai presus de toate a neînțelegerei împărăției, 
ce a dat preferință uneltirii maghiare si a bă- 
nuit de trădător pe singurul care lupta împo- 
triva trădării : tragedie din care neamul nos- 
tru a păstrat şi păstrează porunca „,,Visului 
neîmplinit, copil al suferinţei“, din care ma- 
rele său vecin, Imperiul, ar putea şi el culege 
experienţa luptelor sale, multă vreme zădărni- 
cite, după pieirea nedreaptă a lui Mihai Vi- 
teazul. 

Fie ca în aceste zile tulburi în care se fră- 
mântă în uriașe prefaceri ursita Europei și a 
lumei, în zilele în care un alt Mihai domnește 
peste Țara Românească și ce ne-a rămas din 
Ardeal și Moldova, învăţămintele aspre ale 
trecutului să nu fie date uitării, nici de moște- 
nitorii lui Mihai Vodă, nici de acei ai Sfân- 
tului Imperiu Germanic. Şi De ca ziua în care 
Regele Românilor va intra călare în Alba Iulia 

să-și așeze pe frunte coroana Regelui Ferdi- 
nand, să fie zi de dreptate pentru neamul ro- 
mânesc, din întregul cuprins al hotarelor pe 
cari întâia oară în istorie, i le-a tras sabia lui 
Mihai Viteazul. 

GEOPOLITICA, FACTOR EDUCATIV 
ȘI NAŢIONAL 

Pentru orice știință nouă, definiția «este, cel 
puţin câtva timp, obiect de discuţie şi de con- 
troversă. Nu este locul să înşirăm aci pe toate 
cele care s'au formulat până acum în ce pri- 
veşte scopul şi metoda geopoliticei, nici să 
stăruim asupra deosebirii între această disci- 
plină şi geografia politică, din care este incon- 
testabil că s'a desprins ca o ramură nouă și 
viguroasă. Imi ajunge să amintesc, pentru la- 
turea ce ne interesează aci, noțiunea de dina- 
mism ce i se atribue tot mai mult de cercetă- 
torii ei. Caracterul static al descrierii formelor 
politice la un moment dat, aparține, astăzi ca 
şi ieri, geografiei; procesul de devenire terj- 
torială al statelor, mișcările şi năzuinţele în 
desvoltare ce vor fi istoria şi geografia de 
mâine, sunt de domeniul geopoliticei : aceasta 
este concluzia care pare a se desluși acum 
îndeajuns de limpede, pentru cei care se arată 
convinși de necesitatea ei, ca şi pentru acei 
cari o contestă. ` 

Politica aplicată pe hartă, potrivită necesită- 

ților geografice în al căror desen, de atâtea ori 
în decursul veacurilor, se înscrie destinul po- 
poarelor : desigur, cu acest înțeles numai nu- 
mele geopoliticei e nou. Intocmai după cum 
eroul lui Moliere, nemuritorul D-l Jourdain, 
tăcea proză fără să ştie, sunt secole de când 
principii geopolitice au călăuzit acțiunea suve- 
ranilor și a oamenilor de stat, fără ca ei să 
le fi definit ca atare. 

Astfel, dela sfârşitul veacului al XIII-lea, 
Regele Carol al II-lea de Anjou, al Siciliei, 
dându-și sfatul pentru o nouă expediție cru- 
ciată, socotește că, mai de grabă decât a trimite 
cu mari pierderi de oameni şi risipă de bani 
oștile Creştinătăţii la cucerirea Sfântului Mor- 
mânt, e mult mai chibzuit de a bloca întâi lito- 
ralul Egipetului musulman cu-o flotă, de a-i 
întrerupe negoţul şi de a-i ruina porturile; 
această concepție modernă de război economic 
în serviciul idealului medieval al luptei pentru 
cruce, pe care o vor desvolta pe urmă toţi 
autorii de memorii şi proiecte de cruciate, dela 
Pierre Dubois francezul, la Marino Sanuto ve- 
mețianul, este în toată puterea cuvântului o 
vedere geopolitică. 

lar când, în aceiaşi vreme, Regele Angliei, 
„prin puterea livrelor sterling“ după cum ne 
spun izvoarele, câștigă împotriva adversarului 
său, regele Franţei, Filip cel Frumos, alianțele 
principilor de pe continent, vecini cu posesiu- 
nile franceze dela Nord-Est, la Sud-Est, nu este 
aceasta o concepţie geopolitică ? Sau când re- 

gele francez, prin puterea livrelor din Tours, 
întoarce împotriva lui Eduard I al Angliei 
acest sistem de coaliţii, și îndreaptă împotriva 
lui barajul unor alianţe 'care cuprind litoralul 
Norvegiei ei al Spaniei, nu este și aceasta o 
directivă ce a trebuit să se desemneze pe hăr- 
țile şi portulanele primitive ale vremii ? 

„Pentru a învinge acest dușman pe care nu-l 
poate prinde, el trebuie să caute în toate părţile 
mijloace de război indirecte, să ia asigurări și 
chezăşii, să ocupe toate pozițiile din care va 
putea neliniști şi primejdui Anglia. El trebuia 
să opună, peste tot, continentul, Oceanului. El 
impune puterea sa sau își insinuiază autorita- 
tea în toate statele care îl înconjoară... întin- 
zându-și stăpânirea pe marea dela Miazănoapte 
şi pe cea dela Miazăzi, spre a-i interzice accesul 
negoțului englez“. Sunt cuvintele prin care 
Albert Vandal caracterizează blocusul conti- 
nental al lui Napoleon I; cu drept cuvânt, 
istoricul marinei franceze D-l De la Roncière 
le aplică, cinci secole mai înainte, politicii lui 
Filip al IV-lea care, întocmai ca și acea a lui 
Bonaparte, este o geopolitică. Căci ce definiție 
mai cuprinzătoare putem afla, o sută de ani 
înainte ca Rudolf Kjellén să fi rostit acest 
termen, decât lozinca lapidară a Primului Con- 
sul în privinţa politicii statelor: „Leur politi- 
que est dans leur géographie 2. 

Sau cum să dăm altă interpretare cuvintelor 
lui Bismarck, care prevedea în 1879, în legătură 
cu situația Germaniei între Austria şi Rusia, 

că „sentimentul de comunitate germană se află 
la Dunăre, în Stiria și în Tirol, nu la Peter- 
sburg și la Moscova“ ? 

Cancelarul de fer, care nu era un colonial, 
— şi o recunoștea fățiș — avea cu atât mai 
mult și mai puternic conştiinţa intereselor 
continentale ale Reichului, definite de spațiul 
locuit de poporul german. 

In fine, în vremuri mai apropiate de noi, la 
Conferința Păcii din 1919, unele revendicări, 
ca acele ale Italiei asupra coastelor dalmate, 
discutabile din punct de vedere etnic, își aflau 
reazemul în argumente de geografie strategică, 
în desenul însuși al litoralului Adriaticei, care 
permite oricând unei flote să amenințe, din 
adăposturi sigure, țărmul opus şi descoperit al 
peninsulei italice. Fără să folosească acest titlu, 
expunerea lui Orlando în Consiliul celor Patru 
era o limpede afirmare a unei teze geopolitice. 

La aceiași Conferinţă de Pace, înfățișarea 
problemei româneşti, deși întemeiată în primul 
rând pe realitățile etnice, nu a nesocotit ase- 
menea argumente. Amintind de populațiile de 
origine şi de limbă română răspândite din 
munții Pindului şi din şesul Tisei până la Bug 
şi la Nipru, delegațiunea noastră respingea 
totuşi ideea unui „stat factice şi împrăștiat, a 
cărui constituire geografică ar fi fost izvorul 
unor nenumărate conflicte“... Pentru membrii 
ei, ca și pentru toţi acei conștienți de rostul 
neamului, imaginea aspiraţiunilor teritoriale și 
politice ale României se înscria în cercul în 

care de şaptezeci de ani viziunea profetică a 
revoluţionarilor dela 1848 — 49 statornicise 
hotarele României Mari. In expunerea făcută 
în fața Comisiunei Afacerilor Române, la 22 
Februarie 1919, Ion I. C. Brătianu amintise 
într'o ordine logică toate împrejurările care 
înfățișau acest temei de devenire geografică, 
sau, cum se spune acum, geopolitică: nu lipsea 
din argumentarea sa nici unitatea economică 
naturală alcătuită de Transilvania şi de vechiul 
“Regat al României, pe care stăpânitorii Ardea- 
lului încercaseră să o. zădărnicească prin poli- 
tica lor protecţionistă, nici unitatea Banatului 
dovedită prin legăturile organice dintre mun- 
te și șes; iar în privinţa hotarului dela Răsă- 
rit, vederile sale se închegau în această decla- 
Taţie de principii, în care se rezuma întreaga 
experiență a istoriei româneşti: 

„Nu putem concepe existența neamului ro- 
mânesc fără Nistru, cum nu putem să o con- 
cepem fără Dunăre și Tisa, ca să ne despartă 
de elementul slav. Basarabia reprezintă pen- 
tru noi intrarea casei noastre“. 

Vederi geopolitice au fost deci folosite și a- 
plicate de marii căpitani și de diplomaţi în toa- 
te vremurile, mult înainte de-a se fi alcătuit o 
disciplină sistematică şi ordonată sau o ramură 
a învățământului public. Ceeace constituie, în 
părerea. noastră, elementul nou pe care îl adu- 
ce tânăra ştiinţă ce revendică acest nume, 
este valoarea ei considerabilă de educaţie şi de 
propagandă. 

De-altfel critioa însăși ce sa adus de une- 
le cercuri — în special franceze — școlii geo- 
politice care a făcut din această disciplină o şti- 
ință germană, a fost de a fi aşezat întreaga ei 
argumentare, desvoltată în numeroasele ei 
publicaţii, în serviciul revizionismului politic 
al Europei. Prin cercetătorii geopoliticei s'a 
imprimat poporului german convingerea că e 
lipsit de spaţiu — Volk ohne Raum \— şi că în 
lipsa unei înţelegeri ce i se refuză, trebuie 
neapărat să-l cucerească cu armele. Prin geo- 
politică, poporul japonez a căpătat imaginea 
vie a arhipelagului său suprapopulat, față de 
întinderile încă pustii ale continentelor veci- 
ne; după cum, tot prin lectura și interpretarea 
hărţii sa întipărit în mintea oamenilor de 
stat și a opiniei britanice mecesitatea asigurării 
etapelor pentru drumul Indiilor sau concepția 
imperială că nimic din ce se întâmplă în tot 
cuprinsul planetei nu-i poate lăsa indiferenți. 

' Privind însă mai aproape de noi, să încer- 
căm să desprindem, din înseşi nenorocirile ce 
ne apasă, învățămintele ce le pot îndrepta. Pe 
ce s'a întemeiat războiul de propagandă al ve- 
cinilor noștri dela Apus, dacă nu pe folosirea 
până la măestrie a argumentului geopolitic? 
Nimic nu a lipsit din acest arsenal: dela hăr- 
țile construite cu atâta știință a nuanţelor de 
colorit ale contelui Teleki, la drepturile isto- 
rice mai mult sau mai puţin milenare ale 
Coroanei Sfântului Ştefan sau la faimoasa uni- 
tate economică a basinului dunărean cu cen- 

trul la Budapesta, sfâşiată de vitregile hotărâri 
dela Trianon. Periodic ca un leit-motiv, stărui- 
tor ca o obsesiune, revenea imaginea iscusit 
trucată a hărții Ungariei, din care se desfă- 
ceau, pe carta postală ce o înfățișa, provinciile 
răpite de duşmanii ei nemiloși. In orice loc, în 
orice împrejurare, în orice manifestare de or- 
din politic, economic, cultural, nu putea lipsi 
formularea acestei revendicări ce crease o sta- 
re de spirit, o psihoză, înainte de-a folosi cu di- 
băcie conjunctura favorabilă a evenimentelor 
pentru a deveni o stare de fapt — cel puţin în 
măsura în care aceste evenimente i-au îngă- 
duit-o. 

Iar față de această atitudine, imprimată ca 
o directivă totală şi totalitară unei întregi na- 
țiuni, până a o face să uite cele mai grave 
probleme sociale, cari tocmai la ea wau aflat 
deslegare încă, după toate revoluțiile veacului 
nostru, noi n'am ştiut să opunem decât indi- 
ferența şi inerția, ale căror efecte nu le-a mai 
putut îndrepta o goană târzie după publica- 
ţii și dovezi. S'a văzut astfel acest spectacol cu 
adevărat monstruos: o cauză dreaptă prin te- 
meiurile ei de ordin etnic, geografic şi istoric, 
pierdută numai din lipsa unei pregătiri serioa- 
se a apărării ei, iar adversarii ei triumfând 
prin iscusința şi hărnicia avocaţilor, gata să 
pledeze cu dosarele lor ticluite la bara tuturor 
curților și a tuturor judecăților din lume. 

Câte din problemele din care s'a alcătuit 
calvarul nostru din anul de durere 1940, n'ar 

fi căpătat” altă faţă şi poate altă deslegare, 

dacă din vreme o prezintare geopolitică a im- 
portanței lor ar fi ştiut să deștepte opinia pu- 
blică din România și din alte ţări! 

"Să reamintim doar câteva: însemnătatea tra- 
ficului nestânjenit al gurilor Dunării, de care 
se leagă semnificația europeană a țării noastre, 
sau securitatea drumului vital București-Con- 
Stanta, sau unitatea de secole, economică și 
geografică a podișului Transilvaniei. 

Dar să nu stăruim acum asupra trecutului, 
decât pentru a culege, din experienţele şi din 
sacrificiile sale, îndrumarea viitorului. 

In această îndrumare fostul geopoliticei ne 
apare mai limpede ca oricând. Ea trebuie să 
folosească, după metoda pe care alţii au între- 
buințat-o cu atâta succes, valoarea educativă și 
convingătoare a hărţii pentru orientarea spiri- 
tului public. 

Din niciun lăcaş de cultură, din niciun edi- 
ficiu public să nu lipsească imaginea acestor 
realități suprapuse: harta ținuturilor locuite 
de Români şi a graniţelor actuale ale țării. 

Cu deosebire tineretului să i se înfățişeze 
mereu această icoană a dreptăţilor şi a sufe- 
rințelor, a înfrângerilor si a nădejdilor ace- 
stui neam. Poate atunci va învăța să-și înalțe 
fruntea mai presus de marginile strâmte în 
care suntem osândiți a vieţui și va ști să între- 
vadă, dincolo de frământările şi tulburările 
fără lege si fără rost, linia mare şi dreaptă 
a destinelor naţiunii, pe care au păşit cu cinste 

şi cu glorie generaţiile înaintaşilor. Aceste des- 
tine, la noi şi aiurea, sunt sădite în pământul 
însuși din care ne-am născut, după cum sta- 
tuia, cu perfecţiunile ei sculpturale, e cuprin- 
să în blocul de marmoră din care dalta o va 
desprinde. Dar trebuie inspirația și dibăcia 
artistului, pentru a desface chipul din lut sau 
din piatră, precum trebuie credința și voința 
unui neam pentru a stăpâni pământul ce-i este 
dat să rodească în deplinătatea puterilor și în- 
sușirilor sale. 

S'a spus că o naţiune este mai presus de toa- 
te o conștiință morală. Unul din factorii me- 
niți să o desvolte și să contribue mai puter- 
mic la izbândirea ei, e fără îndoială această ști- 
ință tânără și totuși veche, ca şi lumea pe 
care o cercetează şi o frământă: geopolitica. 

Ea ne întăreşte în credinţa că nimic nu este 
pierdut, cât timp păstrăm, neînduplecată şi ne- 
știrbită, conștiința legăturii veșnice dintre acest 
neam şi pământul său, cât timp se va găsi un 
glas care să revendice cu tărie, în fața naţiu-= 
nii şi a istoriei, drepturile ce nu se pot pres- 
crie, pe cari împrejurări protivnice le pot aco- 
peri vremelnic, fără a împiedeca însă triumful 
unei justiții care întârzie adesea, dar nu lipse- 
şte niciodată. 

Nu este uşor de a defini destinul). In terme- 
nii obișnuiți ai vorbirii, el reprezintă desigur 0 
forță superioară voinţii omenești, care deter- 
mină cursul evenimentelor, într'o înlănțuire ne- 
cesară şi ineluctabilă“. Dar în concepţia ştiinți- 
fică modernă, definiția ne apare mai complexă : 
„Destinul, spunea chiar aci D-l Rădulescu Mo- 
tru, este desfășurarea unor posibilități cari 
sunt legate între ele printr'o totalitate reală, 
de aceea destinul este până la un punct de pre- 
văzut. Anticii atribuiau această prevedere ora- 
colului. Contimporanii pot scoate prevederea 
din date statistice. Destinul unui popor, bună- 
oară, îl putem întrezări din elementele popula- 
Dei sale, din valorile sufleteşti pe cari le cul- 
tivă, din ierarhia socială, din condiţiile geogra- 
fice și altele. Desigur nu este o prevedere în 
înțelesul astronomic, dar este totuși o preve- 
dere“, Noţiunea este deci şi foarte veche și 
foarte nouă; sunt de fapt două concepții ale 
destinului, 


1) Conferinţă ţinută în ciclul Universităţii Libere la 31 
Martie 1941. 

Există una din vremurile străvechi ale anti- 
chităţii, aceea a întoarcerii ciclice, nesfârşite a 
faptelor şi a împrejurărilor ` viața oamenilor ca 
şi cea a societăților e determinată, odată pentru 
totdeauna, de cursul stelelor şi al planetelor, 
cârmuit de legile sale eterne, 

Au rămas astfel și în vocabularul modern o 
seamă de cuvinte ce păstrează vădit urmele a- 
cestui mod de a gândi. Cineva e marţial pen- 
tru că s'a născut în zodia lui Marte, lunatec 
când e supus înrâuririlor schimbătoare ale lu- 
nei, sunt stele norocoase, dar și dezastre, 
iar viața omului cunoaște perioade ascendente 
şi fenomene de influenţă. In vremurile antice 
superstiția regăsea asemenea împrejurări până 
şi în întâmplările cele mai obișnuite ale vieții: 
era de pildă, nefast pentru păstrarea părului 
să te tunzi în zilele, în cari luna se afla în 
creştere, deoarece rotunjirea reginei nopţilor se 
oglindea în mod fatal pe creștetul capului ace- 
luia, care nu ţinuse seamă de succesiunea faze- 
lor ei. Durere, câți dintre noi nu am săvârșit 
asemenea imprudențe ! 

Principiul capital al concepţiei antica a desti- 
nului e deci fatalismul, în înțelesul oriental al 
predestinației ` așa i-a fost scris. 

O spune în termeni lapidari poetul Manilius: 
fata regunt orbem, certa stant omnia lege — 
ursita cârmuiește lumea, toate stau sub po- 
runca unei legi sigure. O spune şi înțeleptul 
Seneca : Fata irrevocabiliter ius suum pera- 
gunt, nec ulla commoventur prece, ursita își 

împlineşte dreptul irevocabil, ea nu poate fi în- 
duplecată de nici o rugăciune. O spusese cu 
veacuri înainte, în accentele filosofiei sale des- 
nădăjduite, Eclesiastul: „Ce a fost, aceasta va 
fi, ce s'a făcut, aceasta se va face și nu e ni- 
mic nou sub soare“, 

Aşa cum s'a demonstrat de-altfel într'o con- 
ferință precedentă, asemenea concepţii sunt în 
complectă opunere cu ideea creștină, deoare- 
ce ele declară zădarnice, din începutul înce- 
puturilor, orice rugă și faptă a credinciosului. 
Totuși au pătruns şi în apologetică, deoarece 
într'o operă atât de adânc pătrunsă de idea- 
lul creștin cum e Divina Comedie a lui Dante, 
ele încă și-au făcut loc: 


— Per ovra delle ruote magne 
Che drizzon ciascun seme ad alcun fine 
Seconde che le stelle son compagne... 


Este aceiași îndrumare a stelelor, călăuze ale 
vieţii și ale destinului, pe care o înlocuieşte însă 
tot mai mult, în timpurile moderne ale istoriei, 
ideea progresului ; ea deschide omenirii alte 
perspective și îi dă credinţa în forțele ei pro- 
prii de desvoltare, odată cu avântul și neastâm- 
părul nețărmuritului, spre care îi îndreaptă în- 
treaga râvnă. 

Iată însă că în vremuri mai apropiate de noi, 
ideea ciclului fatal învie în cele mai însemnate 
sisteme istorice şi filosofice cari o așează iarăşi 
la locul de frunte. 

Ea stăpânește într'adevăr doctrina materialis- 

mului istoric, care desvoltă în mod necesar, în 
virtutea unor legi mecanice, un stadiu economic 
şi social în viaţa popoarelor, din altul care tot- 
deodată i se opune, dar îi şi pregăteşte biruinţa: 
regimul feudal este astfel prefața necesară a ce- 
lui burghez, iar acesta conţine în germene 
triumful și dictatura proletariatului. 

In aceiași ordine de idei, trebuie amintită 
structura analogiilor istorice în desvoltarea cul- 
turilor, văzută de Spengler, cu evoluţia lor me- 
reu repetată, indiferent de timp sau de spaţiu. 
Dar şi filosofia rasistă își învederează, încă dela 
Gobineau, procesul de neînlăturat care duce 
popoarele dela naștere la decădere și la moarte: 
„Nu ne vedem oare constrânşi să admitem că 
orice aglomerare umană contractează în ziua 
însăși în care ia ființă, și ascunde printre ele- 
mentele vieţii sale, principiul unei morţi ine- 
vitabile. 

Este adevărat că antichitatea n'a crezut în 
moartea societăților (eroare, căci filosofii ei o 
întrevăzuseră). Evreii au crezut întotdeauna că 
stăpânirea lor nu va lua sfârșit ; Roma, în clipa 
chiar în care începea să apună, nu se îndoia 
de veşnicia împărăției sale. Suntem noi, moder- 
nii, cei dintâi cari ştim că zilele tuturor nea- 
murilor sunt numărate, deoarece nici unul din 
acele ce au domnit înaintea noastră nu-și mai 
urmează cariera alături de noi“. Dar cu trece- 
rea vremii și elaborarea mai deplină a teoriei, 
procesul fatal de degenerare își găsește aci un 
corectiv, prin opera de purificare şi de rege- 

nerare a rassei, pe care o îndrumează o nouă 
concepție etnică şi socială. Noţiunea de fatali- 
tate nu se mai impune deci cu aceiaşi rigoare 
absolută ; apare în locul ei ideea unei „desfăşu- 
rări de posibilități“, unei chemări, a oamenilor 
ca și a popoarelor, din care li se desprinde pe 
linia desvoltării lor istorice, ceeace numim și 
astăzi destinul ; în concepția modernă, destinul 
și-a pierdut deci tot mai mult înţelesul fatal, 
pentru a căpăta pe acel a misiunii de care ră- 
mâne nedespărţit. Iar factorii cari îl determină, 
acele elemente din a căror cunoaștere se poate 
construi o prevedere, acestea sunt, în viaţa 
popoarelor, temeiurile lor statornice, cari dăi- 
nuiesc de-alungul veacurilor, sau cum le nu- 
mise Nicolae Iorga: permanenţele. 

Asemenea permanenţe ar fi, în scrisul lui, 
caracterele de viață comună, ideile şi în sfârșit 
pământul pe care trăiesc noroadele, ale cărui 
posibilităţi cuprind în mod firesc și condiţiile 
lor de desvoltare, 

Astfel cine ar putea tăgădui, în privinţa ca- 
racterului de viaţă, instinctul de stăpânire al 
neamurilor nomade din stepele Răsăritului, 
care le duce spre fulgerătoare cuceriri şi în- 
jghebări de uriaşe imperii, a căror soartă vre- 
melnică e însă legată înde-obşte de viaţa și de 
moartea cuceritorului ? Pe rând s'au înălțat și 
Sau prăbuşit în câteva decenii, împărăția Hu- 
nilor lui Atila, aceea a Avarilor lui Baian, sau 
a Tătarilor lui Ginghiz-Han şi a lui Timur; tot 
astfel s'ar fi întâmplat şi cu neamul lui Arpad, 

de nu lar fi oprit în loc și statornicit biruința 
Imperiului şi trecerea lui la creștinism. 

Sau cine ar pune la îndoială stăruința unui 
instinct anarhic şi egalitar al lumei slave, care 
duce periodic la stârpirea elitelor și nivelarea 
în mediocritate și sărăcie? După cum tot pe- 
riodic revine în istoria frământată a acestor 
noroade apelul la străin, pentru a rândui, a 
stăpâni și a apăra: Samo, negustorul franc la 
Slavii din Vest, hanii bulgari la cei din Mia- 
ză-zi, Varegii scandinavi la triburile slave ale 
Răsăritului. 

Geografia la rândul ei, mai ales când o pri- 
vim pe latura geopolitică, e într'o largă măsură 
un factor determinant și permanent al istoriei, 
deci al destinului. Destinul geopolitic al Italiei 
față de peninsula balcanică e înscris astfel dela 
începutul vremurilor în desenul însuși al lito- 
ralului Adriaticei, după cum destinul de uni- 
tate al pământului francez a izbit pe toți mar- 
torii trecutului său, dela descrierea Galiilor a 
lui Strabon, la chemarea sfântă a Ioanei D'Arc. 
Destinul german se măsoară după locul ce-l 
cuprinde ţara de mijloc a Continentului, așa 
cum l-a înţeles în ceasul dramatic al hotăririi 
dela Nikolsburg în 1866, spiritul de cumpănire 
şi prevedere al lui Bismarck: a doua zi după 
marea izbândă dela Kâniggraetz asupra Aus- 
triacilor, regele, Moltke, generalii voiau să 
smulgă Austriei învinse toate roadele biruințţii, 
dar cancelarul se opunea în numele destinului 
german, care poruncea pentru viitor unire şi 

nu învrăjbire între suveranii şi popoarele de 
acelaş sânge. Destinul polon se macină de vea- 
curi între cele două puteri formidabile cari îl 
mărginesc şi prea adesea îl şi cotropesc, pe 
când în Balcani şi la Strâmtori se opun, gata 
de încăerare, aceleași forțe uriașe, ce le uneşte 
uneori prin intrese comune întinderea nedefi- 
nită a câmpiei orientale a Europei. Cine face 
politica Prusiei va căuta astfel în mod aproape 
necesar apropiere de Rusia, iar cine va porni 
în Drang nach Osten, spre Sud-Est, pe drumu- 
rile Austriei, va trebui neapărat să înfrunte 
puterea rusească. Pe asemenea permanențe se 
poate întemeia nu numai istoricul, dar şi omul 
politic, când încearcă să deslușească prin pre- 
vedere, tainele viitorului, 


In trecutul poporului român ne întâmpină de- 
asemenea, după cum le-am întâlnit în acel al al_ 
tor neamuri, ca cele două feţe ale lui Ianus, 
cele două concepţii ale destinului, antică și mo- 
dernă. Uneori apăsarea împrejurărilor a fost 
atât de zdrobitoare, încât a împins la resem- 
nare în fața fatalităţii,. „Soarta acestei țări e 
de a fi în veci smerită“ spusese când-va Vodă 
Bibescu, acelaș care, stând de vorbă cu Bariț, 
îi arăta astfel imensele greutăţi ce se opuneau 
idealului de unitate al Românilor: „,Suzera- 
nitatea Porții Otomane s'a întemeiat prin arme, 
și numai prin arme sar putea scutura. Protec- 
toratul Rusiei se razimă în tratate... tot prin 
tratate s'a pierdut şi Basarabia ` cum voiţi s'o 

restituie Rusia ?... lar cât pentru Transilvania 
şi Banat, te las să judeci singur dumneata, fră- 
Geo, mărimea puterii care ar trebui să opuneți 
la o rezistență disperată a celor trei naționali- 
tăți, dedate din veacuri a trata pe Români nu- 
mai ca pe supușii lor, și nici decum ca pe 
domni ai ţării. Vedeţi ca să nu fiți seduși de 
idealuri şi de tantasii amăgitoare“. Roata ur- 
sitei ne strivea doar sub povara a trei mari 
împărăţii, la răspântia cărora ne fusese hărăzit 
locul sub soare. 

Dar nu această resemnare lipsită de încre- 
dere și de vlagă a dus poporul nostru la lup- 
tele și faptele, prin care şi-a câștigat locul său 
în istoria neamurilor. 

Elementele permanente ale trecutului său 
ne arată la conducătorii noștri de odinioară o 
modestie creștinească, atât de deosebită de tru- 
Da semeaţă a altora, o mărginire realistă la 
dreptul și la pământul ţării, îndepărtând vi- 
surile de stăpânire împărătească ale vecinilor; 
dar aceleaşi elemente cuprind un sentiment sta- 
tornic al unei vieți de sine stătătoare și o le- 
gitimă mândrie a chemării sale: „eu îmi apăr 
sărăcia, și nevoile, și neamul“ credea poetul că 
a răspuns Voevodul Mircea sultanului Baiazid. 
Dar avem mărturiile scrisorilor vremii, cari 
sunt deopotrivă de caracteristice. „Dumnezeu 
ştie cui îi va ajuta norocul, scrie Petru Vodă 
Rareș puternicului rege Sigismund al Poloniei, 
şi, dacă vom fi biruiţi de Măria Ta, vom fi bi- 
Tuiți de un prea puternic Domn şi Crai, care 

cârmuiește multe țări. Iar dacă milostivul Dum- 
nezeu ni va fi nouă cu noroc, lucru despre care 
navem nici o îndoială şi Măria Ta vei fi biruit, 
vei fi fost biruit de un biet Domn al Moldovei“. 
Frumoase cuvinte, în cari umilința drept cre- 
dincioasă în fața Celui de Sus, se împletește 
totuși cu o bărbătească mândrie şi încredere 
în vitejia ostașilor ţării. 

Nu mai puţin pilduitoare sunt învăţăturile 
înţeleptului Neagoe Basarab: „Nu fireți, 
scrie el în povețile către fiul său, ca pasărea 
aceea ce se chiamă cuc, care-și dă ouăle de le 
clocesc alte păsări, ci fiți ca șoimul și vă păziţi 
cuibul vostru“. Și urmează o altă pildă despre 
acest șoim, care își găsește în mod firesc locul 
în această povestire : „Deci văzând el așa, odată 
prinse o pasăre, să-i fie lui de mâncare, și zbu- 
rând cu dânsa prin văzduh; se luă după dânsul 
altă pasăre mare şi puternică făr' de seamă, 
care se chiamă vultur, și începu a-l goni, să-i 
iea vânatul. Iar șoimul, dacă văzu, zise în 
inima lui: „Mie nu-mi este frică de acest vul- 
tur, că eu multe păsări biruiesc și pe el îl văz 
mare şi puternic, şi zlobiv, iar inima lui o știu 
că este fricoasă... ci numai mă întristez de mă- 
rirea lui cea multă. Pentru aceea nu mă voi 
bate cu dânsul, ci mai bine să împart vânatul 
meu și să-i dau și lui, şi voi fi în pace, Iar eu, 
dacă nu mă voi sătura cu ce-mi va mai rămâne, 
nu voi muri, ci voi trăi până iar voi vâna ceva... 

Așa și voi, fraţilor, sunteți ca şoimul, cu 
multe biruințe şi cu vânatul în mâinile voas- 

tre, adică avuţia. Deci, de veţi vedea pe niscai 
limbi păgâne să se pornească asupra voastră, 
cu oști grele și cu putere mare, voi nu vă îm- 
potriviți lor şi vă bateţi cu ei într'acel ceas, 
ci socotiți a le slobozi din unghiile voastre 
vânat, adică avuţie să le datt să mănânce. Dar 
dacă veți vedea că nu vor să se învoiască, voi 
nu vă temeți de dânșii, nici de oștile lor cele 
multe, ci luați pe Dumnezeu ajutor în inimile 
voastre, și vă rugaţi, zicând: Stăpâne, făcăto- 
rul tuturor şi Dumnezeul cel bun... nu suntem 
bucuroși să se facă această răzmeriţă... Că noi, 
Doamne... știm că tot cel ce va veni către Tine 
cu smerenie şi plecăciune, nu-l vei goni dela 
Tine. Deci şi noi am plecat smerenia noastră 
lor, iar ei mau vrut să primească... ci s'au po- 
trivit să fie mai puternici decât Tine... Pentru 
aceea... la Tine alergăm, ca să ne fii ajutor 
spre vrăjmaşii noștri, nu pentru dreptăţile 
noastre, ci pentru mila Ta cea multă“. Astfel, 
îmbrăcându-te în dragostea lui Dumnezeu ca 
într'o platoșă... să-ţi tocmești toate tunurile și 
oștile tot cete, cum le va fi rândul... iar tu să 
mergi drept față la față spre vrăjmașii tăi, 
fără nici o frică“. lată un mod de a simți şi 
de a vorbi, care nu se potrivește cu resemna- 
rea fatalistă înaintea năpastelor și asupririlor 
soartei. E adevărat că textul acesta al învăţă- 
turilor se crede a fi fost scris de un călugăr, 
admiratar al Voevodului, care i-ar fi ticluit 
poveţele și cuvântările : este teza, pe care De- 
mostene Russo o susținea, cu logica sa aprigă, 

împotriva lui Nicolae Iorga, fără ca acesta 
să-și fi schimbat sau măcar clintit punctul de 
vedere. Să zicem chiar că ar fi așa și că nu 
avem a face cu învățături autentice ale Dom- 
nului Țării Româneşti; dar s'a mai întâmplat 
ca un text să nu fie autentic în litera sa, și 
să reprezinte totuşi un document de o nediscu- 
tabilă valoare în spiritul său. Fie sau nu de 
mâna Voevodului, scrierea răspunde preocupă- 
rilor și mentalității timpului, a cărui atmosferă 
a păstrat-o. 

Jar mai la urma urmei, dacă vecinii noştri 
fac și acum atâta caz de învăţăturile Sfântului 
Ștefan, cari nu prezintă mai multe garanţii de 
strictă autenticitate, să ne fie îngăduit să fo- 
losim și noi acele atribuite lui Neagoe Basarab, 
ctitorul minunatei mânăstiri dela Curtea de 
Argeș, cel puţin în măsura în cari oglindesc 
permanenţele trecutului nostru. 

Din aceste permanenţe, elemente alcătuitoare 
ale conștiinţii şi ale misiunii românești, nu lip- 
sește însă nici al treilea, care e reazemul și te- 
melia tuturor : teritoriul, 

Din întâile vremuri ale alcătuirii de stat, 
două idei fundamentale se desprind tot mai 
limpede din scrisul și din faptele Domnitorilor 
noștri, a sfetnicilor şi a căpitanilor lor: misiu- 
nea de a apăra Europa și creștinătatea la por- 
tile Răsăritului, și unitatea organică a ţinutu- 
rilor locuite de Români, pentru a întemeia și 
a sprijini această misiune de apărare. 

Am putea regăsi obârșia acestui gând în tim- 

purile cele mai depărtate, până şi în cuprinsul 
hotarelor vechii Dacii. Burebista și-a întins stă- 
pânirea din inima Carpaţilor până la Nistru şi 
dincolo de el, iar Romanii au căutat să atingă 
la rândul lor aceleași graniţe ; o inscripţie din 
ultimul an de domnie al împăratului Traian a 
fost descoperită de curând lângă Cetatea Albă, 
Descălecarea Principatelor noastre a pornit și 
ea din munţi, pe drumul Dunării și al mării. 
Dar nu e nevoe să ne oprim la vremuri şi îm- 
prejurări atât de depărtate, e de ajuns să răs- 
foim unele din scrisorile rămase dela Voivozii 
țărilor românești. 

Am mai pomenit aiurea de scrisoarea lui 
Ştefan cel Mare, trimisă Veneţienilor la 1478, 
prin solul său Ţamblac. Vorbind de Chilia şi 
Cetatea Albă pe cari Turcii le ameninţă, în- 
vingătorul dela Racova adaugă: „Inălțimea Ta 
te poţi gândi că aceste două locuri sunt toată 
Moldova, şi Moldova cu aceste două locuri e 
un zid pentru Ţara Leșească şi Ţara Ungu- 
rească“. 

O jumătate de veac mai târziu, viteazul său 
urmaș, Ștefăniță Vodă, înseamnă cu amără- 
ciune lipsa de înțelegere a vecinilor pentru 
nevoile apărării comune: „căci dacă asţăzi 
Dumnezeu va pedepsi țara noastră Moldova, să 
nu vă îndoiţi că mâine o să vie rândul şi pen- 
tru alte Domnii creștine“, scrie el Craiului 
leșesc, Mai aspru încă și mai ironic sună, în 
anul următor, instrucţiunile ce le dă trimisu- 
lui său, spre a le transmite în acelaș loc: „Şi 

Pecete cu stemele țărilor românești 
din timpul lui Mihai Viteazul 


www.dacoromanica.ro 


cu toate că vă mulțumesc pentru că făgăduiți 
a-mi da ajutor și nu vo a vă cruța averile 
şi cheltuielile şi ostenelile și sănătatea, totuși 
trebuie să vă spun că n'am văzut omul care, 
dacă se înneacă, dă ajutor altuia, ci însuși tre- 
buie întâi să înnoate la mal. Așa și Voi îmi 
făgăduiți ajutor, dar nu von să vă luptaţi cu 
dușmanii, așteptând ca eu să mă lupt cu duș- 
manul vostru. Intâi voi să vă luptaţi cu duş- 
manul vostru, cu care lucru vă veţi ajuta pe 
voi şi pe mine, că eu nu pot să vă dau ajutor 
când am și eu aceiași nevoie ca și Domniile 
Voastre“. Și nu lipsește nici accentul de în- 
dignare când Voevodul adaugă: „Mai la urmă 
nici nu sunt straja voastră năimită“ pentru că 
straja o îndeplineşte nu din grija altora, ci din 
nevoia de apărare a țării şi a lumii creştine. 

Să mai întoarcem o filă: vom afla pe hârtia 
îngălbenită de vremuri urme de sânge şi încă 
de sânge domnesc. E acel al lui Ștefan, zis 
Lăcustă, pe care în anul dela Mântuire 1540 
boierii Moldovei l-au înlăturat din domnie şi 
din viaţă, simţindu-l că începuse cu încetul a 
da ţara Impăratului turcesc: „voia să-i dea 
tot ţărmul dela Dunăre până în munte, precum 
şi Nistrul tot“. Era o trădare, o „hiclenie“, pă- 
răsirea misiunii încredințate Domniei moldo- 
vene, iar dezertorul şi-a plătit vina cu capul, 
atât de puternic era sădită în conștiința pu- 
blică datoria de a apăra Apusul și Creștinăta- 
tea în colțul furtunilor, dinspre Marea Nea- 
gră și gurile Dunării. 

Dar nici în cellalt sector al apărării noastre, 
în Țara Românească, gândul acesta nu a fost 
părăsit. Cu aceiași putere se manifestă senti- 
mentul de solidaritate între toate ţările cu- 
prinse în marginele aceluiași destin. Când din 
cetatea Ardealului, Iancu Corvin dusese la bi- 
ruință peste Dunăre oștile creştine, un con- 
timporan socotea că mai mult sporise slava 
Valahilor din care își trăgea obârşia, decât a 
Ungurilor. Câţi-va ani mai târziu, la 1462, 
cruntul dar istețul Vlad Ţepeş scria fiului lui 
Iancu, Craiului Matiaş, vestindu-l de pregăti- 
rile Turcilor: „Deci Măria Ta, milostive 
doamne, dacă voia Măriei Tale este să ai luptă 
cu dânșii, atunci strânge-ţi toată ţara și tot 
poporul de oaste, şi călării și cei de pe jos, 
adu-i în această Ţară Românească a noastră și 
binevoiește a te bate aice cu dânşii. Iar dacă 
nu vrei să vii Măria Ta însuți, atunci fii bun 
de-D trimite oastea întreagă în părțile arde- 
lene ale Măriei Tale, încă dela Sf, Gheorghe. 
Dacă Măria Ta nu vrei să-ţi dai toată oastea, 
atunci dă numai cât ţi-e voia, măcar Ardealul 
şi Secuimea“, 

Aceiaşi conștiință a aceluiași destin pentru 
țările de dincolo si de dincoace de munţi îl 
frământă și pe Mihai Viteazul. „Țara Româ- 
nească, scrie el în memoriul său dela 1601 
către Măritul Impărat dela Viena, nu e mai 
departe de scaunul tiranului, ce se chiamă 
Constantinopol, decât cale de cinci zile. In 
această ţară puteam noi petrece foarte bine, în 

pace, sigur și fără de nici o frică, dacă nu mă 
simțeam chemat de credința mea către Măria 
Ta şi către toată Creștinătatea. Eu însă, ne- 
vrând să adaug puterea Turcilor prin ostașii 
mei, de bună voie m'am arătat gata a lua parte 
în legătura creștină ; prin care faptă pe tiran 
mi lam făcut dușman de moarte și însetat după 
sângele meu“. Iar în concluzie, cât de logică 
îi este credința că Măria Sa Impăratul și sfatul 
Său „bine să ia aminte şi să grijească, Ardea- 
lul şi Țara Românească în ce loc sunt; tot no- 
rocul creștinătății e aruncat pe aceste două 
ţări — că, Dumnezeu să ferească, de-ar apuca 
Turcul aceste două ţări, ar fi peire a toată 
Creștinătatea“, 

Alţii s'au lăudat sau se mai laudă cu misiu- 
nea de apărare a Creștinătăţii, pretinzând că le 
revine exclusiv, dar istoria obiectivă, pe care 
o scriu învățații altor ţări, a judecat de mult 
acest proces şi ne-a dat dreptate. Apare de-alt- 
fel unde-va mai limpede înţelesul unei misiuni 
istorice, decât în şirul de mărturii ce le-am 
adunat din trecutul românesc? Nu e lipsit de 
interes să mai adăugăm una, mai ales că ea 
cuprinde părerea nu a unui Român, ci a unui 
Ungur. La 25 Decembrie 1593, căpitanul Va- 
lentin Prepostvary scria către Aron Vodă al 
Moldovei, în legătură cu pregătirile de război 
împotriva Turcilor : „Acum ar putea Măria Ta 
să slujească mai întâi Domnului Dumnezeu ; 
pe urmă creștinătății iar în rândul al treilea 
slavei vitejești a iMăriei Tale, şi numele tău 

acum Lai putea întinde Măria Ta spre pome- 
nire veșnică, rămănându-i în veci un nume, o 
slavă, cât de bună ca înaintașilor Măriei Tale, 
ca şi credinciosului Ştefan Vodă de odinioară, 
slava vitejească şi numele căruia trăieşte şi 
acum şi până va fi această lume, atâta vreme 
slava şi numele lui nu se va şterge, In rândul 
al patrulea și de pe lăcuitorii țării Măriei Tale, 
acum ar putea Măria Ta să iee jugul greutăţii 
care nu poate fi suferită, ba Măria Ta ar putea 
să-şi întindă ţara, înţelegându-se Măria Ta cu 
Tara Românească şi cu Sârbii...“, 

Vremurile desigur se schimbaseră: destinul 
de apărare și de unitate era să-și îndeplinească 
poruncile de rândul acesta, nu prin urmașul 
lui Ștefan pe scaunul Moldovii, ci prin Mihai 
Viteazul, purces din Ţara Românească. Dar nu 
e mai puţin adevărat că în scrisul căpitanului 
dela Csenger se regăsesc cei doi factori, îndru- 
mători ai ursitei noastre: apărarea creştină- 
tății şi unirea ţărilor românești pentru a-i 
împlini nevoia. 

Am mai urmărit aiurea desvoltarea ideii de 
unitate în scrisul cronicarilor și al istoricilor +); 
nu e locul de a urmări aci întreaga desvoltare 
a ideii de unitate politică la poporul nostru. 
Ne va ajunge să amintim că și în vremurile 
în cari se părea că ne depărtăm tot mai mult 
de acest ideal, prin fărămițarea hotarelor noa- 








1) Formarea unității româneşti, factorii istorici, 
Arhiva Românească, V 1940, p. 25—46. 

sire şi trecerea atâtor provincii sub stăpânire 
străină, pentru acei cari priveau problema din 
afară, tot unitatea Daciei era soluţia ce se 
înfățișare ca o încheiere necesară a destinului. 
Fie că ea ne apare în proiectele ruseşti din 
veacul al XVIII-lea, în cari un mare duce 
urma să preia cârmuirea regatului dacic, fie că 
mai târziu, în parlamentul din Frankfurt, un 
deputat german interpela asupra necesităţii de 
a uni Transilvania cu principatele, spre a da 
viitorului stat român cam întreg teritoriul ve- 
chii Dacii, ideea era în mers. Ea nu se va mai 
opri, iar în 1849 Radu Golescu, scriind de prin 
țări străine fraţilor săi, Ștefan și Nicolae, nu 
mai are nevoie, pentru a fi înţeles, decât de a 
înscrie într'un cerc, a cărui rază se întinde în 
mod firesc peste întregul pământ locuit de 
Români, lozinca nouă de luptă şi de izbândă a 
României Mari: „Vive la Roumanie, O grande, 
vous comprenez...“. L-au înţeles atunci, după 
cum îl înțelegem astăzi, 

Visul acesta care cere împlinire, străinii în- 
cep să ia cunoștință de el, unii cu ironia cu 
care priveşti nebunia unei râvne imposibile. 
„Dacă poporul român, spunea guvernatorul 
imperial al Ardealului, baronul Wohlgemuth, 
se simte în stare a restaura prin puterile sale 
un Stat daco-român, el nu are decât să cerce, 
să înceapă. Planul de executat este simplu: o 
armată bine deprinsă de cel puțin 200.000 de 
soldaţi valoroși, însoţiţi de artileria corespun- 
zătoare cu câte-va sute de tunuri, o constelație 

europeană favorabilă, un aliat puternic, ca să 
poată declara dintr'odată război Austriei, Ru- 
siei și Turciei. Dacă Românii vor ieși victorioși 
dintr'un război ca acesta, ca să poată dicta ei 
condițiile la încheierea păcii, atunci toată lu- 
mea îi va lăuda și admira ca pe restauratorii 
Imperiului daco-român“. 

Dar alții, mai prudenţi, sau mai temători să 
sfideze destinul, nu-și ascundeau, încă de 
atunci, o îngrijorare pe care le-o întemeia pre- 
vederea. „După o astfel de încurajare dată pre- 
tențiilor româneşti, scria în 1857 baronul de 
Prokesch-Osten, ambasadorul Austriei la Con- 


stantinopol — era vorba de eventuala unire 
sub un singur Domnitor, a Moldovei şi a 
Munteniei — cum sar putea închipui ca ele 


să se oprească acolo ?... Românii ar găsi atunci 
suzeranitatea Porții o rușine şi o nedreptate, 
ar găsi ţara lor prea mică, ar râvni un stat 
independent, cuprinzând Bucovina, partea ro- 
mânească a Transilvaniei, Banatul și poate o 
graniţă în Balcani... Nu, nu cred că sar putea 
reveni la o idee respinsă la conferințele din 
Viena și care ar amenința Austria până în mă- 
duva oaselor“. Rareori un diplomat a putut 
prevesti cu mai multă preciziune desfășurarea 
viitoare a evenimentelor, şi aceasta pentru că, 
fără a le împărtăși, înţelesese totuși legile 
destinului românesc. 

Cu înţelesul său de misiune, se poate spune 
acum că pătrunsese în conștiința oamenilor de 
Stat cari construiau în Europa ordinea nouă, 


126 


www.dacoromanica.ro 


mai temeinică și mai sănătoasă, a statelor na- 
ționale. „In numele Cerului, scria tot la 1856 
Cavour lui D'Azeglio, în timpul Congresului 
dela Paris, convingeţi pe Palmerston că ar fi o 
crimă de lez-civilizație să stăruiască în men- 
ținerea unui statu quo şi să se opună dreptelor 
dorinţe ale întregului popor românesc“. Ursita 
istoriei noastre se apropia de împlinire. 

Şi totuși au mai trebuit șase decenii, acele 
cari despart 1859 de 1919, cu toate luptele ai 
jertfele cari le-au însemnat urma în desvolta- 
rea noastră, pentru ca dreptele dorinţe ale nea- 
mului întreg să se înfăptuiască, pentru ca la 
răspântia împărăţiilor prăbușite să se ridice 
un stat românesc unitar și puternic. Anul 1919 
a statornicit destinul românesc în conștiința 
Europei; o afirma, cu întreaga autoritate ce 
i-o confereau nu numai acțiunea sa politică şi 
diplomatică, dar şi intrarea victorioasă a ar- 
matelor noastre la Budapesta, Ion I. C. Bră- 
tianu în ședința Consiliului Naţional dela Si- 
biu : 

„In trecut a fost românimea în lupte seculare 
nu numai pentru existența ei, dar şi pentru 
existenţa şi apărarea civilizațiunei lumei. 

In luptele creștinătății contra 'Turcilor, sol- 
dai lui Ştefan Vodă au luptat nu numai pen- 
tru apărarea Moldovei, dar și pentru mântuirea 
creștinătății, şi valurile barbariei, când de acea 
stâncă s'au frânt, sa scăpat nu numai români- 
mea, dar și civilizaţia europeană de puhoiul 
păgânilor. 

Istoria se repetă. De sigur, schimbându-și 
faţa cu caracterul vremurilor. In ziua de as- 
tăzi, soldatul român pe Tisa și dincolo de Tisa, 
ma asigurat numai granițele României, dar a 
sprijinit, ca în vremurile de demult, civiliza- 
ţiunea europeană, apărând-o de valurile distru- 
gătoare ale bolșevismului. La Nistru și la Tisa, 
sau oprit curentele de distrugere care amenin- 
ţau centrul Europei. Stânca de care s'au frânt 
au fost energia și bărbăţia poporului român. 
lată de ce este de datoria oamenilor cari pre- 
tind și au datoria de a conduce destinele acestui 
popor, să înțeleagă de sus, cu toată înălțimea 
vederilor, misiunea pe care o are acest popor 
în locul unde Dumnezeu l-a pus, și unde, din 
istoria trecutului și din faptele prezentului, se 
dovedește care este rostul său, misiunea sa în 
istoria civilizaţiunii', 

Aci trăiește și se afirmă cu tărie întreaga 
conștiință a poporului nostru despre chemarea 
sa, pe care n'o poate îndeplini decât întemeiat 
pe întregul cuprins al pământului ai al grani- 
telor sale. In desfășurarea de posibilități care îi 
alcătuiește destinul, el va cădea sau va învinge, 
după cum va părăsi această lege a misiunii sale 
sau o va păzi cu prețul luptei și al sacrificiu- 
iui. Această conștiință morală care întemeiază 
națiunile și le călăuzește în istorie, a fost în- 
tunecată în anii de risipă ce au urmat întregi- 
rii. Scadența nemiloasă a venit în 1940, anul 
de urgie și de cumplită umilinţă, 

Dar din cenușa însâși a restriștei noastre, 
flacăra poate iarăși să se ridice, luminoasă și 
vie, de vom ști să nu ne mai depărtăm în 
viitor de drumul ce ni l-au tras ctitorii țării, ai 
așezămintelor şi hotarelor ei. 

In această conștiință pe care o întărește cu 
pecetea ei întreaga experienţă a trecutului, se 
cuprinde, în înţelesul său de astăzi și de tot- 
deauna, ceeace putem numi cu adevărat desti- 
nul românesc, 

El răsare din pământul pe care veacurile 
ne-au așezat, el plutește în aerul pe care îl 
respirăm, el veghează în zările depărtate către 
cari răzbate privirea noastră. Glasul său șop- 
tește în ropotul apelor cari isvorăsc din munţi, 
poruncile sale răsună puternic în izbiturile de 
trăsnet ale furtunii. El e mereu cu noi, în jurul 
nostru, dar mai ales în noi. Depinde de noi să-i 
dam ascultare şi să-i urmăm chemarea. 

Incheierea acestor consideraţiuni se impune 
deci dela sine. 

Pentru popoare ca si pentru oameni, desti- 
nul este înscris în posibilitățile ce le definesc 
numele şi trecutul. In ele stă puterea, ori de 
a purta cu cinste platoșa grea a strămoșilor, ori 
de a o lepăda cu rușine. Numai acele popoare 
vor trăi, cari îşi vor înţelege misiunea și vor 
împlini comandamentele ei, oricâte greutăți și 
primejdii li s'ar ridica în cale. 

Suntem încredințaţi că poporul român va ști 
de acum înainte, să-și înţeleagă rostul și să pe- 

cetluiască încă odată, când îi va suna ceasul, 
cu sângele vitejilor săi, dreptul ce i-l dă desti- 
nul și pe care istoria nu l-a tăgăduit niciodată 
celor vrednici, 

ZECE MAI 1941 

Zece Mai: ziua de sărbătoare naţională a 
cărei amintire stăruește din anii îndepărtați ai 
copilăriei, evocând în mintea noastră, a celor 
născuţi odată cu veacul sau în pragul său, lu- 
minişuri de soare pe strălucirea uniformelor de 
altă dată, vremurile senine de înflorire şi 
nădejde în care România își făurea viitorul. 

Ne-a fost dat, la trei sferturi de secol de 
când această zi a intrat în istoria ţării, odată 
cu acel ce era să fie întâiul şi marele ei Rege, 
la şase zeci de ani dela proclamarea Regatului 
şi încoronarea lui Carol I cu oţelul tunurilor 
cucerite la Plevna, să privim un zece Mai 
mohorît într'o Românie sfâșiată. 

Dar rândurile dese și sure ale oştirii pregă- 
tite pentru luptă, al cărei pas hotărît vestește 
împlinirea Scripturilor, în faţa tânărului Rege 
învestit cu cea mai înaltă demnitate militară 
pe care au îmbrăcat-o marii Săi înaintași, cu- 
vintele înseși rostite astăzi cu atâta încredere 
și avânt, dela Vlădică la opincă, dela Condu- 
„cătorul Statului la sublocotenent, arată tot mai 
limpede voința neînduplecată a neamului, de 

luptă şi de jertfă pentru biruinţa deplină a 
dreptăţii sale. 

In lumina acestor împrejurări, se cuvine să 
ne folosim de scurtul popas de reculegere ca 
să privim în urmă, și din firul amintirilor ce 
se leagă de aniversarea de astăzi, să căutăm 
a-i desprinde mai lămurit înţelesul şi învăţă- 
mintele, 

Zece Mai a însemnat, în primul rând, ziua 
Dinastiei. La 10 Mai 1866 a depus Domnitorul 
Carol de Hohenzollern jurământul în fața Adu- 
nării ţării, rostind acele memorabile cuvinte 
cari prevestesc și rezumă întreaga desfășurare 
a lungei și glorioasei Sale domnii: „Punând 
piciorul pe acest pământ sacru, am și devenit 
Român. Primirea plebiscitului Imi impune, o 
ştiu, multe datorii, Sper că-Mi va fi dat a le 
îndeplini. Eu vă aduc o inimă leală, cugetări 
drepte, o voință tare de a face binele, un de- 
votament fără margini către noua Mea patrie 
şi acel neînvins respect către lege, pe care 
l-am cules în exemplul alor Mei. 

„Cetăţean astăzi — mâine de va fi nevoie 
soldat, Eu voiu împărtăși cu Domnia Voastră: 
soarta cea bună, ca și pe cea rea. Din acest 
moment totul este comun între noi, Credeţi în 
mine precum şi Eu cred în Domniile Voastre. 

„Singur numai Dumnezeu poate ști ceeace 
viitorul păstrează Patriei noastre! Din parte- 
ne să ne mulțumim întru a ne face datoria. 
Să ne întărim prin concordie! Să unim pute- 


134 


www.dacoromanica.ro 


rile noastre, spre a fi la înălțimea evenimen- 
telor“, 

Astfel se îndeplinise întâia condiție funda- 
mentală a desvoltării noastre, în secolul ce 
urma să însemne în istorie triumful ideii de 
naționalitate, condiţie pe care o furmulaseră în 
chipul cel mai categoric toţi fruntașii mișcării 
noastre de renaştere și o amintise atât de 
limpede memoriul înaintat de delegaţii români, 
Conferinţei Marilor Puteri întrunită atunci la 
Paris: „Unica garanţie a ordinii și a stabili- 
tăţii în viitor, Românii o văd în realizarea 
Unirii şi a Monarhiei ereditare sub dinastia 
unui Principe dintr'o familie domnitoare din 
Europa... Românii, urma memoriul, sau sătu- 
rat de certurile şi de greutăţile schimbărilor 
prea dese de Domnie“, „Ei vor să pună capăt 
provizorațelor şi incertitudinilor. Fiecare ţară 
trebuie să aibă forma de guvernământ ce-i 
convine. Guvernământul electiv pe viaţă sau 
pe timp mărginit poate fi bun pentru unele ţări, 
dar nu se poate zice că e bun ori şi unde, şi 
este sigur că nu e bun în Principatele Unite, 
cari nu văd cu putinţă de a introna ordinea şi 
stabilitatea decât prin guvernul ereditar“, 

“Convingerea aceasta pătrunsese atât de adânc 
şi de temeinic în mintea contimporanilor, că: 
însuși Cuza-Vodă, întâiul Domnitor al acestor 
Principate, unite prin alegerea sa, considera 
" coroana ce i se încredințase doar ca „un de- 
pozit sacru“ iar în primele zile ale anului în 
care era să-și încheie stăpânirea, răspundea 

unui demers al consulilor străini, cu o nobilă 
dezinteresare, că cel mai bun mijloc de a aduce 
liniștea în țară ar fi să-i încredinţeze cârmui- 
rea unui principe străin. Așa se lămurește și 
lipsa de împotrivire a lui Alexandru Ioan L în 
clipa în care i sa cerut abdicarea: acțiunea 
dela 11 Februarie răspundea poate astfel într'o 
largă măsură gândului său propriu, chiar de 
va fi socotit alte mijloace potrivite pentru a-l 
aduce la îndeplinire. 

Unsprezece ani mai târziu, aceste convingeri 
aflau încă un răsunet în realismul, pe care îl 
arăta la 10 Mai 1877 Ion C. Brătianu în des- 
baterile Parlamentului : răspunzând unui de- 
putat, care se împotrivea ca noua decorație a 
Stelei României să se poată da și civililor, deoa- 
rece aceasta ar fi însemnat o abatere dela prin- 
cipiile democraţiei, primul ministru îi răspun- 
dea: „nu veţi fi decât doi sau trei cu aceste 
idei, iar toți ceilalți vor face totdeauna sacri- 
ficiul chiar a convicțiunilor celor mai intime 
pentru interesele Țării Românești. Eu n'am 
avut sfiala să vin aci în Cameră sub regimul 
convențional care instituia principiul monar- 
hiei constituţionale, şi când atunci mi se zicea 
că sunt repubiican, eu mu m'am sfiit a declara 
că întradevăr sunt republican și aş dori și 
pentru țara mea sistemul republican: dar 
fiindcă văd că nu se poate, de aceea... voi face 
tot pentru ca să prospere țara mea sub regi- 
mul monarhic“. 

„Cei mai republicani, încheia conducătorul 

în Răsboiul Independenţei 

revoluției dela 1848, au fost îndemnați de un 
instinct de conservațiune a admite în cele din 
urmă o domnie ereditară“. 

Astfel s'a încheiat acum trei sferturi de veac 
legătura între dinastie şi ţară, adevărat con- 
tract între Rege și națiune, în care credința și 
devotamentul celei din urmă se întemeiază sta- 
tornic pe principiul de «echilibru, de dreptate 
şi de prestigiu, pe care îl reprezintă cel dintâi. 
De atunci clipele de mai mare strălucire în 
istoria României modeme, au fost acelea în 
cari, de o parte şi de alta, aceste condiții esen- 
Dale ale desvoltării ei au fost îndeplinite cu cea 
mai mare stăruință şi sinceritate. 

Dar dela zece Mai 1817, prin însăşi fapta 
Domnitorului şi a sfetnicilor săi, ziua pe care 
o prăznuim mai înseamnă pentru Românii de 
pretutindeni aceea a Armatei, a voinței naţiu- 
nii înfăptuită prin puterea şi vitejia ei militară. 

Desigur, puţine popoare la aceste margini 
ale Europei au dat dovadă de atâta dorință de 
pace și de liniștită conviețuire cu neamurile și 
stăpânirile înconjurătoare. Insăși declaraţia de 
independență ce se leagă de rostul istoric al 
acestei zile, sa făcut sub imperiul celor mai 
grozave necesităţi războinice, atunci când se 
folosiseră până la deplina lor istovire toate 
încercările de-a înlătura, pe cale de pace şi de 
bună înțelegere, conflictele cu împărăţia ve- 
cină. 

„Când însă, spunea în ziua dintâi a Neatâr- 
nării noastre primul ministru Domnitorului, a 

încetat orice speranță că turburările de peste 
Dunăre se vor potoli pe cale diplomatică, când 
războiul... a izbucnit şi când nimic nu ne poate 
asigura despre consecinţele acestei teribile zgu- 
duiri pentru peninsula balcanică... când orașele 
și satele noastre deschise, unde nu erau nici 
trupe ruseşti, nici chiar româneşti, sunt, nu 
numai ocupate ca puncte strategice, dar zilnic 
bombardate, incendiate și jefuite, când câmpiile 
şi holdele noastre sunt pustiite şi arse, când 
muncitorii sunt răpiți dela plugul lor şi duși 
în robie cu femeile şi copiii lor, când întrun 
cuvânt, vedem Patria noastră amenințată de 
toate urgiile năvălirilor sălbatice din veacurile 
trecute, acelaș simțământ de prudenţă şi de 
înţelepciune care ne-a condus întotdeauna, ne 
impune astăzi datoria de a ne ridica cu toții, 
de a ţine piept primejdiei, spre a salva indi- 
vidualitatea politică a Statului român“. 

Din prisosul de nedreptăţi, de asupriri şi de 
împilări au țâşnit atunci, ca şi în alte zile mari 
ale trecutului depărtat, energia şi încrederea 
în destinele neamului, cari ne-au dus tânăra 
oştire, de atâtea veacuri neîncercată în lupte, 
peste Dunăre sub zidurile Plevnei, să pecet- 
luiască prin sângele ei conștiimța de a fi și 
voința de a lupta a poporului român. Când 
străinii ce priviseră vitejia dorobanţilor avân- 
taţi pe povârnișurile sângeroase ale Griviței, 
au putut spune cu uimire, cum a scris atunci 
unul dintre ei: „Niciodată maş fi crezut să 
văd atâta bravură la o trupă care până acum 

nwa cunoscut focul“, sa deșteptat în conștiința 
românească de pretutindeni amintirea vitejiilor 
strămoșești și temeiul de nădejde al biruinţelor 
viitoare. 

Căci războiul neatârnării, început prin decla- 
rația de independență dela 10 Mai 1877, n'a 
fost numai acel al României mici, ce nu cu- 
prindea atunci în hotarele sale decât Munte- 
nia, Moldova lipsită de cele mai bogate ținu- 
turi ale ei cu doar trei judeţe ale Basarabiei 
de miază-zi ; el a fost purtat cu trupul şi cu 
sufletul, de Românii tuturor provinciilor aflate 
sub stăpânirea străină din cari au alergat, în- 
fruntând toate piedicile și toate urgiile, volun- 
tarii şi ajutoarele; din Basarabia, de unde un 
tânăr voluntar din cavalerie purta încă de 
atunci în desagii săi bastonul mareșalului Ave- 
rescu ` din Bucovina, din Ardeal, bărbaţii tre- 
ceau munții să ajungă rândurile învingătorilor 
dela Plevna, iar femeile, atunci când nu le era 
îngăduită altă manifestare, purtau totuși cu 
mândrie căciulița de astrahan împodobită cu 
pana Curcanului. 

Patru. decenii mai târziu, măzuinţele răsco- 
lite de fapta vitejească a armatei erau să ro- 
dească în împlinirea destinelor românești, 

Fie ca astăzi, când oastea ţării își strânge 
rândurile, când își înalță iarăși fruntea spre 
drapelele ce fâlfâie deasupra rândurilor ei, 
împodobite cu mărturiile izbânzilor trecute, 
privirea ostașilor să poată desluși în țesutul de 
mătase slovele străvechi, lozinca de pe steagu- 

rile voevozilor: „vitejia dreaptă să biruiască'“. 

Niciodată vitejia ce clocotește în sângele lor, 
ca și în acel al strămoşilor, nu sa aflat în 
slujba unei cauze mai drepte, 

Afle în amintirile ce străjuese însemnătatea 
acestei zile naționale și istorice, puterea de a 
dovedi încăodată Regelui și Țării, prietenilor 
și vrăjmașilor, că dreptatea nu piere şi vite- 
jia birueşte. 

FERDINAND iI 


Călare pe calul său uriaș, cu mantia încoro- 
nării plutind de pe umeri, purtând coroana pe 
care singur și-a aşezat-o pe frunte, și buzdu- 
ganul dăruit de oaste ca semn al vitejiei: 
astfel îi toarnă chipul, în amintirea generațiilor 
viitoare, bronzul nepieritor al istoriei. 

Pentru acei cari Pau cunoscut în viaţă, cu 
înfățișarea sa modestă și omenia îngăduitoare 
a ființei Sale, ce ascundeau uneori acelor cari 
nu-L pătrundeau, sentimentul înalt şi stator- 
nic al demnităţii de Rege, statuia ce se ridică 
la porţile Capitalei, înseamnă nu numai un 
exemplu, dar și un îndemn. 

Trecut-au doar alţi regi și împărați falnici 
prin porţile cetăților, în alaiul intrărilor trium- 
fale, înfășuraţi în fumul de tămâie răspândit 
de curteni: ce a mai rămas oare din visul 
deșertăciunii lor? lar pe acela, căruia nici 
după moarte nu-i iertau timiditatea profundei 
sale onestități sufletești, faptele Il așează la 
locul de fală, depe care amintirea îi înfruntă 

veacurile. Este aci judecata temeinică a desti- 
nului şi a dreptăţii. 

Ca principe moștenitor rămăsese într'adevăr 
în umbra puternicei figuri a lui Carol I. Prea 
puţini îi aflaseră tezaurul de cunoștințe și de 
erudiție, adâncul sentiment al credinţei și al 
misiunei Sale, ce erau să-l fie reazăm în zilele 
de restriște. Puţini bănuiau în el nemărginita 
putere de jertfă, care era să-L ducă la cele mai 
mari sacrificii ce se pot aștepta dela un om, 
un părinte şi un Rege. 

Şi totuși, în clipa în care, în faţa Adunări- 
lor Legiuitoare, a depus jurământul pe Consti- 
tuţia ţării, în zilele tulburi din toamna anului 
1914, a răsunat în toate conștiinţele româneşti, 
ca o chemare și o prevestire, legământul Său, 
de a rămâne în toate împrejurările „un bun 
Român“. Cuvântul acesta regal, l-a ţinut până 
la sfârșit, până dincolo de orice margine şi de 
orice stavilă. 

Urcase treptele tronului la o mare răscruce 
de vremuri. 

Obârșia Lui, sângele Său, amintirile copilă- 
riei și ale tinereţii Il legau, prin întreaga ţesă- 
tură a firelor lor nevăzute, de marele imperiu 
ale cărui arme le purtase, întocmai ca şi înain- 
tașii Săi, imperiul german, peste care neamul 
Său însuși ajunsese să domnească, în zile de 
strălucire și de glorie. 

De acest imperiu puternic și slăvit, România 
era legată de treizeci de ani, prin tratatul de 
alianță ce o apropiase de Austro-Ungaria. 

Dar timpurile se schimbaseră, Intrată tot 
mai mult sub cârmuirea maghiară, dubla Mo- 
narhie se arăta stăpânitoare tot mai vitregă 
Românilor așezați înlăuntrul hotarelor ei. In 
tendința ei de a cuprinde și mai departe pe- 
minsula Balcanică, ea se izbea tot mai mult ăe 
năzuinţele fireşti ale poporului nostru și căuta 
să le ridice în cale dușmăniile răscolite de 
iscusitele sale uneltiri, 

Războiul ce izbucnise suna pentru neamul 
românesc ceasul marei hotărâri: acum, or 
niciodată îi cădea zarul soartei, pentru a-şi 
înscrie dreptatea în istorie. A fost fapta nepie- 
ritoare a Regelui Ferdinand de-a fi înţeles 
această chemare şi de-a-și fi impus să o ur- 
meze. Cu drept cuvânt, pornind la războiul 
întregirii, doi ani după ce-și însuşise năzuin- 
tele și simțământul ţării, a nădăjduit că va 
învinge cele mai mari primejdii, de îndată ce 
se biruise întâi pe Sine însuși. Cuvântul pro- 
fetic al lui Nicolae Filipescu îi deschisese ca- 
lea: amintindu-i de destinul, înfrățit cu al 
său, al lui Mihai Viteazul, Ii urase să se înco- 
roneze la Alba Iulia sau să cadă pe câmpia 
Turdei. Regelui Ferdinand La fost dat să se 
încoroneze la Alba Iulia. 

Dar câte greutăţi, câte suferinţe înfruntate 
cu bărbăţie alături de neuitata Sa tovarășe de 
viață și de luptă, Regina Maria, până în ziua 
aceasta de izbândă şi de răsplată! 

S'au scurs astfel zilele de restriște ale retra- 
gerii, clipele de încordare eroică ale bătăliilor 

din Moldova, durerea păcii impuse de vrăjmaș, 
pentru ca în sfârşit să răsară iarăşi soarele 
nebiruit al nădejdilor împlinite. Dar Regele 
nu-și pierduse credinţa nici o clipă: „Această 
credinţă, spunea El la Iași voluntarilor arde- 
leni intraţi în -rândurile armatei române, Mia 
călăuzit când am luat armele și nu M'a părăsit 
cu toate suferinţele, cu toate durerile prin care 
am trecut. Purtată de milioane de inimi, din 
toate colțurile de unde sună dulcele grai ro- 
mânesc, ea va birui, căci ea netezește orice 
cale, umplând văile și sfărâmând munţii“. Iar 
chemându-și ostașii la noui lupte, atunci când 
apăsarea dușmană a fost înlăturată, El le 
amintea biruinţele dela Oituz, Mărăști şi Mă- 
rășești, pe cari vrăjmași și prieteni le ţineau 
minte de-opotrivă: „Arătaţi-le, le spunea El, 
că timpul de așteptare n'a putut să slăbească 
braţul ostașului român. Frații noștri din Bu- 
covina și din Ardeal vă cheamă pentru această 
ultimă luptă, ca prin avântul vostru să le 
aduceţi eliberarea din jugul străin“. 

Și cu ce mândrie de adevărat și bun Român 
se oprea El, după biruinţă, călcând pe plaiu- 
rile Bucovinei, la mormântul lui Ștefan cel 
Mare : „Chilia şi Cetatea Albă, la pierderea 
cărora a sângerat inima Ta, sunt ale noastre- 
Şi Ardealul pentru care Tu și viteazul Tău fiu 
Petru Rareș ați purtat armele victorioase peste 
munţi, este al nostru, Al nostru este malul 
Mării şi bogata Dunăre de Jos, Și tot după a 
Ta poruncă făcut-am răzeși în tot întinsul 

pământului românesc, pe toți aceia cari au 
purtat arma în timp de război, lucrând cu 
plugul în timp de pace“. Nu întâlnim în isto- 
ria noastră o pagină care să afle răsunet mai 
adânc în inimele româneşti, decât această dare 
de seamă a Regelui biruitor al Românilor, că- 
tre umbra glorioasă a Voevodului Moldovei. 
Cuvintele Regelui Ferdinand sunt într'adevăr 
cu atât mai mișcătoare, cu cât ele erau, întot- 
deauna şi în întregime de El, gândite, scrise 
şi mai ales, simțite. 

Ca și la sfetnicul Său de căpetenie, Ion I. C. 
Brătianu, D pătrunsese până în adâncul firii 
sentimentul istoriei românești de pretutindeni. 
„Mi-a fost dat, spunea El la mormântul lui 
Avram Iancu, în munții Țebei, Mie, întâiul 
Rege al României întregite, să vin aci să con- 
sfințesc încheierea unui lung și dureros proces 
istoric, în care era vorba de revendicarea ce- 
lor mai elementare drepturi de viață naţională 
şi de unitate sufletească a celui mai vechiu şi 
mai dureros popor din ţara aceasta care, pe 
lângă o muncă cinstită, dăduse din sânul său 
stăpânitorilor depe vremuri atâtea vieţi, atâţi 
generali vestiți şi încă un mare rege, 

Ai murit chimuit pe roată, tu nefericitule 
Horia, cu ai tăi. 

Iar tu, viteazule între viteji Avram Iancu, 
închis-ai ochii rătăcitori pe drumuri, singur 
numai cu fluerul tău, cu sufletul întunecat şi 
ne mângâiat, pentru că îți vedeai zădărnicită 
ținta faptelor tale. Și totuşi, jertfa voastră era 

sfântă, căci dreptatea s'a făcut, îndeplinindu- 
se înțeleapta vorbă a poporului: „Apa trece, 
pietrele rămân“, 

Le putea vorbi umbrelor măreţe ale trecu- 
tului cu deplină înţelegere, pentru că sufletul 
Său știuse să se înalțe la aceiași putere de 
jertfă pentru țară şi pentru neam: 

Jerifirea de Sine și de ai Săi, în clipa în care 
a pornit la războiul peste munţi, I-a încununat 
domnia cu cea mai mare glorie ce a fost hără- 
zită până astăzi unui stăpânitor al poporului 
român, 

O altă jertfă mai cumplită şi mai dureroasă 
însă, pentru că Il izbea în taina însăși a iubirii 
Sale de părinte, era să-l întunece sfârșitul, Și 
totuşi niciodată un Rege nu sa ridicat la o 
mai mare înălțime morală decât Ferdinand I, 
atunci când nu S'a dat în lături de-a schimba 
ordinea succesiunii la Tron, pentru că socotise 
că acesta era interesul Statului, 

Răbdarea, cu adevărat creştină, cu care a 
înfruntat suferința acestei hotărâri, mai cum- 
plită chiar decât chinurile boalei ce-l aducea 
sfârșitul, aşează în jurul chipului Său din ulti- 
mii ani, lumina ce înconjura altă dată icoanele 
sfinților. 

Cu o deosebire totuși: istoria veacurilor 
apuse a cunoscut desigur mulţi regi, pe cari 
biserica i-a socotit printre sfinți. Dar nu sunt 
mulți acei, cari arătând în împrejurările mari 
ale vieţii virtuțile sfinţilor, să fi rămas, mai 
presus chiar de aceste împrejurări, pururea 

credincioși datoriei de Rege. „Aduceţi-vă ne- 
contenit aminte, spunea El ostașilor Săi în 
pragul anului de biruinţă, 1919, că pe steagu- 
rile voastre sunt scrise cuvintele: onoare şi 
patrie; oriunde vă aflaţi, voi sunteți purtă- 
torii acestor două idei“. 

Dar pilda cea mai strălucită a împlinirii 
acestei lozinci le-a dat-o, prin viaţa şi prin 
faptele Sale, Regele lor însuși. Și nu ştiu de 
ce, încheind aceste câte-va rânduri închinate 
memoriei lui Ferdinand I, îmi revine tot mai 
stăruitor în minte din toate cuvântările Sale, 
îndemnul să arătăm lumii, că „timpul de 
așteptare n'a putut să slăbească braţul ostașu- 
lui român“, 


REGINA MARIA 


Unsprezece ani, aproape zi de zi, dela moar- 
tea Regelui Ferdinand, întregitorul de Țară, 
sa stins Regina Maria. 

Aceleaşi zile calde de Iulie au văzut desfă- 
șurându-se pe străzile Bucureştilor, convoiul 
solemn al înmormântărilor regale. Dar instinc- 
tul popular, care nu greșește, nu a făcut numai 
această apropiere de date. Ieri, în jurul tru- 
pului neînsufleţit al Reginei, ca și atunci lângă 
sicriul Regelui, a fost mai mult decât ritualul 
ordonat de protocolul Curţii: mulțimile cari 
s'au îndesat, acum ca și atunci, dealungul dru- 
mului îndelungat până la biserica lui Neagoe 
Vodă, au reprezintat ceeace nici un ceremonial 

nu a putut prevedea, ori înlocui: sufletul şi 
durerea unei naţiuni. 

La căpătâiul Regelui Ferdinand, omagiul se 
aducea sacrificiului; sentimentul de evlavie 
și de recunoștință se îndrepta către Acela, care 
ştiuse, în ceasurile de cumpănă, să jertfească 
intereselor supreme ale Statului şi ale Neamu- 
lui tot ce avusese mai scump, acela în care 
Regele, de atâtea ori a biruit pe om, 

La mormântul proaspăt al Reginei Maria, 
prinosul de evlavioasă închinare a fost stăpâ- 
nit mai cu deosebire de amintirea neînfrântei 
și nebiruitei Ei vitejii — aș fi scris bărbăţie, 
de nu era nepotrivit cuvântul pemtru femeia 
ce a fost, în deplinătatea facultăților şi însu- 
şirilor ce I-au încununat viaţa. 

In gândul poporului în care se toarce uneori 
mai sigur firul istoriei decât în scrisul fățarnie 
al cărturarilor, rămâne o lature fundamentală 
ce stăpânește toate celelalte și dă pecetea 
domniei și domnitorului: tot atât de sigur, 
dacă nu mai mult, decât din citirea hrisoave- 
lor, se desprinde pentru ce un Voevod a fost 
Viteazul, iar altul cel Cumplit. Aceiași jude- 
cată anonimă s'a rostit în sentimentul de jale 
al Țării pentru Regina Războiului şi a Intre- 
girii: el a ştiut să desprindă, mai presus de 
frumuseţea trupului şi de pătrunderea minții, 
vitejia cu care a înfruntat răspunderile și pri- 
mejdiile. 

Deaceea, depănând amintirile ce se înşiră în 
jurul lespedei dela Curtea de Argeş, acelaș 

sentiment mă îndeamnă să stăruiesc asupra a 
două împrejurări. 

Una din ele o ştiu numai din auzite. Eram 
rănit, la Iaşi, când într'o zi cețoasă de Octom- 
brie a anului 1917, Regina a sosit fără veste în 
pădurile Cireşoaei, și a stăruit să pășească 
până în șanțurile cele mai înaintate ale liniilor 
noastre. Camarazii mi-au arătat pe urmă locu- 
rile pe unde călcase, postul trăgătorului la 
margine de tranșee, la câţiva metri doar de 
șanțul dușman, de care îl despărțeau rețele 
încolăcite de sârmă ghimpată în desișul co- 
drului. 

Și atunci se mai întrebau, de fusese vis sau 
aevea: femeia mândră care voise să arăte că 
stă cu trupul şi cu sufletul alături de cel mai 
primejduit dintre străjerii "Ţării Sale, care 
înaintase până unde prea puţini, dintre cape- 
tele încoronate sau chiar mai marii oștilor 
şi-au purtat vreodată pașii, până acolo unde 
a putut auzi, dela o tranșee la alta, glasul 
însuși al vrăjmașilor cari nici nu-și puteau 
închipui cine se afla atât de aproape de ţevile 
puștilor şi mitralierelor. Unii sau întrebat, 
văzând  neînduplecata Ei hotărire, dacă în 
zilele acele de restriște, nu a căutat moartea. 
Dar moartea a recunoscut vitejia și şi-a întors 
drumul. 

A doua amintire e mult mai proaspătă. Sa 
implinit aproape anul, de când am văzut-o 
ultima oară. M'a primit, după boala lungă și 
grea ce-l istovise trupul, în castelul Ei dela 

Pelişor, lar ca o chezășie că suferinţele nu-I 
clintăseră puterile și spiritul de luptă, ma 
primit în picioare, de-abia rezimată de spatele 
unui scaun: a voit să păstrez această icoană 
a amintirii Ei, imaginea însăși a energiei și a 
rezistenții, Imi rămân adânc întipărite în 
minte cuvintele ce le-a rostit: câtă grijă nu 
cuprindeau, câtă frământată prevedere — cum 
se întâmplă uneori în amurgul vieții — pentru 
viitorul Țării și al Dinastiei. Dar un sentiment 
a covârşit toate celelalte: admirația pentru 
curajul senin, ce biruise și atunci toate durerile 
şi toate slăbiciunile. 

Alţii vor scrie despre farmecul neîntrecut 
al femeii, despre însușirile scriitoarei, despre 
inteligența Suveranei care a stat alături în 
grele împrejurări, sfatului Regelui şi al oame- 
nilor de stat, ctitori ai României de astăzi. 
Poporul a ştiut însă și a simţit că Regina a 
fost Vitează : el nu putea împleti, la mormân- 
tul Ei, mai minunată și mai strălucitoare cu- 
nună. 


NICOLAE IORGA 


Nu mai știu cu ce prilej de comemorare, 
sunt acum câţi-va ani, ajunsesem să mă întreb 
ce va fi, într'o vreme pe care o socoteam și o 
doream cât de îndepărtată, clipa în care Nico- 
lae Iorga nu ar mai fi printre noi. Va fi în- 
conjurat sfârșitul său, de aceleași onoruri, de 
aceleaşi mărturisiri de admiraţie și de respect, 

cari l-au însoţit în timpul vieţii, sau vor răsări 
atunci unele din criticele și adversităţile cari 
nu îndrăzniseră să se manifeste mai devreme ? 

Ceeace nu puteam prevedea era însă tăce- 
rea care sa lăsat în jurul mormântului său 
proaspăt, ca o pâclă rece de sfârșit de toamnă. 

In urma tragediei, deabea de sa ridicat un 
glas răsleț pentru a rosti un. cuvânt de pome- 
nire creștinească, Mi-a fost dat să citesc în 
revista vrăjmașilor noştri și ai săi (Nouvelle 
Revue de Hongrie, Ianuarie 1941), un omagiu 
de recunoaștere a uriașei sale opere, fără ca 
la acea dată o publicaţie românească, să fi 
îndrăsnit măcar a o aminti. 

Nu e nici acum de altfel locul de a arăta 
tot ce a însemnat Nicolae Iorga în viaţa fră- 
mântată a neamului nostru. 

Trebuie ca timpul să ne redea seninătatea, 
trebuie ca trecerea vremii să ne așeze mai lim- 
pede în judecata istoriei pentru ca să se vadă 
deplin şi fără părtinire contribuţia ce a adus-o 
istoriei universale şi culturii Românilor, cari 
alcătuiesc cea mai largă parte a neobositei sale 
activităţi. 

Ceeace se poate spune şi trebuie spus, este 
însă că nu-i unul din generaţia din care fac 
parte, sau din altele cari au precedat-o şi au 
urmat-o, dintre toţi acei ce s'au îndeletniciţ cu 
studiul istoriei, care să nu-l fi apropiat, fie 
pentru a-i urma prelegerile, fie pentru a că- 
păta îndemnul și îndrumarea ce se arăta întot- 
deauna gata să le dăruiască fiecăruia. 

Dar nu vreau să reamintesc astăzi nici munca 
învățatului, nici frământările vieţii sale poli- 
tice, nici chiar avântul Sămănătorului, În zilele 
pe cari le trăim, o singură lature a acţiunei lui 
Nicolae Iorga trebuie să fie pururea vie în a- 
mintirea noastră : lupta sa de decenii pentru 
afirmarea şi biruința idealului naţional, 

Ar fi desigur o eroare și o nedreptate să ni-l 
înfățișăm izolat în manifestarea acestor re- 
vendicări. Născut acum şaptezeci de ani, el 
aparține acelei generații de întregitori de ho- 
tare, urmași vrednici ai acelei a întemeietori- 
lor şi ctitorilor României moderne. Oameni de 
Stat, învăţaţi, scriitori, deasupra curentelor di- 
verse de gândire şi de păreri i-a unit din vârsta 
copilăriei şi de pe băncile şcolii o singură vo- 
ință: aceia de a așeza neamul în marginele fi- 
rest ale drepturilor ai ale năzuinţelor sale. Pu- 
teau fi desigur vederi deosebite în ce priveşte 
mijloacele și momentul ` unii se arătau stăpâ- 
niți de misiunea României la porţile Răsăritu- 
lui, alţii râvneau să asigure mai întâi apărării 
sale viitoare, cetatea firească a munților. Dar 
nici unul nu așeza! vre-un gând de partid sau 
de facțiune deasupra nației, nici unul nu con- 
cepea datorie mai înaltă și mai imperioasă de- 
cât lupta pentru dreptatea ei, ce va să vie. Nu 
se iviseră atunci nici Statul totalitar, nici con- 
cepțiile sale de conducere si. de organizare. 
Dar acțiunea în serviciul cauzei naţionale era 
totală, din partea tuturor, în orice domeniu si 
cu orice prilej. S'au adus pe urmă critici, mai 

mult sau mai puţin întemeiate, cu deosebire 
scrierilor istorice ; s'a vorbit mai ales de către 
vecinii noștri dela Apus şi dela Miază-Zi, de 
o deformare patriotică a științei și a gândirii 
românești ` aceasta a fost marea învinuire pe 
care au îndreptat-o împotriva lui Nicolae Iorga. 
S'a văzut însă deabea acum, cu ce diabolică 
iscusință ştiuseră să întoarcă aceleași arme în 
folosul lor, și sub masca unei restabiliri a a- 
devărului, să ducă la rândul lor o luptă totală 
și totalitară împotriva unității românești. 

In lumina acestor împrejurări, ne este oare 
îngăduit să ne amintim altceva, decât că am 
citit în 1917 „Neamul Românesc“ în tranșee, 
iar în zilele grele din 1918, la Iaşi? Orice s'ar 
fi petrecut pe urmă, orice învinuiri s'au adus 
şi ar mai putea aduce — dar care dintre mu- 
ritori rămâne ferit de ele? — istoria va recu- 
noaște cine a cutreerat cu pași de prooroc sa- 
tele din Ardeal și drumurile din Basarabia: 

Cât de mult ne lipsește cuvântul acesta as- 
tăzi! Câtă nevoie era pentru menţinerea nă- 
dejdilor firești ale neamului, de credința ne- 
zdruncinată a lui Nicolae Iorga că odată va fi 
dat iarăși „vitejiei drepte să biruiască“, atunci 
când conducătorii noştri vor ști să așeze în 
slujba dreptăţii care nu piere, vitejia ce au do- 
vedit-o întotdeauna ostașii României, 

Cu acest înțeles veșnic, deasupra frământă- 
rilor politice cari își schimbă cursul cu nevoile 
vremii, amintirea lui înseamnă mai mult decât 
o pagină de reculegere și de pomenire, Ea ră- 

mâne un drapel al năzuinţelor dela cari nu am 
abdicat și nu abdicăm. 

Mijloacele și metodele pot fi deosebite; ele 
se potrivesc cu posibilităţile şi concepţiile fie- 
căruia. Ţinta nu poate fi însă decât una. 

O naţiune este o conștiință morală: această 
definiţie a unor vremuri de gândire și de ideal 
își păstrează totuși în veacul nostru de fier 
întreaga ei valoare. Dacă poate fi o mângâere 
pentru acei cari îl deplâng, afle că tragedia ce 
i-a întunecat sfârșitul face din memoria lui 
Nicolae Iorga, unul din factorii de seamă cari 
întăresc astăzi conștiința morală a naţiunei 
române. 

Doamnelor şi Domnilor, t) 


Trebue să încep cu câteva cuvinte de lămu- 
rire și în acelaș timp de scuză. Văd că afişele 
anunţă în ciclul de Vineri o conferință despre 
„Unire“ şi intenţiunea mea, astăzi, este să 
vă vorbesc — deși nu este ziua — despre Mol- 
dova în cadrul ciclului „Pământ şi suflet ro- 
mânesc“. 

Care este scuza? Când m'am întors luna 
trecută am găsit pe masa mea de lucru o hâr- 
tie, cu aspect oficial, care semăna a ordin de 
mobilizare. Şi într'adevăr era un ordin de mo- 
bilizare, dar la Universitatea Liberă; pe a- 
cesta, erau trecute două conferințe: una des- 
pre Moldova în ciclul de Miercuri, cealaltă 
despre „Unire“ în ciclul de Vineri. 

Ca soldat disciplinat, ştiu că ordinele tre- 
buesc executate. Dar la data la care îmi venea 
conferința despre Moldova nici timpul nu-mi 

v 
1) Conferinţă în ciclul Universității Libere, 28 Noem- 
vrie 1941. 

ajungea s'o pregătesc, nici glasul ca s'o rostesc. 

Și atunci cu părere de rău a trebuit so a- 
mân şi să vorbesc azi în ziua destinată „Ci- 
clului Unirei“ despre Moldova. 

Totuşi am impresia că nu este cu totul o 
nepotrivire. Am impresia că ambele subiecte 
se confundă, că oarecum se contopesc, pentru 
că parcurgând cât de vag şi de repede trecutul 
Moldovei și mai ales trecutul ei recent, nu pu- 
tem să nu ne convingem că ea constitue un 
factor esenţial şi o piatră de temelie a unirei 
Românilor, a tuturor unirilor românești. 

Imi îngădui deci să cred că nu este numai 
o potrivire a întâmplării, că cele două subiecte 
se confundă într'o singură conferinţă. Sper să 
vă pot demonstra aceasta mai limpede către 
sfârșitul conferinţei de azi, 

Odată ce ne-am hotărât asupra subiectului : 
„Moldova“, să vedem cum se desvoltă un ase- 
menea subiect ? 

Mi s'a părut din capul locului că mi se în- 
făţişează două moduri de a-l înțelege, două 
metode de a-l desvolta. 

Moldova ! 

Aşi putea să fac în fața Domniilor-Voastre 
o evocare cu caracter poetic, sentimental. Sunt 
sigur că în sufletul tuturor vibrează aceiaş căl- 
dură, aceiași iubire pentru Moldova. 

Aşi putea încerca să privinf Moldova din 
lunca Mirceștilor lui Alecsandri, de sub teiul lui 
Eminescu, să privim cu Sadoveanu cum ,,Ve- 

nea o moară pe Siret“, sau să ne urcăm cu 
Ion Pillat pe dealurile lungi ale Miorcanilor. 

Nu este dat oricui să fie poet. Insă desigur 
că în sufletul multora dintre Dvs. sunt nume 
evocatoare, sau e măcar dorul pe care l-am sim- 
DI astă vară în nemărginirea stepei din răsărit, 
când uneori răsărea în zare vedenia unor coa- 
me albăstrii de dealuri, ce ne aminteau de 
plaiurile tot mai depărtate ale Moldovei. Dar 
rostul acestor vremuri este altul, după cum 
alta este porunca împrejurărilor. 

In vremuri de război, spuneau strămoșii, 
poezia tace în mijlocul armelor. M'am întors 
deci la preocupările ceasului de astăzi şi am 
constatat că războiul ridică probleme pe care 
le impune porumncitor atenţiei noastre. 

Mai ales un război ca acesta care ne cere to- 
tul pentrucă se dă pentru tot, pentru ființa în- 
săşi a pământului și a sufletului românesc. 
Căci nu numai oamenii trebuesc mobilizați, ci 
trebuesc mobilizate și gândirea și cuvântul. 

Deaceea, în conferința mea de astăzi, să nu 
așteptați evocări literare, ci voi examina reali- 
tăți mult mai poruncitoare, mult mai aspre, 
realitățile geografice şi, istorice care se leagă 
de numele Moldovei. 

Aceasta cu atât mai mult cu cât şi pentru 
Moldova ca și pentru alte ținuturi românești, 
pofta de asuprire a dușmanilor noștri şi râvna 
lor de jaf, de pradă, de nimicire îmbracă ade- 
sea o haină mai mult sau mai puţin ticluită 
din minciună, din drepturi închipuite. 

Deaceea, m'am gândit că este bine ca să-mi 
încep expunerea, printr'o scurtă privire, nu 
asupra modului cum vedem noi Moldova, ci a- 
supra modului cum o privesc alţii, cum o pri- 
vesc aceia care de trei ori în cursul unui veac 
au încercat s'o smulgă în total sau în parte, cum 
se oglindește această problemă în gândirea lor, 
cum formulează punctul lor de vedere asupra 
acestui ţinut, pe care noi îl integrăm în sufletul 
și în pământul românesc. 

Am căutat şi am avut prilejul în cursul a- 
cestei veri să mă documentez ceva mai mult 
şi asupra punctului de vedere rusesc sau mai 
de grabă sovietic, pentrucă mi sau înfățișat 
publicațiuni mai recente si am găsit în ele 
afirmaţiuni care mau uimit ai care de sigur 
vă vor uimi şi pe dvs. 

Prima mărturie care mi-a căzut în mână se 
afla într'o revistă foarte răspândită acolo: ,„Is- 
toricul marxist“ şi anume un articol al unui 
oarecare Nartsov, scris în toamna anului tre- 
cut şi intitulat: „Destinele istorice ale Basa- 
rabiei și Moldovei“. Deci, după aparenţe o 
privire ştiinţifică şi obiectivă. 

„Destinele acestei ţări sunt legate din cele 
mai vechi timpuri de acele ale Rusiei de mia- 
zăzi“. 

In cursul expunerii găsim o serie de afir- 
maţiuni foarte categorice. De pildă „de abia 
la sfârșitul veacului al XIV-lea Moldova s'a 
întins până la Prut“; Doamne fereşte nu tre- 

cuseră Voivozii ei în ţinuturile dintre Prut și 
Nistru. 

„Granițele Moldovei până la sfârşitul seco- 
lului al 14-lea erau numai până la Prut. Intre 
Nistru si Prut trăiau Ucrainieni, Rusini... 

„La anexarea Basarabiei către Rusia ea era 
locuită de diferite popoare. In județul Hotin 
locuiau Rusini, Ucrainieni și în parte Ruşi. Ru- 
sinii se numeau galițieni, ca oameni emigrați 
din Galiţia în urma asupririi catolice“. 

„Principala massă a Rusinilor trăește acolo 
din primele secole ale erei noastre. Ei sunt 
descendenții celor mai vechi ramuri ale slavi- 
Jor orientali“. 

Deci autohtoni fără discuţie; pământ de 
străveche populaţie slavă. 

„Bulgarii sunt colonizați ca fermieri în jud. 
Bender şi Ismail. Evreii sunt aşezaţi din sec, al 
XV-lea și al XVI-lea. Cuvântul de „jupân“ 
arată origina lor sud-dunăreană, acesta fiind un 
titlu onorific la slavii de sud“. 

Să trecem mai departe. Aflăm de pildă că 
nu de astăzi sunt revendicări nu numai asupra 
Basarabiei, ci şi asupra întregei Moldove. 

„In programul  decabriștilor se prevedea 
anexarea Moldovei la Rusia“. 

„Abia în 1917 a început să se vorbească de 
ocuparea românească a Basarabiei. Presa ro- 
mână a desminţit svonul, dar cercurile guver- 
namentale românești s'au înţeles cu imperia- 
liştii Franţei și Angliei pentru a răpi Rusiei 
Basarabia. 

„Massele poporului basarabean erau protiv- 
nice anexiunei la România, propagandiștii ei 
erau uciși...““, 

„Aceasta — spune autorul — a fost întâia 
intervenţie a imperialiştilor împotriva Rusiei 
Sovietice“. ` 

„La 24 Ianuarie Sfatul Țării proclamă re- 
giunea basarabeană independentă și la 27 Mar- 
tie anexiunea la România, păstrând autonomia“, 

Niciodată stăpânii sovietici nu au recunoscut 
ocupația. 

Este interesant că nu se oprește asupra 
actului unirei Basarabiei cu România, ci trece 
ușor asupra lui. In schimb: 

„La 25 Noembrie 1918 Sfatul Ţării a pro- 
clamat anexiunea fără condițiuni. 

Autorul califică drept falsificare, șantaj, si- 
luire brutală actul de desființare a autonomiei 
basarabene dela sfârşitul lui Noembrie 1918. 

După aceasta urmează o descricre paralelă 
a destinului nefericitei Basarabii, căzută în 
mâinele nelegiuite ale stăpânirii românești și 
a Moldovei sovietice de dincolo de Nistru. 

„Izbitor contrast îl oferă Basarabia răpită de 
boerii români. Starea de asediu este formal 
redusă în 1928 la zonele de graniță; în reali- 
tate peste tot este regim arbitrar și violenţă. 
Populaţia Basarabiei întreţine cu hrană și 
furaj armata de 50.000 a boerilor români“, 

Concluzia se impune. După ce se constată 
că în Basarabia, numai în primii zece ani au 
emigrat peste 300.000 oameni în Rusia Sovie- 

tică, în acelaș timp au fost emigrări în, massă 
ale muncitorilor şi mai ales ale ţăranilor în 
străinătate“. 

Ne aducem aminte cum se îmbulzeau atâţia 
oameni, dar ca să treacă dincoace de Nistru. 
Să ajungem însă la concluzie, 

„O ţară bogată, etc. etc. ajunge în stăpâni- 
rea boerilor și capitaliștilor români la foamete 
şi sărăcie. Răscoalele dela Hotin din 1919 şi Ta- 
tar-Bunar din 1924 arătau cât de mult luptau 
țăranii și muncitorii basarabeni împotriva ocu- 
pației românești. Se dovedise minciuna liberei 
voințe a unirii Basarabiei cu România. 22 de 
ani au luptat pentru libertate şi în fine armata 
roşie i-a eliberat. 'Toate fericirile sunt în pers- 
pectivă pentru noua republică a U. R. S. S. 
care se va desvolta în toate direcţiile, ajun- 
gând la desăvârșitul comunism sub conducerea 
partidului lui Lenin-Stalin“. 

Am mai răsfoit şi alte publicaţiuni oficiale 
şi anume însuși „Almanahul sovietic“ care în 
termeni asemănători descrie aceleași împreju- 
rări, calificând Basarabia ca străvechiu terito- 
riu al Rusiei: 

„In anul 1918 România folosind slăbiciunea 
militară de atunci a Uniunei Sovietice (Rusia) 
a luat prin violență Basarabia. Protectorii im- 
perialiști ai României, după directivele cărora 
au acționat ocupanţii, au recunoscut „de drept“ 
actul arbitrar al României“, 

„Luarea cu sila a Basarabiei realizată împo- 
triva populaţiei ei muncitoare, Uniunea Sovie- 

Dcä niciodată n'a recunoscut-o. Muncitorimea 
Basarabiei nu sa împăcat cu silnica ocupaţie 
militară română“, 

După aceea iarăși aceeaș paralelă între feri- 
cirea de peste Nistru și sărăcia de dincoace: 

„In 22 de ani de stăpânire a boerilor români 
și a jandarmilor, Basarabia sa transformat 
Intro ţară de cerșetori. Dar de altă parte, pe 
țărmul de est al Nistrului în acea vreme pro- 
gresa o industrie înfloritoare“. 

Concluzia trebue reținută pentrucă este 
întradevăr de o surprinzătoare duioșie. Astfel 
-— ne spune autorul — s'a desvoltat cultura 
în noua Republică Sovietică, s'a desvoltat, na- 
tională în formă, socialistă în conţinut cultura 
moldovenească. 

„In decursul veacurilor stăpânitorii străini 
au smuls părți din norodul moldovenesc. El a 
căzut sub stăpânirea sultanilor turci, a șlahtei 
polone, a guvernatorilor ţariști, a boerilor ro- 
mâni. Acum poporul moldovenesc sa unit 
într'un singur stat socialist-sovietic'“. 

In sfârșit, nu pot să nu amintesc și de grija 
cu care stăpânirea vecinilor noștri se ocupa 
de cultura moldovenească. 

Iată ceeace s'a putut citi la data de 8 Iunie 
în „Moldova socialistă“: este un articol de 
fond intitulat „Ortografia nouă a limbii româ- 
nești“ : 

„Creind cultura nouă socialistă  moldove- 
nească noi nu putem să nu luăm în socoteală 
moștenirea culturală a norodului moldovenesc, 

nu putem să trecem alături de moștenirea lite- 
rară a clasicilor care au eşit din sânul noro- 
dului moldovenesc. 

Norodul moldovenesc are o moștenire bo- 
gată în literatură, în folclorul narodnic. El a 
avut în trecut scriitori vestiți ca Creangă, Emi- 
nescu, Neculce, Alecsandri și alţii, eroi narod- 
nici, ca Ștefan cel Mare, care a luptat pentru 
interesele norodului său. 

Institutul de Cercetări științifice al Repu- 
blicei noastre a studiat adânc ortografia limbii 
moldoveneşti, care a ființat pân amu, și care 
era bazată numai pe principiile fonetice. In 
rezultatul acestei cercetări științifice, s'a do- 
vedit că ortografia veche împiedeca mult în 
desvoltarea limbii moldovenești și că în con- 
dițiile noui de amu îi de trebuință o ortogra- 
fie nouă bazată pe principiile etimologice. 

Ocupanţii români au dăunat mult destă- 
șurării culturii moldoveneşti. Ei au introdus 
cu deasila în Basarabia șriftul latin, au româ- 
nizat limba moldovenească. Din primele zile 
ale stabilirii puterii sovietice în Basarabia îi 
înfăptuită trecerea scrierii moldovenești la 
șriflul rus. Aceasta apropie norodul moldove- 
nesc de noroadele frățești ale marei Uniuni 
Sovietice. Tot în această vreme îi curăţită 
limba moldovenească de cuvintele şi termenii 
de salon românești și franțuziţi“. 

Ca o încheiere firească a tuturor acestor 
publicațiuni şi a acestei propagande, precum 
vedeţi foarte susținută la răsăritul "Țării noa- 

stre, tot așa de susținută cum a fost în alte 
direcțiuni geografice, este evident logică con- 
cluziunea conținută în însuși ultimatim-ul dela 
26 Iunie 1940: 

„In 1918 România, folosind slăbiciunea mi- 
litară a Rusiei a desprins din Uniunea Sovie- 
tică (Rusia) o parte din teritoriul ei, Basarabia, 
violând astfel unitatea seculară a Basarabiei, 
locuită în principal de Ucrainieni cu Repu- 
blica Ucrainiană. Astăzi, când slăbiciunea mi- 
litară a U, R. S. S, aparține trecutului, U. R. 
S. S. consideră necesar şi oportun, în interesul 
stabilirii adevărului...“, 

Ce a urmat ştim cu toții, Vă aduceți aminte 
că în acel document oficial al diplomaţiei So- 
vietice se introduseseră termeni care poate ar 
fi mirat pe autorul ideologiei marxiste: Basa- 
rabia era considerată ca un fel de capital şi 
pentru ocuparea ei ni se cereau procente, iar 
aceste procente erau ţinuturile de Nord din 
Bucovina. 

Dar nu era numai atât, Creionul d-lui Mo- 
lotov pornise să treacă peste Moldova până 
dincolo de Dorohoi, Toate acestea erau doar 
etapele unei expansiuni mult mai mari care nu 
se oprea nici în Basarabia nici în Bucovina, şi 
nici în Moldova şi care desigur trebuia să se 
reverse peste întregul pământ românesc, peste 
toată Europa, constituind astfel cea mai mare 
invazie din zilele lui Gingis Han, cea mai mare 
primejdie care sar fi arătat vreodată în vre- 

murile frământate ale desvoltării noastre na- 
tionale, 

Dar se mai întreabă poate cineva pentru ce 
am stăruit la începutul acestei expuneri asupra 
acestei propagande sovietice, care cuprinde 
minciuni atât de grosolane și atât de sfidă- 
toare? Dar ce nevoe avem să le combatem ? 

Totuşi, experiența ultimilor 20 de ani ne 
învață că noi am subestimat minciuna. Min- 
ciuna este o forță. Când ea este afirmată cu 
hotărîre şi cu perseverență, când nu întâm- 
pină îndată opunera adevărului, ea este în 
stare să ducă la mari și neașteptate realizări. 

Când agresivității minciunii nu i se opune 
decât pasivitatea, atunci fireşte, ea ajunge să 
sdruncine și credințele unora și buna credință 
a altora. 

Este o veche zicătoare: Calomniaţi, calom- 
niaţi, va rămâne totdeauna ceva. Formuia a 
fost modernizată: minţiţi, minţiţi, dacă nu se 
opune adevărul minciunii, tot va rămâne ceva 
măcar un arbitraj, 

Deaceea cred că datoria noastră este să 
combatem minciuna cu toată puterea, cu 
toată convingerea noastră, oricum, oriunde și 
oricând. : 

Rămâne doar ca să închei acest paragraf o 
simplă întrebare: dacă clasicii narodnici ai 
literaturii moldovenești se cheamă Creangă, 
Alecsandri, Eminescu, mă întreb, poate vă veţi 
fi întrebat și Dvs., cum vor fi învățat şcolarii 
sovietici povestea lui Mos Ioan Roată, cum 

vor fi ascultat „latina gintă“ a lui Alecsandri, 
și mai ales cum vor fi citit faimoasa doină 
„dela Nistru pân'la Tisa, tot Românul plânsu- 
mi-s'a...“. 

Să trecem acum la partea care ne privește 
mai de aproape: ce putem opune concepţiei 
rusești, concepției dușmane a Moldovei? care 
este concepția noastră? ce importanță pre- 
zintă Moldova pentru pământul românesc ? 

Poate ar fi necesar o hartă, dar nu este 
nevoe pentrucă fiecare din noi are sub ochi 
imaginea întregului pământ românesc. In ochii 
noștri Moldova apare ca cel mai autentic pă- 
mânt carpatic ; este în mod esenţial o prelun- 
gire carpatică. 

Ceeace s'a spus altă dată despre Egipet că 
este un „dar al Nilului“ se poate spune astăzi 
despre Moldova că este „un dar al muntelui“. 
Toate râurile ei îşi au izvorul în munţi: Si- 
retul, Prutul, Nistrul. Despre Nistru s'a spus, 
cu drept cuvânt, că este ultimul râu carpatic 
la răsăritul  Continentului. Toate celelalte 
rîuri, mai la răsărit pornesc din nemărginirile 
stepei şi nu au contact cu muntele. Acest 
lucru apare și mai clar pentru cine călătorește 
prin văzduh. Pentru acela care a avut prilejul 
să străbată cu avionul distanța dela Nipru sau 
dintre Nicolaev şi Tighina, contrastul este 
aproape mai limpede ca pe o hartă. Până la 
Nistru, până la marginile Tighinei nu vedem 
decât întinderea imensă şi monotonă a pămân- 
tului, veşnic acelaş, cu sate rare răsfirate, ici, 

colo cu rîuri şerpuind alene spre Marea pe 
care o întrezăreşti în depărtarea zării, fără 
nici un punct de sprijin, fără nici un detaliu 
caracteristic care să fixeze ochiul, care să se 
identifice cu o localitate sau un ținut. De cum 
te apropii însă de Nistru, peisagiul se schimbă 
deodată. Dealuri se ridică, păduri pe aceste 
dealuri, sate cățărate pe coastele lor, orașe 
așezate la întretăere de văi. Chișinăul, Iaşul, 
iot mai numeroase spre poalele munţilor. 

Este adevărat că acest contrast este izbitor 
mai ales la Tighina, Mai spre Nord, dealurile 
Basarabiei se revarsă și dincolo în oarecare 
măsură spre Podolia. Mai la Sud, este stepa 
care se revarsă dincoace prin prelungirea ei 
Bugeacul. 

Geografi învăţaţi au distins însă aci marginea 
a două regiuni, a două lumi, profund deosebite. 
Una la răsărit, de imobilitate, de straturi de 
pământ care au rămas aceleași dela începutu- 
rile vieţii pe globul nostru, cu încete revărsări 
de apă peste întinderile sale; iar dincoace în 
țările noastre o regiune de frământări care nu 
sau sfârşit — dovadă cutremurul — și care face 
ca să se ridice aici la marginea de Est a conti- 
nentului masive muntoase şi prelungirile lor. 

Spaţiul acesta dintre munte, dintre Dunăre, 
Mare şi Nistru, constitue deci din punct de 
vedere geografic cea mai firească unitate. O 
unitate stăpânită de o cetate muntoasă și pă- 
duroasă care se află în colţul Bucovinei, o 
unitate care are totuși o poartă deschisă asu- 

pra stepei dela răsărit. Este aici o prelungire 
a stepei ruseşti, care prin Bugeac ajunge la 
Gurile Dunării, poarta prin care se vor revărsa 
năvălirile din răsărit, căreia i sa dat numele 
turcesc al Tighinei, Bender, ceeace înseamnă 
de fapt poarta destinului istoric al Moldovei. 

Iată deci cele două elemente, cele două mar- 
gini: pe de o parte muntele pe care se rea- 
zimă, de unde vor veni descălecătorii şi înte- 
meietorii țării. Pe de altă parte, poarta prin 
care s'a făcut revărsarea periodică a năvălito- 
rilor care în decursul veacurilor va întrerupe și 
va tulbura aceste întemeieri și statorniciri. 

Cadrul este tras, trec repede asupra conți- 
nutului. De ce să pierdem timpul cu împreju- 
rări prea bine cunoscute ? 

Ajunge să amintim că acest tablou s'a sta- 
tomnicit în istorie din vremurile cele mai străve- 
chi, Obiectele descoperite la Cucuteni arătau o 
civilizație de tip egean, ca altele în părțile de 
miază-zi ale Europei. Peste ea a venit însă 
valul Sciţilor cu acea artă ciudată în care 
animalul juca un rol de seamă, animalul ca 
figură centrală a ornamentului, animalul din 
turmă sau pradă de vânat. Asemenea alterna- 
tive găsim la toate etapele desvoltării acestui 
pământ românesc. Le găsim în contrastul din- 
tre Dacii statornici şi Sarmații năvălitori, Le 
găsim în toate mnăvălirile care începând cu 
Hunii, urmând cu Avarii, Bulgarii, Maghiarii, 
Pecenegii, Cumanii, și isprăvind cu Tătarii 

Sau revărsat şi au cuprins pământul moldo- 
venesc. 

Sub aceste mnăvăliri s'au strecurat factori 
ceva mai statornici, în urma oștilor au venit 
cetele slave care au poposit și au trecut mai 
departe. Cred că ar fi o eroare să se creadă 
că din timpurile cele mai vechi sau stabilit 
și au rămas. Triburile lor au trecut peste pă- 
mântul românesc căutând alte meleaguri, nu 
ținutul acela sălbatec pe care îl înfățișa atunci 
Moldova. Moldova de fapt până la Evul Mediu 
se înfățișa ca o „ţară a nimănui“, o ţară săl- 
batecă așa cum o vedem în legenda Descăle- 
cării. Cine nu are în minte acel basm al copi- 
lăriei noastre: Dragoș Vodă trecând munţii şi 
fugărind „zimbrul“, până la Moldova pe care 
o numeşte după căţeaua care se îneacă în râu. 

Legenda însă conţine o parte de adevăr. 
Acesta este aspectul de atunci al Moldovei, re- 
giune sălbatecă, foarte puţin locuită. Este re- 
giunea în care poporul românesc a pătruns mai 
târziu decât aiurea, deși vor fi fost și unele 
elemente străvechi, însă şi aci se afirmă încă- 
odată miracolul sau enigma care se leagă de 
istoria noastră şi anume că numai poporul 
românesc a dat aci naștere la o viață propriu 
zis istorică. 

Numai atunci când prin infiltrări naturale, 
coborând în cete din munţi, Românii au cuprins 
spaţiul dimtre munţi până la Nistru şi vom vedea 
îndată și peste Nistru, numai atunci sa găsit 
conjonctura favorabilă pentru întemeiere, pen- 

tru descălecare, pentru voevodat şi stat. Sub 
această legendă se ascunde însă realitatea isto- 
rică: între negustorii orașelor din Galiția şi 
acei din porturile Mării Negre trebuia făcută 
o legătură. 

In acelaş timp retragerea 'Tătarilor crează 
aci un gol care trebuia umplut. Pe de o parte 
dinspre miază-zi, domnii Basarabi ai Munteniei 
încep să-și întindă stăpânirea şi asupra Basa- 
rabiei de Miază-zi. Denumirea de Basarabia nu 
se aplica la început întregului ţinut dintre 
Prut şi Nistru, ci numai părții de miazăzi a 
acestuia. 

Dela apus împingeau Regii unguri, urmări- 
torii 'Tătarilor, Dela Nord pornise expansiunea 
polonă. La mijloc era un spațiu gol care tre- 
buia umplut şi aceasta a fost conjunctura pe 
care au folosit-o Voevozii noștri. Aceasta a 
fost impusă şi de împrejurările politice dar şi 
din necesitatea de a păzi drumul nou, drumul 
moldovenesc, drumul negoţului internațional 
care lega, prin Galiţia, Europa Centrală de 
Marea Neagră şi care cerea o ordine de stat 
așezat, Este cu atât mai remarcabil cu cât de 
îndată ce s'a născut această formaţiune poli- 
tică s'au atins şi hotarele, graniţele ei fireşti. 

Aceiaș generație, cum s'a spus, a realizat şi 
întemeerea statului și expansiunea lui cea mai 
mare dela 1359 și până la 1390 când Roman 
Vodă se intitulează domn al Moldovei „dela 
munte până la mare“... 

Odată cu întemeerea statului s'a născut şi 

conștiința misiunei, a misiunei care ne defi- 
nește nu ca o prelungire a stepei răsăritului, ci 
ca un şanţ de apărare al Apusului şi Centrului 
Europei. Aceasta apare cu deosebită limpezime 
în cuvintele lui Ștefan cel Mare atunci când 
scria creștinilor prin solul său loan Țamblac : 

„Nici nu vreau să spun de cât folos e această 
țară a mea pentru Creștinătate, socoteam că e 
de prisos, căci e lucru ştiut bine de toţi, că e 
zid de apărare al Ţării Ungureşti, și al țării 
leșești. Și, în ce privește aceste două Crăii, 
afară de aceasta, fiind împiedecat Turcul cu 
mine, acum de patru ani, au rămas mulţi 
creștini odihniţi... 

„Ceeace acuma cer, e aceasta. Căci sunt 
sigur că Turcul iarăși va veni împotriva mea, 
în vara aceasta, pentru cele două locuri ale 
mele, Chilia și Cetatea Albă, care-i sunt foarte 
cu supărare. Deci, într'aceasta vreau să fiu 
ajutat astăzi, căci vremea nu ne îngădue a lua 
alte măsuri mai întinse, și lInălțimea Ta, te 
poți gândi că aceste două locuri sunt toată 
Moldova și Moldova cu aceste două locuri e 
un zid pentru ţara ungurească și țara leșească. 
Afară de aceasta eu zic şi mai mult: că, de 
se vor păstra aceste cetăţi, turcii vor pierde 
şi Cafa şi Crâmul, și va fi ușor lucru“. 

Vedeţi ce concepţie clară a misiunea de apă- 
rare a Moldovei la marginea creștinătății, dar 
şi ce noţiune limpede a spaţiului în care se 
desvoltă această politică, dacă se poate numi 
astfel — să nu folosim cuvântul de spaţiu 

vital care este prea modern, dar să-l folosim pe 
acela de spaţiu de securitate, al Moldovei care 
se întindea spre răsărit şi căreia nu-i putea fi 
indiferent cine stăpânește în porturile şi cetă- 
tile Crimeei. 

Astfel se alătură de unitatea Moldovei toate 
problemele care se leagă de ea. 

Dar ceasul era acum târziu. Cucerirea tur- 
cească nu mai putea fi oprită: la 1461 cade 
Trapezuntul, la 1475 cade Cafa, la 1484 Chilia 
şi Cetatea Albă, Marea Neagră — Kara Deniz 
a devenit un lac turcesc. 

Și de aci înainte istoria Moldovei nu este 
decât o istorie a desmembrărilor Moldovei, dar 
şi acea a reacțiunei de veacuri a sufletului 
moldovenesc, împotriva acestei desmembrări, o 
luptă de afirmare a unității sale. 

După prima desmembrare a Moldovei, prin” 
pierderea cetăților ei de strajă urmează cea 
de a doua, atunci când acum patru veacuri 
Sultanul Soliman I îi răpise tot malul Nistru- 
lui până la Tighina. Pierderea Bugeacului a 
fost răzbunată de boerii moldoveni prin uci- 
derea voevodului Ștefan Lăcustă care consim- 
tise la această desmembrare : 

„Dar am văzut, spuneau ei, că a început cu 
încetul a da ţara Impăratului; voia să-i dea 
tot ţărmul dela Dunăre până în munte, precum 
şi Nistrul tot. Văzând aceasta, Ţara sa de- 
prins a-l cunoaște și a înţeles că Domnul e mai 
prielnic 'Turcilor decât nouă creștinilor“. 

Aceasta este o reacțiune a conștiinței de 

unitate şi de misiune creştină a Moldovei, 
reacțiune pecetluită cu însuși sângele domnito- 
rului. De aci înainte, ca un ecou care străbate 
veacurile, găsim aceiaș poruncă de refacere a 
unității Moldovei. 

Despot-Vodă, douăzeci ani mai târziu, chiamă 
la arme pe Moldoveni cu aceste cuvinte: 

„Pentrucă gândul meu nu e altul decât să 
fac ca Dunărea să fie hotarul țării mele a 
Moldovei, ai să mă răsboiesc zi și noapte cu 
necredincioşii și blestemaţii de Turci, Intru 
care nădăjduesec în Mărirea lui Dumnezeu, 
prin rugăciunile tuturor Sfinţilor şi Ingerilor 
şi Arhanghelilor, cu voi, vitejilor şi neam 
războinic, ce vă coborâţi din vitejii Romani, 
cari au făcut să tremure lumea, si vouă nu via 
lipsit și nu vă va lipsi inima de a face orice 
faptă slăvită, ci numai era lipsă că n'aveați 
Domnul vostru născut, care să vă călăuzească 
la fapte de cinste. Nădăjduesc în puţină 
vreme a dobândi iarăși locurile Moldovei mele, 
pe care le ţine păgânul: adică malul Dunării, 
şi nu numai acelea, dar şi Ţara Românească... 

Și mai târziu în veacul următor, în vremuri 
mult mai grele, aceiaş poruncă la boierii lui 
Ștefan Petriceicu : „Să reluăm ţara noastră pe 
care o stăpânesc păgânii“. 

Iar Turcii înşişi, cu spiritul da onestitate care 
adesea s'a manifestat la acest popor, recuno- 
şteau aceste împrejurări. Atunci când poftele 
polone la pacea dela Karlovitz se întindeau 
asupra noastră, delegaţii turci au răspuns că 

ei nu pot îngădui aceasta pentrucă s'au legat 
pe Coran ca să apere Moldova, și că această 
țară mau cucerit-o cu armele, ci li sa închinat 
de bună voie, 

Dar la această dată, cei mai fervenţi apără- 
tori ai Moldovei şi ai integrității ei nu sunt 
alții decât Rușii. In primul tratat pe care un 
voevod moldovean îl încheie în veacul al XVII- 
lea cu Țarul dela Moscova, se garantează că Mol- 
dova va redobândi ceeace a pierdut. lar când 
în 1711 Dimitrie Vodă Cantemir închee trata- 
tul său de alianţă cu Ţarul Petru, primul al 
unei serii lungi de asemenea tratate, cu acelaş 
rezultat nefericit, se prevedea în mod formal: 
„hotarele 'Moldovei, „după drepturile ei vechi 
sunt acele mărginite de Nistru, Camenița, 
Bender cu teritoriul Bugeacului, Dunărea, Mun- 
tenia, Transilvania şi Polonia, după hotărnicia 
ce a fost făcută“. 

Nu sar putea formula în termeni mai pre- 
ciși ca aceștia unitatea geografică a Moldovei, 
dar tocmai în această vreme Moldova începuse 
să depăşească cadrul în care o statorniciseră 
întemeietorii ei. 

Cu vre-o treizeci de ani înainte o împrejurare 
favorabilă făcuse din Duca Vodă Domnul Mol- 
dovei și Hatmanul Ucrainei, Aceasta nu a fost 
o vorbă goală pentrucă cronicarul ne spune că 
a trecut Nistrul și și-a clădit curțile la 'Țiga- 
năuca și Nimirov, şi a început așezări de Mol- 
doveni în toată Ucraina până la Nipru, care 
era ceeace fusese Moldova cu multe secole mai 

înainte, o ţară a nimănui, ce-şi aşteaptă 
stăpânul. 

Poate că din această împrejurare s'ar fi năs- 
cut o Moldovă nouă, cum era să se nască un 
veac mai târziu o Rusie nouă. 

Aci trebue însă să deschidem o paranteză: 
moldoveanul a fost totdeauna un războinic. 
Moldoveanul are în temperamentul său dorul 
de luptă şi pribegie depărtată, dorul de a stă- 
pâni pământ în „slobozenie“, în libertate. 

Moldoveanul a luptat nu de astăzi nici de 
eri în expediții depărtate, pentrucă iată ce 
aflăm în cronicile noastre încă din vremea lui 
Alexandru cel Bun : 

„Au poftit Craiul pe Alexandru-Vodă ca 
să-i trimită agiutor împotriva Krijacilor la 
Prusi. Nice lau amăgit cu prieteșugul, că au 
trimis agiutor călăreţi moldoveni, carii au fă- 
cut mare isbândă; că bătându-se cu Krijacii, 
întâi sau făcut a fugi, de i-au înșirat, gonin- 
du-i spre o pădure, şi îndată pedestrindu-se 
le-au săgetat caii sub Nemţi,:de le-au căutat 
o dare de dos şi acei și ai noştri s'au încălărat 
şi mare moarte au făcut într'înșii, Deci, dacă 
s'au întors ai noștri cu izbândă, mare mulţu- 
mită au avut Alexandru Vodă dela Craiu“. 


Nu putem să nu apropiem aceste expediţiuni 
depărtate de prin anul 1400, aceste isprăvi ale 
corpului expediționar moldovenesc în războiul 
depărtat al Regelui polon, cu isprăvile mai 
recente pe care tot călăreţii noștri le-au să- 

vârşit în regiuni şi mai depărtate de ţara 
noastră decât Marienburg și prin care, în nouile 
împrejurări, ne-a fost dat ca împreună cu 
urmașii Crijacilor de altădată, armata germană 
care poartă crucea neagră pe scutul alb a ca- 
valerilor teutoni, să luptăm împotriva vrăjma- 
şilor Europei. 

Dacă  resimţim un sentiment de mândrie 
pentru isprăvile Moldovenilor care „sau încă- 
lărat“ ca să se bată, ne gândim acum şi la 
călăreţii acelei brigade care era tot moldove- 
nească, la lupta cumplită a acestor călăreţi 
pedestriţi pentru a rezista atacului unei mari 
forțe vrăjmaşe, luptând cu pierderi așa de 
grele, ținând piept alături de alţi viteji, puţini 
la număr dar mari la suflet, atâtor divizii so- 
vietice care năvăleau asupra lor, încălărându-se 
la urmă și ei pentru a fugări și nimici până la 
ultima rămășiță oștirea vräimase Este şi aci 
un sentiment de firească mândrie care ne stră- 
bate. 

Dar, aducând acest omagiu oștirilor noastre, 
şi comandanților lor, să revin la ideia pe care 
o desvoltam. - 

Intr'adevăr spiritul de aventură si atunci i-a 
împins pe Moldoveni dincolo de Nistru. 

Și acum în cursul acestei campanii de câte 
ori nu am întâmpinat sate de Moldoveni încol- 
Hie până dincolo de stepa Nogailor, ca seminţe, 
purtate de vânt, sate răspândite mult mai de- 
parte decât a mărturisit-o vreodată statistica 
vecinilor noştri; sate și locuitori, atât de 

apropiaţi de noi, dar pe un pământ atât de 
deosebit de acela al Moldovei de obârșie. 

Alţii erau aceia care regăseau acolo, dacă 
nu fraţi de sânge și de limbă, amintiri mai 
vechi ale pământului pe care călcau. Imi veţi 
da voe, pentru a închide această paranteză, să 
vă citesc din amintirile mele de astă vară câ- 
teva rânduri care poate nu se potrivesc în 
totul cu subiectul anunțat al acestei conferinţe 
însă care completează într'o anumită măsură 
ideia pe care o desvoltam, a legăturii între 
pământ şi suflet, fără de care nu se poate 
concepe o unitate si o ființă naţională. 

Iată ce găsesc în carnetul meu, spre sfârși- 
tul lui August: 

„Cu pași repezi, armatele aliate se apropie 
de Nipru. Coloanele se înşiră pe drumuri, ri- 
dicând praful în zări, care se aşterne deopo- 
trivă pe uniformele soldaților români, ger- 
mani, italieni și maghiari. Cu deosebire dela 
trecerea Bugului, aceștia din urmă ne întâm- 
pină mai des, atât de asemănători la îmbrăcă- 
minte cu trupele noastre. Mai mult însă decât 
ostașii români, ei par a se potrivi tot mai mult 
cu priveliștea ce ne înconjoară. Ii simți acasă 
la ei în stepa uriașă ce se deschide dincolo de 
Bug, spre depărtările Asiei. In avântul năval- 
nic care-i mână spre răsărit, este mai mult de- 
cât o pornire de cuceritori, e o întoarcere spre 
originile milenare ale neamului. 

Mai bine de o mie de ani dela venirea lui 
Arpad, coborâtorii depărtaţi ai războinicilor 

săi, calcă iarăși pământul strămoșesc, de care 
i-a depărtat întreruperea europeană a destinu- 
lui lor. Pentru vecinii noştri, campania din 
câmpiile nesfârşite ale Ucrainei este o regă- 
sire, către care a tins de altfel dealungul 
veacurilor instinctul rassei, ce nu încăpea în 
spaţiul strâmt al pustei dunărene. 

In sec. XIII-lea, înainte de a fi isbiţi de va- 
lul distrugător al năvălirii tătărești, regii a- 
postohci, urmași ai Sfântului Ștefan, trimeteau 
misionari pe aceleași meleaguri dela Miază- 
noapte de Marea Neagră, spre a cerceta ur- 
mele strămoșilor porniţi din stepe. 

Tătarii și Turcii au împiedecat atunci prin 
năvălirile lor, ca războinicii regelui Bela să-și 
regăsească vetrele și căminul. Și aci, înainta- 
rea cruciatei spre răsărit aduce o fericită în- 
toarcere a destinului. Nu fără emoție vedem 
cum zilnic se deşteaptă la ostașii armatei ve- 
cine, sentimentele și pornirile atavice: tot mai 
mult se recunosc coborâtori ai călăreţilor por- 
niţi pe urmele Hunilor, purtând sub sen car- 
nea crudă, „biciul lui Dumnezeu” pentru no- 
roadele pământului, aflate în calea lor. 

Fiecare zi de marș înscrie o nouă pagină a 
acestei epopee, pe care ne-a fost dat să o 
trăim alături de ei. S'a scris și se va mai scrie 
mult despre duioşia întâlnirii noastre cu Mol- 
dovenii părăsiți, dincolo de Nistru și de Bug; 
soldaţii unguri nu află însă numai ca noi, oa- 
meni de același sânge și de același grai: e pă- 

mântul însuși care îi așează în cadrul de care 
vitregiile istoriei i-au despărțit de veacuri. 

In războiul de astăzi, pornit să deslege în câ- 
teva luni probleme seculare, să ne oprim o 
clipă asupra acestei minuni a istoriei. Fie ca 
întregul neam al lui Arpad să-și regăsească în 
această înaintare victorioasă drumul depărta- 
telor sale obârşii, pe care-l însoțesc de atâta 
vreme urările noastre cele mai fierbinți și 
stăruitoare Ir ` 

Dar să revenim la subiectul nostru, Destinul 
istoric al Moldovei a fost altul, nu Moldova 
nouă s'a întemeiat dincolo de Nistru, ci acum 
exact 150 de ani stăpânirea rusească a cuprins 
tot spațiul acesta ajungând până la Nistru. 

Dealtfel în aceasta este şi un proces logic. 
Către sfârșitul veacului al XVIII-lea s'a făcut o 
înţelegere între Impărăţii și anume între Im- 
părăţiile centrale și Rusia. Această înţelegere 
a tras o graniţă și această graniță a însemnat 
pierderea Bucovinei și a Basarabiei, după des- 
membrarea Poloniei (1772—1795). Teritoriul 
Poloniei a fost tot mai mult împărțit până 
când a ajuns sub stăpânire rusească, pe de o 
parte, austriacă şi prusiană pe de altă parte. 

Ințelegerile acestea între cei mari nu au fost 
niciodată prea favorabile celor mici. 

Consecințele sau şi văzut: 1772, prima îm- 
părțire a Poloniei; 1775 anexarea Bucovinei ; 
1795 ultima împărțire a Poloniei; 1812 anexa- 
rea Basarabiei. In 1939—1940... dar să stăruim 
mai puțin asupra acestui fapt care este cunos- 

cut. Pentru a doua oară istoria se repetă și le- 
gile ei nu variază. Dacă înţelegerea acestor îm- 
părăţii este adesea dăunătoare, din vrăjmășia 
lor pot eşi foloase. Pentrucă după 1940 a venit 
1941. 

Să ne oprim totuși o clipă asupra acestui mo- 
ment al primei răpiri a Basarabiei de către 
Rusia, să ne oprim o clipă asupra cuvântului 
boierilor moldoveni din Obșteasca Adunare în 
protestul pe care-l adresează la 26 Octombrie 
1812 lui Scarlat Vodă Calimach. 

„Au rupt“, spun ei, tot trupul şi inima ţă- 
rii, isvorul vitelor, chelerul ţării, ogoarele de 
grâu și orz, pe când partea rămasă Moldovei, 
era mai mult păpușoiste“. 

„Din întregimea Moldovei lipsesc acum şase 
ținuturi, adică cel mai mare ținut ce se nu- 
meşte Orheiul sau Lăpușna, cel al doilea după 
dânsul al Sorocei, al treilea Hotărniceni, al 
patrulca Codrul, al cincilea Greceni, iar al șa- 
selea ţinutul Iaşi, cea mai multă parte, căci 
acea rămasă se socotește întru nimic, afară de 
ţinutul Hotinului şi afară de olatul Bugeagu- 
lui, care, deși s'au deslipit dela o vreme din 
trupul Moldovei, dar tot într'o aceiași stăpâ- 
nire aflându-se a prea Puternicei Impărăţii, era 
îndemnarea e adăpostirea pământenilor și în- 
lesnirea vieţuirii lor și întru a hranei îndestu- 
lare și a vitelor pășune. Jar într'acest chip 
toată partea aceea socotindu-se până la Prut, 
poate fi mai mult decât jumătate din țară“. 

Cereau restabilirea vechilor hotare „precum 

dela moșii şi strămoșii lor au apucat întregi- 
mea Moldovei, așa să rămână şi de acum în- 
nainte“, 

Ce duioase sunt cuvintele prin care cronica- 
rul Manolache Drăghici ne descrie ultimul mo- 
ment al anexărei, cuvinte ce ne arată cât de 
mult sau înăsprit moravurile de atunci până 
în zilele noastre: 

„Sosind ziua fatală a expirării convenției 
după Tratat, ce trebuia, fireștecare să tră- 
iască unde era să rămână desăvârșit, ceasurile 
acele au fost de plângeri un timp de neuitat; 
pentrucă poporul cu cârdul ca turmele de oi, 
încinsese toată marginea Prutului dela un ca- 
păt la altul, mergând și venind de prin sate 
şi de prin târguri, săptămâni încheiate, cu 
luarea de „ziua bună“, dela părinţi, dela, fraţi 
şi dela rudenii, cu care crescuse şi viețuise îm- 
preună până în vremea aceea când se despăr- 
teau unii de alţii pentru totdeauna... Pentru 
totdeauna... 

Din fericire, istoria a spus altfel. 

O spune şi cântecul despre râul blestemat: 


Prutul ista ni disparti 
Prutul ista n'ari moarti ? 
Dar ne-om pune noi cândva 
Și cu gura lom săca! 


Și într'adevăr, par'că l-am secat noi în 1918. 
Dar iată, anul trecut, șuvoaiele au sporit din 


nou, apele au venit mari și hotarul blestemat 

Sa tras iarăşi. Anul acesta nu l-am mai secat. 
însă cu gura, l-am umplut cu trupuri de viteji 
şi sa șters — să nădăjduim pentru vecie, 

Unitatea Moldovei nu mai era însă unitatea 
Moldovei ci a întregului pământ românesc, a în- 
tregului suflet românesc. Şi parcă a fost o me- 
nire a destinului; unitatea Moldovei nu sa pu- 
tut reface decât odată cu unitatea României în- 
tregi, SO că Europa care ne recunoscuse misiu- 
nea la gurile Dunării, ne-a restituit cele trei 
județe ale Basarabiei de Miază-zi la 1856 la 
Congresul din Paris. Au urmat lungi discuţiuni 
pentru graniță, pentrucă diplomaţia rusă a stă- 
ruit mult să încurce delimitarea ei. Hărțile nu 
erau bine cunoscute: erau două Bolgraduri, 
unul mai apropiat și celălalt mai depărtat de 
Dunăre. Diplomat? ruşi interpretau desigur că 
este vorba de cel mai apropiat de Dunăre. 

Aceste procedee au scandalizat așa de mult 
pe ceilalți delegați, încât trimisul britanic 
Lord Palmerston nu a găsit altă expresie mai 
potrivită pentru a arăta sentimentul său de 
indignare decât spunând că „Rusia trişează la 
curse și înlocuește calul câștigător cu acel care 
a pierdut“, ceeace era desigur pentru el o culme 
a relei credinţe. 

Totuşi această reuniune parţială a trei judeţe 
nu a putut dăinui. Nu sa încheiat un sfert de 
veac şi aliata noastră Rusia, în 1878, s'a întins 
din nou peste noi, până la gurile Dunărei. 
Unitatea Moldovei ne apare legată de acum 
înainte de unitatea României. 

Desigur nu se poate tăgădui specificul mol- 
dovenesc, Moldova are un trecut al ei, de arme 
şi de glorie; o cosmografie din veacul al XVI-lea 
o numește „Ein oniibenwindlich Land“, o ţară 
care nu se poate cuceri. 

Are o tradiţie de artă, este una din ţările în 
care se îmbină liniile ascuţite ale goticului cu 
pictura bizantină. 

Moldova are o tradiţie literară. Clasicii ei a- 
devăraţi, sunt un ecou de Renaștere și de Re- 
formă la această margine îndepărtată a Eu- 
ropei. 

De multă vreme însă Moldova trăia în func- 
ție de unitatea României. Incă dela 1643 sa 
tipărit în Moldova de către Mitropolitul Var- 
laam o „carte românească de învăţătură“ care 
s'a răspândit peste munți, Câţiva ani mai târ- 
ziu Miron Costin este acela care ne descrie ori- 
ginea Moldovei : 

„lar acest Traian. Impărat au venit pe aice 
și au încongiurat această parte de loc, cum s'au 
pomenit mai sus, și el a descălecat neamul se- 
minţiei, limba, care trăeşște până acum în Mol- 
dova şi în țara muntenească și norodul cât este 
în Ardeal cu acest nume român“. 

Aceleaşi însemnări le găsim şi la fiul său, 
Nicolae Costin : 

„Așa şi neamul acesta, ce scriem ţărilor aces- 
tora, nume drept și mai vechi este român, a- 
dică Râmlean dela Roma ; acest nume din des- 
călecatul lor dela Traian și cât au trăit în 
munți în Maramureș și pe Olt, tot acest nume 

au ţinut și ţin și până astăzi, și încă mai bine 
muntenii decât moldovenii, că ei și acum zic 
şi scriu: ţara românească și Românii acei din 
Ardeal“. 

Daco-românismul în care unii vecini ai noş- 
tri văd o ticluire, o intrigă, a Curţii dela Viena, 
o ticluire târzie dela sfârșitul veacului al XVIII- 
lea trăește deci în plină vigoare în scrierile 
cronicarilor moldoveni din veacul al XVII-lea. El 
înflorește în veacul al XIX-lea în care Kogălni- 
ceanu întemeiază „Dacia Literară“ deschisă Ro- 
mânilor de pretutindeni, acel Kogălniceanu 
care afirmă în Cuvântul său de deschidere că 
istoria naţională este nu numai în istoria Mol- 
dovei întregi dar şi a Ţării românești, şi a Ro- 
mânilor din Ardeal. 

Moldova trăia pentru unire, Moldova se jert- 
fea pentru unire. Pentrucă Unirea nu era lu- 
cru ușor de făcut, unirea presupune mari sa~ 
crificii şi în primul rând jertfa unor interese 
foarte legitime și foarte reale. 

Sunt interesante de răsfoit, și o fac în fugă, 
scrierile din timpul întâii uniri, a Unirii dela 
1859. Dar din însuși numele autorilor parcă ne 
apare acest adevăr, Acei care au scris pentru 
Unire, aproape nu era nevoie să-i numesc, sunt 
stâlpii vieţii românești și ai literaturii noastre. 
Adversarii Unirii trebue să-i căutăm în praful 
Arhivelor, acolo unde i-a aşezat osânda trecu- 
tului şi a uitării, ” 

De pildă, cine mai ştie de N. Istrati, care 
scria în 1857, versuri de calitatea acestora : 

Scumpă Moldovă, ce zile grele 
Ce zile triste ai mai ajuns 
Toţi veneticii, vipere rele 

Iar să te piardă fățiș s'au pus. 


Cu ghibăcie aprind junimea 

Fac manifeste — fac poezii, 
Cu minciuni negre înșală lumea 
La viitorul de fantezii, 


Nu suntem încă orbiţi cu totul 
Că așa lesne să ne 'nşelăm 

Incât pe basme să ne dăm votul 
Scumpa Moldovă să 'nmormântăm. 


Calitatea e asemănătoare cu convingerea. 

Este însă aproape de prisos să vă amintesc 
numele lui Alecsandri care a scris tot atunci cu 
atâta credinţă şi atâta căldură: 


„E scris în ceruri sfânta Unire 
E scris în inimi cu foc ceresc 
O Românie! l'a ta mărire 

Lucrează braţul dumnezeesc !“ 


Am regăsit aci şi o scenă de teatru pe care 
acum la sfârşit îmi veţi da voie so amintesc 
foarte pe scurt, Această scenă reprezentată de 
un oarecare Gheorghe Nicolau la 1858 pe scena 


Teatrului Naţional din Bârlad se intitula: 
„Deputatul și alegătorul“ sau „Fericirea ţărilor 

române“ şi consta întrun dialog între depu- 
tat şi alegător, pe care vi-l reproduc în parte: 

Deputatul (cugetă la fericirea ţărilor române) 
„„Fericirea ! Vai! Căci sunt numai trei secole și 
jumătate de când ţara nu mai simte în reali- 
tate cuvântul acesta !“. 

Alegătorul. „Ce faci frate! Te-am auzit chiar 
acum vorbind nişte lucruri cari mau spăimân- 
tat de tot... Dar nu știu ce să crez... Poate 
le-ai citit în vreun jurnal, căci numai acolo se 
fierb deaceste acum, așa-i ? 

Deputaul ... Sînt Român și ca Român, nu 
trebuie să gândim decât la fericirea ţării noas- 
tre... 


Nu e pizmă, neunire 
Nu-i urîta nempăcare 
Ci e dalba fericire 

Care ţara azi o are! 


Alegătorul (în particular). A nebunit și pace! 
(Tare). Ce biîiguești tu mă: de Lea auzi lu- 
mea, te leagă... Dar asta n'ar face nimica 
pentru Une, pare. Dar noi pierdem averea ...“, 
Averea, interesele materiale, legate de un stat 
independent, de o cetate de scaun. Nu era pu- 
Dn lucru. 

Dar Deputatul: Ce ni folosește averea, când 
țara-i ameninţată şi nefericită ?.. 
„_Alegătorul.... Se vede că ai călcat pe 
urme rele, ori ești turbat... Tu trebuești scă- 
pat mai întâi de astă molipsitoare boală care 

a molipsit mai toți Românii și apoi, cât pentru 
ţară, ce-i trebui mai mult decât ceeace are? 

Deputatul... (Continuă să-și desvolte ideile 
și sfârşeşte prin această alternativă): Acum a- 
Jegen ` sau moartea politicească, care-i viața 
fără viaţă, sau viața morală, viața dreptății, 
care e fericirea !“ 

Alegătorul (în fine se lasă convins și exclamă 
la rândul său): Nu! sau viață fericită, cum 
zice el, sau moarte fisică. 

Atunci Deputaul şi alegătorul împreună ` 

cântă rugăciunea, care se încheie cu cu- 
vintele : 


Frăţie şi fericirea 
Alt nimic să mu dorim. 


(În minutul când se cântă cele de pe urmă 
părţi ale rugăciunii, scrie în text, urmează tu- 
nete şi fulgere, se arată în fund Fericirea, îm- 
brăcată în costum fantastic, încinsă cu o eșarfă 
tricoloră şi în mâna dreaptă Une cumpănă 
dreptății. Foc bengal. Tablou). 

Surâdeţi desigur la imaginea naivă a scenei 
reprezentate la 1858 la Teatrul Naţional din 
Bârlad. 

Surâdeţi când auziţi şi acest cuvânt: feri- 
cire, Fericirea? de ce nu unirea ? pentrucă în 
definitiv poartă eșarfa tricoloră peste costu- 
mul ei fantastic și în tot ce se spune despre ea 
este vorba de unire. 

Probabil că pe vremea aceia exista o institu- 

De a cărei amintire o regăsim cu greu în zi- 
lele noastre: exista cenzura care nu îngăduia 
să se vorbească de unire, de aceea se înlocuia 
cu fericirea. 

Naive cuvinte care au stârnit surâsul Dvs. 
Totuși în naivitatea lor cât de puternic este 
sufletul românesc care le pătrunde și le stră- 
bate ! 

Şi atunci îngăduiţi-mi să ajung la încheiere. 

Incheierea noastră este că Moldova ca no- 
Dune istorică nu se poate despărți de unire. 
Moldova este piatra de temelie a unirii. 

De trei ori în cursul unui veac Moldova s'a 
jertfit Unirii şi anume: la 1859 când se cerea 
jertfa sa şi a capitalei ei, la 1916—1918 când a 
fost bastionul de apărare al Unirii celei mari. 

La 1941, când a suportat mai mult decât ce- 
lelalte ţinuturi, toate urgiile războiului nostru 
victorios. 

S'ar putea aminti aci legenda care stăruește 
în poporul nostru: povestea Meșterului Manole 
care nu putea zidi mânăstirea, fără a jertfi 
ceeace avea mai scump, fără a zidi în biserică 
trupul însuși al soţiei sale. 

Moldova a fost mereu această jertfă a Meş- 
terului care a clădit unitatea noastră. 

Deaceia cred că nu este numai o potrivire 
întâmplătoare de împrejurări că în 1918 în 
vremuri grele de restriște prima rază de spe- 
ranţă a venit cu unirea Basarabiei și puţin mai 
târziu cu unirea Bucovinei. 

Unitatea Moldovei a precedat unitatea româ- 
nească, 

Nu este o potrivire întâmplătoare de îm- 
prejurări că după restriștea dela 1940, re- 
luarea cu armele a Basarabiei și a Bucovinei 
de Nord, deşteaptă iarăşi nădejdile de pretutin- 
deni ale poporului român. 

Lângă vechea cetate de scaun a Moldovei, 
lângă Iaşi, este un podiş mai înalt pe care noi 
leşenii îl cunoaștem cu toţii îndeajuns de bine: 
este Copoul, podișul Copoului, de unde se pot 
zări în zile senine toate marginile pământului 
moldovenesc, Privirea pătrunde spre răsărit, 
până dincolo de Prut, iar înspre Apus până la 
marginea albăstrie a munţilor. 

Anul trecut, după împrejurări tragice, am 
revăzut aceste locuri. De jur împrejur norii 
negri întunecau zările mohorâte. 

In vara acestui an le-am revăzut iarăși, după 
ce dreptatea istoriei se rostise, după ce Moldova 
s'a regăsit întregită până la Nistru. Zările spre 
răsărit se limpeziseră. 

Spre Apus însă nori negri de furtună se în- 
grămădeau încă deasupra Ceahlăului. 

Mă opresc aci, 

Dar cred că nu este concluzie mai potrivită 
a acestei expuneri decât a da expresie sen- 
timentului care ne animă pe toţi, pe acei care 
am purtat arma eri, pe acei care o vom purta 
mâine, că nu se poate „fericire“ deplină a 
Moldovei fără unitatea deplină și întreagă a 
pământului românesc. 

Căci doar în Moldova şi nu aiurea s'au rostit 
aceste cuvinte care au fost lozinca de eri, și 
rămân acea de astăzi și de mâine: „vom fi ia- 
răşi ce am fost și mai mult decât atâta“. 

ROMÂNIA LUI FERDINAND | 

Dacă este vorba să alegem momentele culmi- 
nante în istoria zbuciumată a graniţelor româ- 
Dest, *) desigur că domnia lui Ferdinand I con- 
stiuie, în procesul de veacuri al desvoltării și 
statomicirii lor, culmea cea mai înaltă. Imi 
revine sarcina — și cinstea — de a vă înfățișa 
rostul așezării acestor hotare, în ceasul în care 
vitejia oștirii noastre le-a refăcut în parte, 
dând noui şi puternice temeiuri nădejdilor şi 
năzuinţelor neamului, de mâine şi de totdeauna. 

Granițele României Regelui Ferdinand mau 
nevoie nici de a di amintite, nici descrise: de- 
senul lor pe harta unităţii naţionale a tras o 
brazdă adâncă în mintea și în sufletul tuturor 
Românilor. 

Este însă nevoie, astăzi mai mult decât ori- 
când, să ne amintim încăodată, nu numai faţă 
de străini dar şi față de noi înşine, în ce 
împrejurări au fost trase şi care le-a fost în- 
dreptăţirea. Nevoia acestei lămuriri este cu 
atât mai simțită şi mai imperioasă, cu cât 


1) Conferinţă la Radio, 28 Octombrie 1941. 

stăruiesc încă, întreținute de ani de zile de 
iscusința propagandei vrăjmașe, atâtea îndoieli 
și nedumeriri cari, de wau slăbit credința 
noastră, au putut totuși întuneca judecata 
altora. 

Ani de-arândul s'a părut că asemenea în- 
dreptăţire nu-și mai află rostul, Situaţia ţării 
Şi a hotarelor ei era doar definită înde-ajuns 
de limpede, de tratatele existente. Ce nevoie 
mai era de alte argumente, de alte dovezi? 
Intemeiaţi pe acest titlu juridic, cei mai mulți 
priveau hotarul ţării, la toate marginele ei, de 
Apus şi de Miază Noapte, de Răsărit şi de 
Miază-zi, nu atât ca realizarea în timp, după 
veacuri de străduințe și de lupte, a celor mai 
fireşti  aspiraţiuni naționale, nici măcar ca 
ţărmurirea, în spaţiu, a puterii de viață și de 
expansiune a poporului român, ci numai ca 
expresiunea definitivă a unei ordine de drept 
internaţional, consacrată de sentinţa arbitrilor 
păcii de acum douăzeci și doi de ani, Uitaseră 
că istoria nu se oprește niciodată în loc; uita- 
seră că în jurul nostru fierbeau atâtea pofte 
de ură și de răzbunare, în năzuinţele vrăjmașe 
ale altor neamuri, Dela Apus și dela Răsărit, 
se ridicau tot mai numeroase glasurile acelora 
cari porniseră să spulbere, după spusa unuia 
din ei, „pretenţiunile istorice ale naţiunii ce 
se numește din sec. al XIX-lea „română“ asu- 
pra unui teritoriu căzut în 1918 sub stăpânirea 
sa, datorită unei înlănțuiri accidentale de îm- 
prejurări, unice în istorie“, Granițele României 


198 


www.dacoromanica.ro 


lui Ferdinand I, hotarele României Mari, cari 
se așezaseră pe fruntea ţării ca o cunună de 
biruință împletită din jertfele atâtor răscoale 
și războaie, erau doar rezultatul nefiresc al 
unei conjoncturi nedrepte, construcția artifi- 
cială a unei clipe de rătăcire, în arhitectura 
Europei, 

Se știe cu câtă stăruință a fost înfățișată 
această interpretare oamenilor de răspundere 
și de cuvânt, până ce o potrivire de împreju- 
rări protivnice, cu adevărat unică în istorie, a 
prefăcut-o în realitatea ce sa înfipt atât de 
dureros în trupul țării noastre, 

E deci cu atât mai necesar de-a restabili 
adevărul. 

Granițele României lui Ferdinand I nu sunt 
creațiunea unei clipe, nici rezultatul unor ho- 
tărâri nesocotite. Temeiul lor se adânceşte în 
rațiunile înseși de existenţă ale naţiunii noa- 
stre, ca și în trecutul nostru cel mai înde- 
părtat. 

Deși împărţit între mai multe stăpâniri, po- 
porul român a avut din zilele începuturilor 
sale instinctul, dacă nu chiar conștiința de- 
plină, a obârșiei sale comune şi a unităţii sale 
firești, ce numai în cuprinsul acestor hotare se 
putea desăvârși. 

Sentimentul acesta s'a desvoltat în urma 
neîncetatelor războaie pe cari strămoșii noștri 
le-au purtat împotriva năvălitorilor din Asia, 
Tătari sau Turci. Alţii s'au mândrit cu rostul 
de apărători ai Creştinătăţii la marginele de 

Răsărit ale Europei; Românii sau mulţumit 
să-l înfăptuiască cu sângele şi cu jertfa lor. 

Voivozii au întrevăzut din cele'mai vechi 
timpuri primejdia dar și însemnătatea acestui 
loc de strajă. Ștefan cel Mare scrisese doar 
Veneţienilor că cele două cetăți ce le râvneau 
Turcii, Chilia si Cetatea Albă, erau toată Mol- 
dova, iar Moldova cu aceste două cetăţi, un zid 
de apărare al Ungariei şi al Poloniei. 

La rândul său, Mihai Viteazul era să în- 
semne, un veac și jumătate mai târziu, că Țara 
Românească și Ardealul erau una şi aceiași 
pavăză a Imperiului și a creștinătății. 

Din scrisul și din jertfa lor se desprinde 
conștiința unei adevărate misiuni istorice, ce 
nu se putea înfăptui deplin, decât unind pentru 
aceiași luptă toate ţinuturile locuite de Ro- 
mâni. Când unitatea graiului a fost şi ea recu- 
noscută, când în școlile umaniste ale Apusului 
sa regăsit firul continuității latine ai al moște- 
nirii romane, temeliile unității naționale de mai 
târziu s'au găsit așezate. 

Ideea acestei unităţi, ce trebuia să strângă 
sub scutul ei tot ce au cuprins hotarele Rege- 
lui Ferdinand, sa desvoltat din ce în ce mai 
puternică şi mai limpede, în ciuda vitregiei 
vremurilor. Faptele se întreceau în a o des- 
minţi şi a o fărămița. In timpuri de restriște 
au fost zmulse din teritoriul principatelor 
noastre cetățile dela Dunăre și dela Nistru, 
Oltenia pentru câțiva ani, pentru un secol şi 
jumătate Bucovina, pentru mai bine de un 

veac Basarabia. Și totuși niciodată nu s'a rostit 
mai limpede, decât în această epocă tristă a 
anexiunilor și a împărţirilor, credința în uni- 
tatea noastră şi în hotarele ce erau să vie. 
Imaginea Daciei regăsite înscria în cercul ei 
toate graniţele pe cari, cu o profetică viziune, 
revoluționarii din 1848 le revendicau pentru o 
Românie Mare. , 

In acelaș an, un deputat german ridica în 
parlamentul din Frankfurt problema Transil- 
vaniei, care numai în cuprinsul unui stat ce 
ar wni toate ţinuturile româneşti își poate 
împlini întreaga menire geografică şi econo- 
mică. 

Un deceniu mai târziu, un ambasador au- 
striac întrevăzuse primejdia ; vorbind de apro- 
piata unire a Moldovei și a Munteniei, adăuga: 
„Românii ar găsi atunci suzeranitatea Porții o 
rușine și o nedreptate, Ar găsi Ţara lor prea 
mică, ar râvni un stat independent, cuprin- 
zând Bucovina, partea românească a Transil- 
vaniei, Banatul şi poate o graniță în Balcani“. 

Granițele din 1919 şi 1920 nu au constituit 
deci nici o improvizație, nici câștigul unui zar 
aruncat în voia norocului. Ele au consfințit 
împlinirea unui proces natural de desvoltare, 
care, din timpuri străvechi și-a înscris conclu- 
ziile în relieful însuși al pământului românesc, 
așezat parcă anume spre a aduna în jurul 
cetăţii de munte a Ardealului ramurile aceluiaș 
popor, vorbind acelaș grai, de-alungul văilor 
ce pornesc spre Tisa, Dunăre și Mare. 

Dar aceste hotare, cerute de guvernul ro- 
mân din primul ceas al războiului eyropean 
din 1914, recunoscute după lungi tratative de 
puterile, alături de cari trebuia să intrăm în 
războiul din 1916 i— cu toate riscurile ce le 
înfățișa acea dela Răsărit pentru existența 
noastră însăși — nu numai că nu depășiau 
marginele răspândirii noastre etnice, ci dimpo- 
trivă rămâneau mult în urma lor. 

„Dacă ar fi fost vorba, spunea memoriul 
înfățișat Confsrinţei de Pace la 1 Februarie 
1919, de a aplica cu o rigoare absolută princi- 
piul grupului linguistic sau etnic, România ar 
fi trebuit să reclame fără contestaţie posibilă, 
unirea cu sutele de mii de Români, de limbă, 
obicei și inimă, cari locuiesc în grupuri com- 
pacte pe țărmul stâng al Nistrului și dincolo 
de Bug, până la Nipru. 

Ar fi trebuit să revendice sute de mii de 
Români stabiliţi dincolo de Dunăre, în Serbia, 
între văile Timocului și Moravei, mai bine de 
100.000 pe malul bulgăresc al Dunării, satele 
românești împrăștiate în câmpia ungurească 
până la Tisa, în mai multe provincii ale impe- 
riului 'Ţarilor şi până în depărtata Siberie, Ar 
fi trebuit să-și amintească vechile populaţii ro- 
mâneşti sălășluite în inima însăşi a Peninsulei 
Balcanice. Rechemând toate aceste suflete ro- 
mânești, ar fi putut ușor face abstracţie de ele- 
mentele străine stabilite înlăuntrul granițelor 
naturale ale țării românești. 

Dar România. n'ar fi realizat decât un stat 

factice și împrăștiat, a cărui desvoltare econo- 
mică ar fi întâlnit greutăți poate de netrecut 
și a cărui constituție geografică ar fi fost izvo- 
rul unor nenumărate și nesfârșite conflicte cu 
statele vecine. 

Dar România nu cere intrarea în unitatea 
românească a tuturor acestor populaţii de din- 
colo de Dunăre, de Nistru și de Tisa, nici chiar 
a acelora de care nu e despărțită decât de cursul 
unei ape. România cere numai tuturor statelor 
vecine de a arăta aceiași moderaţiune şi de a 
face aceleaşi sacrificii în înţelesul păcii, al D- 
berii desvoltări a popoarelor și al progresului 
economic al Europei“. 

Deci nu numai tratatul în litera lui, depășit 
de evenimente, dar tratatul ca o concesie adusă 
păcii și liniștitei desvoltări a lumii noi, față 
de întinderea integrală a revendicărilor și rea- 
lităţilor etnice româneşti. Acest punct de ve- 
dere, prea multă vreme uitat sau nesocotit, 
constituia totuși fundamentul întregii noastre 
acțiuni la conferinţă și temeiul cel mai sigur 
al hotarelor noastre. 

In lumina împrejurărilor şi mai ales a tra- 
gediilor ce au urmat la două decenii dela tra- 
gerea noilor graniţe, se poate înţelege mai lă- 
murit sentimentul adânc al primului sfetnic al 
Regelui Intregirii, de a nu ne înfățișa viitorimii 
ca profitorii unei păci impuse de voinţa învin- 
gătorilor, ca resemnaţi în conservarea statică 
a câștigurilor aduse de norocul biruinţii trecă- 
toare, ci ca expresiune vie, dinamică a aspira- 

Dunilor de veacuri, nedeplin realizate şi stân- 
jenite chiar, cum a fost cazul, de autoritatea 
vremelnică a făuritorilor păcii, 

Nu e locul să stăruiesc aci asupra împreju- 
rărilor, în cari s'a ajuns la hotarele de atunci. 
Ajunge să amintesc că na fost colţ al noilor 
margini de ţară pentru care să nu fi fost luptă, 
fie cu armele împotriva comunismului vrăjmaş, 
ce încă de atunci încerca să se reverse dincolo 
de ţara noastră peste întregul continent, fie la 
masa verde a conferinței unde întâlneam la 
olaltă uneltirile duşmanilor şi prea adesea 
lipsa de înţelegere a prietenilor. Problema gra- 
nițelor României a fost desbătută în întregime, 
și la fiecare hotar în parte, într'o şedinţă a 
Comisiunei afacerilor române, unde Ion I. C. 
Brătianu a avut prilejul de a defini, în toate 
direcţiile şi în termeni ce îşi păstrează întreaga 
valoare, revendicările ţării sale. 

La răsărit şi Miază-Noapte, spunea el, „nu 
putem concepe «existenţa neamului românesc 
fără Nistru, cum nu putem să o concepem fără 
Dunăre şi Tisa, ca să ne separe de elementul 
slav... Basarabia reprezintă pentru noi intrarea 
casei noastre — în mâna altora, ea ne-ar peri- 
clita însuși căminul“, 

La Apus, urma el, trebuiau asigurate, prin 
hotarul împins dealungul căii ferate Oradea- 
Arad, unitatea economică naturală ce o alcă- 
tuia de veacuri Transilvania cu regatul Româ- 
niei, ai scurgerea firească, dealungul Mureşului 
și Tisei spre Dunăre, a bogățiilor Ardealului, 

cărora zadarnic se străduiseră stăpânii săi de 
atunci să le dea altă cale. 

Argumentele de ordin etnic se cumpăneau 
astfel pentru o cât mai dreaptă așezare, cu a- 
cele de ordin geografic şi economic, In chestiu- 
nea Banatului, revendicat în parte de Sârbi, se 
stăruia asupra legăturii organice dintre cele două 
părți ale provinciei, cea agricolă din câmpia 
Tisei şi cea industrială din regiunea munte- 
lui. „Sârbii se plâng, spunea delegatul nostru, 
că ar rămâne fraţi de ai lor peste Dunăre la 
noi, dar Românii din Timoc nu rămân în Ser- 
bia ?“, De altă parte însă, se ţinea seamă de 
blocul compact al populaţiei maghiare din câm- 
pia de Nord a Tisei, spre Debrețin, pentru a 
mărgini în această direcţie întindera graniţelor 
românești şi a accepta o fruntarie convenţio- 
nală. Un plebiscit în Banat ar fi dat atunci 
rezultate covârșitoare, în favoarea stăpânirii 
integrale româneşti în acest ținut, dar forurile 
conferinţei, călăuzite de alte interese și preju- 
decăți, au hotărât altfel. 

Nu putem vorbi însă de hotarele României 
Mari din acea wreme, fără a ne aminti și de 
conținutul lor și de lupta dusă la aceiași con- 
ferință a Păcii, pentru apărarea Independent? 
şi autorității statului, în cuprinsul nouilor sale 
graniţe. 

Se ştie doar cât s'au străduit din umbră acei 
cari urmăreau de atunci să stoarcă, până la 
istovire, roadele bogate ale pământului nostru, 
să impună ţării, după jumătate de veac de 

viaţă neatârnată, condiţii umilitoare de subor- 
donare și de control. Iar când însuși preşedin- 
tele Wilson condiționa recunoașterea sporului 
de teritorii pe care îl obțineam la pace, de a- 
numite garanţii pentru minorități, ce ascun- 
deau în realitate alte scopuri, România lui Fer- 
dinand I îi răspundea prin reprezentantul ei: 
„Nu este nici un efort de făcut pentru ca să 
se recunoască drepturile minorităţilor..., nece- 
sitatea respectului și al desvoltării acestor li- 
bertăţi... Dar am moștenit o ţară independentă 
şi chiar pentru a-i întinde graniţele, nu-i pu- 
tem jertfi neatârnarea“. 

Au trecut de atunci mai bine de douăzeci 

de ani. Nu voi reface aci procesul acelora, cari 

au uitat atât de repede statornicele temsiuri, 
pe cari a fost clădit statul român în limitele 
sale de atunci, nu voi răsfoi pagini întunecate 
de tristă amintire. Ruşinea lor a fost ştearsă 
din filele istoriei, de vitejia oștirilor noastre 
cari în vara si toamna acestui an, au reluat 
firul întrerupt al luptei Regelui Ferdinand îm- 
potriva dușmanului de căpetenie, bolșevismul 
şi au ajuns spre răsărit nu numai la vechile ho- 
tare, dar şi-au purtat flamura biruituare până 
adânc în ţara -vrăjmașe. 

De aceea, încheind aceste cuvinte de evocare, 
să-mi fie îngăduit să-mi îndrept gândul spre 
voi, camarazii mei de arme, din războiul de 
ieri şi din acel de astăzi, spre voi cari aţi sân- 
gerat în șanțurile din jurul Odesei, spre voi, 
călăreţi, tunari și vânători, cari ați oprit cu 

piepturile voastre peste Nistru şi lângă depăr- 
tata Mare de Azov, urgia asalturilor, cari aţi 
frânt, alături de soldații celei mai mari armate 
a vremurilor noastre şi poate a tuturor vre- 
murilor, împotrivirea îndărătnică a vrâjmași- 
lor civilizaţiei. Nu vreau să vă preamăresc is- 
prăvile, pe cari, până acum două săptămâni, 
am avut cinstea să le urmăresc zi de zi, sub 
ordinele marilor noştri comandanți. Știu că 
sunteţi sătui de vorbe răsunătoare și că fap- 
tele voastre se așează mult deasupra oricăror 
cuvinte de laudă. 

Dar am datoria de a aduce aci o mărturie: 
că această vitejie neîntrecută, recunoscută de 
vrăjmași şi de prieteni, a fost cu putinţă pen- 
tru că ofițerii şi soldaţii au luptat cu privirea 
mereu aţintiă asupra României lui Ferdinand 
I, pe care au pornit să o răzbune și să o reîn- 
tregească în zilele altui Rege, cu numele pre- 
destinat ` Mihai I. Luptătorii noştri nu duc, 
oriunde i-ar purta nevoile războiului, pofte 
de cucerire şi de împilare: ei văd margi- 
nele pe cari le-a tras neamului nostru obâr- 
şia sa dunăreană și carpatică, ei ştiu că a- 
ceste margini, oricum ar fi ordinea nouă ce 
va cârmui continentul nostru, constituie o con- 
diție esenţială a păcii și a prosperității sale, 
pentrucă reprezintă dreptatea care nu piere ; ei 
știu că moștenirea pe care ne-a lăsat-o Româ- 
nia lui Ferdinand I, se înscrie în lozinca ce 
cuprinde întregul destin al neamului româ- 
nesc : 

Integritate şi independenţă. 

